
INTRODUCCIÓ: COM VOLEM MORIR? 

+
Tots volem una bona mort, sense que ens allargui artificialment l’agonia, ni ens apliquin una tecnologia o uns mitjans desproporcionats a la malaltia.

+
Tots volem ser tractats eficaçment del dolor, tenir l’ajuda necessària i no ser abandonats pel metge i l’equip sanitari quan la malaltia sigui incurable. 

+
Tots volem ser informats adequadament sobre malaltia, el pronòstic i els tractaments que disposa la medicina; que ens expliquin les dades en un llenguatge comprensible, i participar en les decisions  sobre allò que se’ns farà.

+
Tots volem rebre un tractament respectuós; que a l’hospital puguem estar acompanyats de la família i dels amics sense altres restriccions que les necessàries per a la bona evolució de la malaltia i el bon funcionament de l’hospital. 

I. APROXIMACIÓ CONCEPTUAL

A.
DEFINICIÓ

a)
Etimològica: Etimològicament, eutanàsia (del grec «eu», bé, i «thànatos», mort) significa simplement bona mort, ben morir. Tanmateix, la paraula «eutanàsia» al llarg dels temps ha significat realitats diferents. Amb aquesta accepció Francisc Bacon va introduir el terme en el vocabulari científic l'any 1623

b)
Genèrica: procurar la mort sense dolor als qui sofreixen. Aquest sentit és molt ampli i pot significar realitats com


+
donar mort al nadó deficient que hom presumeix que haurà de dur una vida disminuïda


+
l'ajut al suïcida perquè acompleixi el seu propòsit


+
l'eliminació de l'ancià que hom pressuposa que ja no viu una vida digna


No obstant això, alguns, emprant un llenguatge equívoc i confús, qualifiquen d’eutanàsia, en aquest sentit genèric de causar la mort del pacient, malgrat no tinguin la intenció directa de fer-ho, a 


+
l'abstenció de persistir en tractaments dolorosos o inútils per allargar una agonia sense esperança humana de guarició del moribund, etc. 

c)
Específica: En un sentit més restringit, s'entén per eutanàsia l'anomenat homicidi per compassió o pietós, és a dir, causar la mort d'una altra persona, per pietat davant el seu sofriment o atenent el seu desig de morir per les raons que sigui. El fet central és que, en l'eutanàsia


+
un ésser humà produeix la mort d'un altre, conscientment i deliberadament, per molt presumptament nobles i altruistes que apareguin les motivacions que l'animen a executar aquesta acció i per poc cridaners que siguin els mitjans que empri per fer-la. 


+
Causar la mort d'un altre, amb el seu consentiment o no, per evitar-li dolors físics o sofriments d'un altre tipus, considerats insuportables. 


+
Anomenarem eutanàsia l'actuació l'objecte de la qual és causar la mort a un ésser humà per evitar-li sofriment, ja sigui a petició d'aquest, ja sigui perquè hom –metge, infermera, familiars, jutge, etc.– considera que la seva vida no té la qualitat mínima perquè mereixi el qualificatiu de digna.



Així considerada, l'eutanàsia, ja que implica que un home en mati un altre, ja sigui mitjançant un acte positiu, ja sigui mitjançant l'omissió de l'atenció i de les cures degudes, és una forma d'homicidi.

B.
REFLEXIÓ SOBRE LA DEFINICIÓ

a)
Objectiu: la mort ha de ser l'objectiu buscat, ha d'estar en la intenció del qui practica l'eutanàsia. L’eutanàsia és un tipus d’homicidi.

+
no és eutanàsia, per tant, aplicar un tractament necessari per alleujar el dolor, encara que escurci l'expectativa de vida del pacient com a efecte secundari no volgut,

+
ni pot anomenar-se eutanàsia el resultat de mort per imprudència o accident. 

b)
Mitjans: Pot produir-se per comissió (administrar substàncies tòxiques mortals) o per omissió (negar-li l'assistència mèdica deguda). 

c)
Alteritat: Ha de buscar-se la mort d'altri, del malalt, no la pròpia. No considerem el suïcidi com una forma peculiar o autònoma d'eutanàsia. L’eutanàsia pot ser amb consentiment del malalt


+
sia voluntari (per petició espontània o per suggeriment aliè) 


+
sia involuntari (per interpretació del què hauria desitjat)

o sense, l’esmentat consentiment

d)
Motius i raons: els motius són un element substancial per a parlar d'eutanàsia amb propietat. Pot realitzar-se

+
perquè la demana el qui vol morir, apel·lant al «dret a disposar de la pròpia vida». L'ajuda o cooperació al suïcidi sí que la considerem una forma d'eutanàsia

+
per a evitar sofriments, que poden ser presents o futurs, però previsibles, és a dir, per compassió


+
perquè hom considera que la qualitat de vida de la víctima no assolirà o no mantindrà un mínim acceptable (deficiències psíquiques o físiques greus, malalties degradants de l'organisme, ancianitat avançada, etc.). 


+
postulant una "llei" que la reguli com a "fet social"


+
invocant uns "valors" (entre ells, els de "progrés" i "solidaritat")

e)
Subjectivitat: el sentiment subjectiu d'estar eliminant el dolor o les deficiències d'altri és un element necessari de l'eutanàsia; altrament, estaríem davant altres formes d'homicidi. 

f)
L'eutanàsia se situa, doncs, en el nivell de les intencions o dels mètodes emprats

g)
Resum: l'eutanàsia és un tipus d'homicidi, perpetrat per motivacions subjectives pretesament humanitàries, fonamentat en pseudoraons objectives i dut a terme per via de comissió o d'omissió amb consentiment o no del malalt. 

Corol·lari: se segueix que no és homicidi eutanàsic, en sentit restringit, sinó homicidi, sense adjectius, aquell que es realitza contra persones que hom considera una càrrega individual o social, i de la voluntat de les quals hom no té cap consideració, ni tan sols interpretativa (p.e. desfer-se d'un vell, d'un malalt greu, d'un handicapat, per sol fet de ser-ho).

h)
Aquest significat d’eutanàsia coincideix també amb allò que els defensors de la legalització de l'eutanàsia volen: que es legitimi que un home en mati un altre donades certes circumstàncies. 

C.
CLASSES

Hi ha diverses classificacions del fenomen de l'eutanàsia, que depenen també del significat que es doni al terme. Tots els següents tipus són eutanàsies occisives. L’eutanàsia pot ser:  

a)
Des del punt de vista de la víctima 


+
voluntària o involuntària, segons sigui sol·licitada pel qui vol que li produeixin la mort o no

+
perinatal, agònica, psíquica o social, segons s'apliqui a nadons deformes o deficients, a ma​lalts terminals, a afectats de lesions cerebrals irreversibles o a ancians o altres persones tin​gudes per socialment improductives o oneroses, etc.

+
Alguns parlen d'autoeutanàsia referint-se al suïcidi, però això no és, pròpiament, una forma d'eutanàsia, encara que molts dels seus patrocinadors defensen també, d'acord amb la seva pròpia lògica, el dret al suïcidi. 

b)
Des del punt de vista del qui la practica 

+
eutanàsia activa i passiva, segons es provoqui la mort a un altre per acció o per omis​sió 
. 

–
Altres definicions d'eutanàsia passiva que hom pot trobar en la literatura sobre la qüestió mostren l'equivocitat d'aquest concepte. Vegeu, per exemple: «L'eutanàsia passiva s'ha definit com la cessació o no inici de mesures terapèutiques fútils o innecessàries en un malalt que es trobi en situació de malaltia terminal». Per a evitar confusions, aquest terme no deuria utilitzar-se, ja que aquestes actuacions no constitueixen cap forma d'eutanàsia i han de considerar-se com a bona pràctica mèdica.

 +
eutanàsia directa i indirecta: la primera seria la que busca que sobrevingui la mort, i la segona la que busca mitigar el dolor físic, encara que sabent que aquest tractament pot es​curçar efectivament la vida del pacient; però aquesta última no és pròpiament eutanàsia. 

c)
Des del punt de vista de les motivacions

+
pietosa: cerca suprimir el dolor suprimint el malalt

+
eugènica: elimina els deformats i tarats; 

+
econòmica: suprimeix els vells, invàlids i dements per motius econòmics; 

En un sentit ampli i impropi –perquè no es tracta de malalts–, alguns inclouen també l’eutanàsia 

+
selectiva: extermina a qui no són de pura sang; 

+
judicial: aplicació de la pena de mort sense dolor; 

Hi ha moltes més classificacions possibles i una mateixa acció pot, al seu torn, ser inclosa en diverses de les modalitats referides ací. Però tot això és, en el fons, secundari, i sovint contribueix a augmentar la confusió sobre la realitat del problema, en comptes d'ajudar a esclarir la qüestió. D'aquí que, per poder referir-nos a un concepte que admetin tant els partidaris de l'eutanàsia com els defensors de la vida l'hàgim definit amb els termes exposats, sense aturar-nos en ulteriors divisions o classificacions. 

D.
CONCEPTES ASSOCIATS

a)
Distanàsia (del grec «dis», mal, quelcom mal fet, i «thànatos», mort): és etimològicament el contrari de l'eutanàsia, i consisteix a retardar l'adveniment de la mort tant com es pugui, per tots els mitjans, proporcionats o no

+
encara que no hi hagi cap esperança de guarició


+
i encara que això signifiqui infligir al moribund uns sofriments afegits als que ja sofreix, i que, òbviament, no arribaran a esquivar la mort inevitable, sinó solament a ajornar-la unes hores o uns dies en unes condicions lamentables 


+
la distanàsia també s'anomena «encrueliment» i «acarnissament terapèutic», encara que seria més precís denominar-la «obstinació terapèutica». 

b)
Ortotanàsia: amb aquesta paraula (del grec «orthos», recte, i «thànatos», mort), s'ha volgut designar l'actuació correcta davant la mort per part dels qui atenen el qui sofreix una malaltia incurable en fase terminal 


+
l'ortotanàsia estaria tan lluny de l'eutanàsia, en el sentit apuntat ací, com de la distanàsia o obstinació terapèutica 


+
aquest terme, recent, no s'ha consagrat més que en certs ambients acadèmics, sense fer fortuna en el lèxic habitual del carrer, però la seva sola encunyació revela la necessitat d'acudir a una paraula distinta d'«eutanàsia» per designar precisament la bona mort, que és el que se suposa que hauria de significar l'eutanàsia, perquè designa l'altra realitat esmentada: una forma d'homicidi. No oblidem que, en la tradició de la pregària popular cristiana, hi ha la invocació a St. Josep com a patró de la "bona mort" (etimològicament, de l'eutanàsia).
c)
Adistanàsia: omissió o retirada de mitjans extraordinaris o desproporcionats per a perllongar artificialment la vida d'un malalt terminal.

d)
Cacotanàsia: etimològicament significa mala mort i assenyala la negativitat de l’acte eutanàsic. Som conscients que la terminologia eutanàsia-cacotanàsia és inviable en l'ús social. D'ací que, en la resta de l'article, acceptarem i usarem el concepte comú d'eutanàsia, la qual, per a nosaltres és un fet humà essencialment negatiu i, per a d'altres, esdevé un fet positiu. 

e)
Eutanàsia lenitiva:  Pius XII en un discurs al Congrés Nacional de la societat italiana d'Anestesiologia (24-2-1957) indicà amb aquest terme l'aplicació de fàrmacs per a alleujar el dolor o altres símptomes en un pacient terminal encara que això produeixi, indirectament i inevitable, un cert escurçament de la vida. Pensem que aquest concepte és equívoc i duu a la confusió, perquè no és ni pròpia ni impròpiament una eutanàsia.

f)
Tècnica eutanàsica: Alguns, per a precisar els conceptes, distingeixen entre tècnica eutanàsica i eutanàsia. La tècnica eutanàsica no és més que la tècnica de la mort sense dolor, amb inde​pendència que la persona a la qual s'aplica es trobi o no afligida per dolors insofribles. 

F.
ALTRES CONCEPTES MÈDICS, ÈTICS I JURÍDICS ASSOCIATS

a)
Malaltia incurable avançada: Malaltia de curs progressiu, gradual, amb divers grau d'afectació d'autonomia i qualitat de vida, amb resposta variable al tractament específic, que evolucionarà cap a la mort a mig termini. 

b)
Malalt en situació terminal: Malaltia avançada en fase evolutiva i irreversible amb símptomes múltiples, impacte emocional, pèrdua d'autonomia, amb molt escassa o nul·la capacitat de resposta al tractament específic i amb un pronòstic de vida limitat a setmanes o mesos, en un context de fragilitat progressiva. 


+
Així, podem trobar malalties incurables terminals –un càncer amb metàstasi–, i malalties en principi curables però que han dut el pacient a un estat "crític" –una greu pneumònia amb de​pressió immunitària–

+
No és pacient terminal 

–
aquell que es troba en una situació greu amb el risc de mort a causa d'un procés de natura​lesa curable

–
qui, amb una malaltia incurable i de pronòstic fatal, té una esperança de vida raonable supe​rior a sis mesos

–
qui està en estat de coma si encara no hi ha evidència que sigui irreversible.

c)
Situació d'agonia: Aquella que precedeix a la mort quan aquesta es produeix de forma gradual, i en la qual existeix deterioració física intensa, debilitat extrema, alta freqüència de trastorns cogni​tius i de la consciència, dificultat de relació i ingestió i pronòstic de vida en hores o dies.

d)
Estat vegetatiu persistent (EVP): Els pacients en aquest estat pertanyen a la categoria d'incura​bles incapaços, encara que no necessàriament són terminals; són pacients amb una pèrdua de consciència permanent, en coma irreversible. 

e)
Analgèsia: S'entén com el control del dolor, combinant mesures farmacològiques i generals. L'analgèsia correcta, així com l'eliminació o reducció dels altres símptomes que alteren la qualitat de vida, ha d'ésser un objectiu prioritari en totes les fases evolutives de la malaltia. 

+
En casos de dolor intens, la morfina i altres derivats opioides, administrats preferentment per via oral, són els fàrmacs d'elecció per al seu control. 

f)
Sedació: Té diverses accepcions d'acord amb les variades situacions en les quals s'aplica. En totes elles es combina l'objectiu fonamental de controlar alguns símptomes amb una possible disminució de la consciència en situacions d'agonia. 

+
Les situacions que requereixen la sedació amb més freqüència són el tractament d'alguns problemes refractaris, generalment en fase agònica: ansietat extrema, delirium, confusió, he​morràgia massiva i dispnea (ofec). Consisteix en la disminució deliberada de la consciència amb l'objectiu d'evitar un sofriment insostenible. En general, es tracta d'una mesura gradual, susceptible de prendre's amb la participació del malalt o, en el seu defecte, dels seus familiars, i que pot arribar a la sedació completa i irreversible. 

+
També, la sedació pot ser la conseqüència (doble efecte) de l'analgèsia 

g)
Sedació terminal: S'entén per sedació terminal l'administració deliberada de fàrmacs per a produir una disminució suficientment profunda i previsiblement irreversible de la consciència en un paci​ent la mort del qual es preveu pròxima, amb la intenció d'alleujar un sofriment físic i/o psicològic inassolible amb altres mesures i amb el consentiment explícit, implícit o delegat del pacient.

+
Còctel lític: Administració de fàrmacs, generalment per via endovenosa, amb l'objectiu comú d'abolir la consciència i escurçar la vida, portat a terme de manera brusca i no gradual, generalment sense participació del malalt, a petició de la família o per decisió de l'equip terapèutic. Per altres, el còctel lític és només la mescla de medicaments amb vista a la sedació. 

–
La pràctica del còctel lític, en el seu primer sentit, mostra també una certa incapacitat dels equips mèdics per a resol​dre els problemes habituals de control de símptomes i impacte emocional en malalts i famili​ars. Des del punt de vista ètic, la sedació terminal es distingeix d’aquesta comprensió del còctel lític atenent a

(
la seva intencionalitat, que és la de controlar els símptomes, 

(
la seva gradualitat, i 

(
la participació del malalt i la família

i)
Tractament inútil: és aquell que correctament aplicat i amb indicació precisa no és eficaç per a la dita indicació mèdica. 

j)
Tractament fútil: Una intervenció és fútil quan ja des del principi no pot proporcionar un benefici al pacient. També s'inclouen els tractaments el benefici dels quals pot ser molt petit i, per tant, la intervenció pot no estar indicada. L'obstinació o acarnissament terapèutic comporta generalment la tendència practicar i prioritzar intervencions molt fútils, en el sentit de proposar mesures de caràcter curatiu en fases en les quals són inadequades. Per exemple, l'ús de ventilació assistida en un pacient amb insuficiència respiratòria per metàstasi d'un tumor intractable.

k)
Voluntats anticipades o Testament vital: Consisteixen en la descripció explícita dels desigs que expressa una persona per a la seva atenció en situacions en les quals no pugui manifestar la seva voluntat, tals com el coma persistent irreversible i trastorns cognitius que anul·lin o disminu​eixin la capacitat de decisió. 

+
En la seva major part, proposen actituds i accions de bona pràctica mèdica (no allargar la vida innecessàriament, no utilitzar mesures desproporcionades, etc.), així com la possibilitat de delegar en un o diversos interlocutors. 

l)
Suïcidi assistit: Consisteix en l'ajuda indirecta que hom ofereix a la realització d'un suïcidi, a demanda d'una persona amb o sense malaltia avançada irreversible. Posat el fet que hom no pugui realitzar-lo per limitacions de caràcter físic, es tracta d'ajuda directa o cooperació necessà​ria. 

m)
Obstinació, aferrissament o acarnissament terapèutic: Consisteix en l'adopció de mesures diagnòstiques o terapèutiques, generalment amb objectius curatius no indicats en fases avançades i terminals, de manera desproporcionada, o l'ús de mitjans extraordinaris (nutrició parenteral, hidratació forçada) amb l'objecte d'allargar innecessàriament la vida en la situació clarament definida d'agonia. 

+
Possibles causes:

–
les dificultats en l'acceptació del procés de morir, 

–
l'ambient curatiu, 

–
la falta de formació, 

–
la demanda del malalt i família, 

–
o la pressió per a l'ús de tecnologia diagnòstica o terapèutica. 

+
Conseqüències: la frustració d'equips i malalts, i la ineficiència deguda a l'ús inadequat de recursos. 

n)
Abandonament: Es tracta de la manca d'atenció al malalt adequada a les múltiples necessitats de l'entorn i de la seva família. Entre les seves raons destaquen la falsa idea que "ja no hi ha res a fer" i una formació insuficient en cures pal·liatives. 

o)
Bona pràctica mèdica: En l'atenció al final de la vida, podem considerar bona pràctica mèdica l'aplicació dels objectius (dignitat i qualitat de vida), principis (atenció integral del malalt i família), i mètodes (control de símptomes, suport emocional i comunicació, canvi d'organització) de les cures pal·liatives. També es pot definir com l'aplicació de mesures terapèutiques proporcionades, evitant tant l'obstinació o acarnissament com l'abandonament, l'allargament innecessari (o futilitat) i l'escurçament deliberat de la vida.

II.
APROXIMACIÓ ANTROPOLÒGICA (II): L'HOME, DAVANT LA MALATIA, EL DOLOR I LA MORT

A.
LA MALATIA I EL DOLOR
+
Al llarg de tota l'existència, el dolor –físic o moral– és present de forma habitual en totes les biografies humanes; absolutament ningú no és aliè al dolor



–
el produït per accidents físics –petits o grans– és company de l'home en tota la seva vida


–
el dolor moral (producte de la incomprensió aliena, la frustració dels nostres desigs, la sensació d'impotència, el tracte injust, etc.) ens acompanya des de la més tendra infantesa fins al llindar de la mort. 


+
El dolor –i el seu aspecte subjectiu, el sofriment– forma part de tota vida humana i de la història de la humanitat: així ho acrediten l'experiència personal de cadascun de nosaltres i la literatura universal, en la qual l'experiència del dolor és no sols motiu d'inspiració, sinó també objecte de reflexió constant. 


+
Caldria renunciar a fugir del dolor? S'ha de distingir:

–
Amb mesura, no

(
Tot ésser humà fuig per instint del dolor i de tot allò que causa sofriment, i aquesta acti​tud és adequada a la constitució natural de l'home, que és creat per a ser feliç i, per tant, reacciona amb aversió davant allò que atempta contra la seva felicitat. 

(
El refús del dolor, d'allò que causa sofriment, és, en conseqüència, natural en l'home. I, per això, aquest refús és just i no censurable. 

–
Amb desmesura, sí

(
Amb tot, convertir l'absència de dolor en el valor suprem que hagi d'inspirar tota con​ducta, intentar fugir del dolor costi el que costi i a qualsevol preu, és una actitud que acaba girant-se contra els qui la mantenen, perquè suposa negar de soca-rel una part de la realitat de l'home, i aquest error pot dur fàcilment a cometre injustícies i actes cen​surables per antihumans, encara que pugui semblar superficialment una altra cosa. 

(
Aquestes idees són especialment patents en el cas de l'agonia, dels dolors que, eventual​ment, poden precedir la mort. Convertir l'absència del dolor en el criteri preferent i àdhuc exclusiu per a reconèixer un pretès caràcter digne de la mort pot dur a legitimar homicidis –amb el nom d'eutanàsia– i a privar la persona moribunda de l'efecte humanit​zador que el mateix dolor pot tenir. 

+
¿Quin sentit tenen els esforços de la investigació científica per mitigar el dolor i per allunyar al màxim el moment de la mort? S'ha de distingir:

–
Amb mesura, és positiva

(
El dolor és inevitable en tota vida humana, però tots tenim la clara idea que l'home as​pira a la felicitat. Per això, esforçar-se a mitigar el dolor és positiu. 

(
Esforçar-se a mitigar el dolor és positiu. Lluitar per mitigar el dolor és positiu, i l'esforç de la ciència moderna en aquest sentit és lloable. 

–
Amb desmesura, és negativa

(
Però aquesta finalitat és absurda, per impossible, si llevar el dolor es converteix en un bé absolut davant el qual cal subordinar la resta dels fins nobles de l'obrar humà. 

(
Convertir aquesta lluita i aquest esforç en valor absolut és, a més de quimèric, injust, ja que obligaria a renunciar a altres dimensions valuoses de la vida humana. 


+
Excursus


1) En tota vida humana es donen dimensions o facetes que no sempre són congruents entre si en cas de pretendre donar-los-hi valor absolut a cadascuna 

–
tot ésser humà té dret a defensar les seves pròpies opinions, però si aquest dret esdevé valor absolut, probablement acabarà sent un dictador per als altres

–
tot home deleja el seu benestar, però si posa aquesta dimensió de la seva naturalesa per damunt de qualsevol altra consideració, serà incapaç de qualsevol manifestació de generositat, etc. 


2)
Algunes ideologies del segle passat han considerat determinades dimensions parcials o relatives de l'ésser humà com uns valors absoluts i, en fer-ho, han generat clamoroses injustí​cies: així ha passat amb els qui han constituït la visió del món exclusivament damunt la raça, el color, la classe social, la nació o la ideologia. Qualsevol filosofia o actitud vital que converteixi en absoluta una de les dimensions o facetes de la pluriforme realitat humana, condueix a plantejaments injustos i antihumanistes, ja que l'humanisme exigeix equilibri i una visió global, integral, de l'ésser humà sobre la terra. 


Això, que és evident en les ideologies totalitàries, no apareix amb tanta claredat en les actituds actualment propenses a veure

–
la salut com un bé absolut

–
i l'absència de dolor com un valor suprem de l'home

però el fenomen és el mateix: d'aquestes actituds dimana la legitimació d'accions contra els qui no responen a aquest ideal absolut de «qualitat de vida»: els deficients, els malalts, els moribunds, els ancians, etc. 

1.
Una consideració sobre el valor positiu del dolor humà

a.
Autocomprensió, integració i autorrealització

+
El dolor i el sofriment, com qualsevol altra dimensió natural de tota vida humana, tenen també un valor positiu

–
si ens ajuden a comprendre millor la nostra naturalesa i les seves limitacions

–
si sabem integrar‑los en el nostre procés de creixement i maduració.

+
Cada home es fa ell mateix durant la seva vida realitzant les possibilitats de plenitud que hi ha en la seva constitució natural, o refusant aquestes possibilitats. 

b.
Font d'humanització i de solidaritat

És una experiència universal que el dolor no pot evitar-se totalment i que pot ser font d'humanit​zació personal i de solidaritat social. 

+
La persona que sofreix i accepta el seu sofriment arriba a ser més humana, ja que comprèn i fa seva una dimensió bàsica de la vida que ajuda a fer més rica la personalitat. El qui a tot preu pretén fugir del dolor, probablement destruirà les seves possibilitats de ser feliç, ja que és impossible aquest fi. 

+
L'experiència de la humanitat és que el dolor, si s'admet com una dimensió de la vida contra la qual cal lluitar, però que és inevitable, és una escola que pot ajudar a fer que hi hagi vides humanes més plenes. 

B.
LA MORT
La mort és el destí inevitable de tot ésser humà, una etapa en la vida de tots els éssers vius que –vulguem-ho o no, ens agradi o no– constitueix l'horitzó natural del procés vital. La mort és la culminació prevista de la vida, encara incerta sobre quan i com ha de produir-se; i, per tant, forma part de nosaltres perquè ens afecta la dels qui ens envolten i perquè l'actitud que adoptem davant el fet que hem de morir determina en part com vivim. 

+
És natural la por a morir? Cal distingir:

–
Sí, des del trencament i el pecat

(
És natural tenir por a morir, ja que l'home anhela la felicitat, i la mort es presenta com una ruptura traumàtica de destí incert. 

(
L'explicació bíblica de la mort com la conseqüència del pecat i, per tant, com un element aliè a la naturalesa primigènia de l'home, encaixa perfectament amb la psicologia perso​nal i col·lectiva que acredita una resistència instintiva davant la mort. 

–
No, des de l'absolutització: Amb tot, pot dur a resultats inhumans convertir en absolut aquest refús de la mort, innat en l'home: la mort és un fet, i un ésser humà adult ha d'ac​ceptar-la com a tal, ja que altrament se situaria contra la seva pròpia realitat. 


+
És natural la por a la manera de morir? Cal distingir

–
Sí, si aquesta manera comporta un dolor assumit: Certament, és natural sentir por a una mort dolorosa, com és natural tenir por a una vida sumida en el dolor. 

–
No, si aquesta manera comporta un dolor rebutjat

(
Si aquesta aversió es duu a l'extrem, es converteix la fugida del dolor en un valor abso​lut, davant el qual tots els altres han de cedir. La por a una manera de morir dolorosa i dramàtica pot arribar a ser tan intensa que, en anul·lar tots els altres valors, pot conduir a desitjar la mort mateixa com el mitjà d'evitar una situació penosa. Aquest és, de fet, el principal estímul dels qui preconitzen l'acceptació legal i social de l'eutanàsia. 

(
Però l'experiència demostra que quan un malalt que sofreix demana que el matin, en reali​tat demana gairebé sempre que li alleugin els sofriments, tant els físics com els mo​rals, que a vegades els superen: la soledat, la incomprensió, la falta d'afecte i de consol en el tràngol suprem. Quan el malalt rep alleujament físic i consol psicològic i moral, deixa de demanar que acabin amb la seva vida, segons l'experiència comuna. 

C.
EL DOLOR I LA MORT
El dolor i la mort no són obstacles per a la vida, sinó que en són dimensions o fases. Un obstacle per a la vida és l'actitud del qui es nega a admetre la naturalitat d'aquests fets constitutius de tota vida sobre la terra, intentant de fugir-ne com si fossin totalment inevitables, fins al punt de convertir aquesta fugida en valor suprem: aquesta negació de la pròpia realitat sí que pot arribar a ser causa de deshumanització i de frustració vital. 

1.
El dolor i la mort: tres criteris

a)
Primer criteri: percebre allò bo i no bo i no postular un catàleg apriorístic de soluci​ons

+
És bo acceptar el fet cert i inevitable del dolor, i també és bo lluitar per mitigar-lo. És bo lluitar per vèncer la malaltia, i no és bo eliminar éssers humans malalts perquè no sofreixin. És bo lluitar a favor de la vida contra la mort, i no és bo, perquè no és realista, rebutjar la mort com si es pogués evitar. 

+
Però no hi ha un catàleg de solucions que pugui resoldre tots els dubtes i les perplexitats amb què ens enfrontem davant la realitat del dolor i de la mort. 

El mateix passa amb moltes altres situacions de la vida, en les quals no és possible establir normes rígides, sinó que hem d'actuar, basats en el coneixement dels principis generals, amb un criteri recte i prudent. 

b)
Segon criteri: els motius pels quals actuem no poden canviar el fi intrínsec de l'eutanà​sia: s'ha d'evitar, doncs, la confusió

+
Els motius no canvien el fi: Cal saber que els motius pels quals actuem (compassió, desig que éssers estimats no sofreixin...) no poden canviar el fi intrínsec del nostre actuar, que en l'eutanàsia és privar de la vida un altre o cooperar a fer que se suïcidi. 

Si els motius prevalguessin sobre la naturalesa dels actes fins al punt de fer-los socialment i jurídicament justificables, no seria possible la convivència, ja que qualsevol acte, fos quin fos, podria quedar legitimat en virtut dels motius íntims del seu autor.

+
Es pot comprendre i ajudar el qui obra erròniament, i cal fer-ho

+
també es poden valorar, si cal, les circumstàncies que influeixen en els actes humans i en modifiquen la responsabilitat.

+
Però la norma general no pot dir mai que està bé allò que està malament, per molt que l'autor de l'acció cregui que fa quelcom bo. El fi –el motiu subjectiu– no justifica els mitjans –en aquest cas, matar–. 

+
No caure en confusió: Els qui proposen l'admissibilitat ètica i jurídica de l'eutanàsia

–
confonen sovint la disposició moral íntima de les persones amb allò que les lleis o la socie​tat han de tenir per acceptables

–
i confonen també les circumstàncies que poden atenuar la responsabilitat, i àdhuc anul·lar-la, amb allò que la norma general ha de disposar. 

c)
Tercer criteri: el dolor i la mort no són criteris aptes per a mesurar la dignitat humana

+
El dolor i la mort enclouen un misteri: En la seva naturalesa íntima, el dolor i la mort humans enclouen un misteri, que no és altre que el misteri del mateix ésser humà posat en aquesta terra; és també el misteri de la llibertat i de l'amor, que són realitats vives i íntimes, encara que intangibles, i que no troben explicació suficient en la física o en la química. 

+
Precisions axiològiques sobre el dolor i la mort: 

–
El dolor i la mort

(
no són criteris aptes per a mesurar la dignitat humana, ja que aquesta convé a tots els és​sers humans pel fet de ser-ho

(
el dolor i la mort seran dignes si són acceptats i viscuts per la persona, però no ho seran si algú els instrumentalitza per atemptar contra aquesta persona. 

–
Una mort digna: 

(
no consisteix sols en l'absència de tribulacions externes

(
sinó que neix de la grandesa d'ànim del qui s'hi enfronta. 

–
És clar que, arribat el moment suprem de la mort, el protagonista d'aquest tràngol ha d'afron​tar-lo en les condicions més plausibles, tant des del punt de vista del dolor físic com també del sofriment moral. 

–
Els analgèsics i la medicina pal·liativa (de la qual parlem en un altre lloc) per un costat, i el consol moral, la companyia, l'escalf humà i l'auxili espiritual, per l'altre, són els mitjans que enalteixen la dignitat de la mort d'un ésser humà que sempre, fins i tot al llindar de la mort, conserva la mateixa dignitat. 

D.
EL VALOR DE L'ANCIANITAT
+
Segons les estadístiques existeixen avui més de 600 milions de persones que compten amb més de 60 anys; i que segons les previsions per al 2050 sumaran 2000 milions; és a dir, la població mundial de més de 60 anys passarà del 10% en el 2000 al 21% en el 2050. En canvi, el percentatge de nens i adolescents (0-14 anys) passarà del 30% al 21%. Això signi​fica que per primera vegada en la història de la humanitat, la quantitat de persones majors superarà a la de nens i adolescents.

+
El grup d'edat que creix més ràpid en tot el món és el dels majors de 80 anys. Sumava 70 milions el 2000, augmenta un 3,8% anual i comprèn el 12% del total de persones majors. La raó és l'augment de l'esperança de vida, que des de 1950 ha passat de 46 anys a 66. En els països més desenvolupats, en assolir els 60 anys, els homes poden esperar viure uns altres 18 anys i les dones, 23 més. Actualment, hi ha 81 homes per cada 100 dones majors. Entre els més ancians, hi ha només 53 homes per cada 100 dones. 

+
Encara que el millor és sempre envellir en família, constatem el creixent nombre d'ancians desemparats 

1. Els ancians, aporten a la vida social o només en reben beneficis? 

Vegem-ne les respostes. Les tres primeres estan narrades en forma de paràboles, però la seva interpretació és ben senzilla: 

1.
En la seva novel·la, The Fixed Period, 1882, Anthony Throlopp conta que en una illa imaginària els habitants que assoleixen els 67 anys d'edat són obligatòriament internats en un col·legi, denominat Necròpoli, on han de dedicar-se a fer meditacions pre eutanàsiques, amb vista a persuadir-los que la seva mort ve justificada i exigida per llur pròpia dignitat, en haver-se con​vertit en una càrrega per als altres habitants de l'illa. Una vegada transcorregut el termini fix d'un any, es procedeix a anestesiar-los amb cloroform i seguidament a incinerar-los. Com qui diu: morta la cuca, mort el verí.

Throlopp admet, d'una banda, l'onerositat de tots els ancians per als qui no en són i, d'altra banda, la incapacitat dels avis per a prestar algun servei a la societat. A la gratuïtat d'ambdues suposicions ha d'afegir-se l'error de tenir per indigna la situació dels qui no estan en condicions de poder ser útils als altres. 

Cal afirmar, davant aquests plantejaments, que tot ésser humà és un do per a la societat.

2.
Simone de Beauvoir relata a Vieillesse (1974) una paràbola eloqüent escenificada en una família de camperols on l'avi ha estat obligat a menjar diàriament, sense els seus, en un pes​sebre. Un bon dia el nét està treballant uns trossos de fusta i, en veure'l en aquesta ocupació, el seu pare li pregunta: què estàs fent? El noi li respon: T'estic fent un pessebre perquè hi mengis quan siguis tan vell com l'avi. La faula culmina amb el retorn de l'avi a la taula comuna de la família. 

Heus ací la lliçó d'humanitat: la solidaritat amb els vells humanitza la societat present i futura.

3.
Harry Moody, en el seu Ethics in an Ageing Society (1992), conte una altra faula: parla d'un ocell femella que vola a la recerca d'àpat, portant a l'esquena a una seva cria, a la qual li pregunta: «Quan siguis vella i feble com jo, em portaràs sobre la teva esquena, com jo et porto ara?» La cria respon: «¡Oh, no mare!, portaré la meva pròpia cria, com ara ho fas tu».

L'ensenyament de Moody, tal com ell mateix ho expressa, és que corresponem a la generositat dels nostres predecessors essent generosos amb els nostres successors. Tanmateix la res​posta de la cria de l'ocell és injusta, perquè no pot ser just que hom, si disposa dels recursos precisos, no presti la seva ajuda a un altre que la necessita i que, a més, aquest darrer va ajudar-lo quan el primer, abans, la va necessitar. Certament, la càrrega d'humanitat té una doble dimensió: d'una banda, respecte dels predecessors i, de l'altra, respecte dels succes​sors.

4.
Norman Daniels manté que la justícia en la distribució dels recursos socials exigeix un tracte desigual en les diferents edats de l'home. Aquest principi ha de respectar-se dins de l'ideal d'una societat en la qual tots siguin ajudats i tots ajudin, segons les possibilitats respectives en cada situació. 

2.
Allò que els ancians aporten

+
Només hi ha una classe de persones humanes que no tenen deures, sinó només drets. A aquesta classe pertany tot nasciturus i tot nen de molt curta edat i, referent als deures en matèria econòmica, tot home que no posseeixi la capacitat de complir-los (per no tenir els mitjans materials necessaris o per alguna rèmora o pertorbació d'índole psíquica).

+
Els membres dels altres sectors socials tenen mutus drets i deures, a més de les obligaci​ons que moralment els afecten en relació amb els qui pertanyen al grup que només té drets.

+
Considerant el problema des de la perspectiva de la situació dels ancians, s'han de reconèi​xer drets i deures. Els primers se centren en el dret a un nivell decorós de vida material i es​piritual. Lògicament, això planteja problemes econòmics la solució dels quals, atenent a les concretes circumstàncies, és competència dels economistes i dels governants. Aquest dret té el seu fonament en la dignitat de la persona humana, no en allò que els ancians, quan no ho eren, varen fer en benefici de la seva prole, la qual cosa els confereix, sens dubte, un motiu sobreafegit. 

+
Els deures corresponents a la personal dignitat humana dels ancians es xifren en l'ajuda que aquests puguin prestar, segons les seves capacitats i recursos, en tres àmbits: el de la prudència política, el de l'activitat laboral exercida habitualment en la seva vida anterior i el de la família.

+
Els ancians són els custodis de la memòria col·lectiva, tenen la perspectiva del passat i del futur en un present que és ja d'eternitat i serenitat, no considerant-se només en espera pas​siva d'un esdeveniment destructor, sinó com a aproximació promissòria cap a la plena ma​duresa d'una vida que mai acaba. 

+
La seva vida haurà de convergir en relacions intergeneracionals, posant a disposició de tots el tresor del seu temps, capacitat i experiències, per mostrar els autèntics valors davant les meres aparences. 

+
En el culte actual de la productivitat global, corren el perill de pensar-se inútils, però la seva presència ha de demostrar que el valor econòmic no és l'únic ni el més important. 

+
La serenitat de l'ancià atorga al món vida i salut concebuda aquesta com harmonia física mental, social i espiritual. 

3.
Què cal fer? 
 

+
S'imposa la necessitat de crear una societat inclusiva per a totes les edats que tingui com base l'equitat intergeneracional, en la qual es doni lloc a l'ancià, especialment a la dona an​ciana i als més pobres i desprotegits. 

+
Això requereix les següents mesures en els àmbits familiar i social

–
propiciar la solidaritat intergeneracional; 

–
incloure l'ancià en la presa de decisions tant a nivell familiar com social; 

–
donar accés a l'ancià a les cures socials bàsiques, incloent les cures de la salut, especial​ment per als qui viuen en àrees rurals; 

–
negociar amb les empreses farmacèutiques perquè a baixos preus tots puguin adquirir els medicaments essencials; 

–
atendre en particular a ancians infectats amb VIH, o aquells al càrrec dels quals han que​dat orfes infectats per tal malaltia; 

–
tenir cura dels ancians amb malalties mentals com l'Alzheimer o similars; 

–
legislar i enfortir els esforços legals existents per eliminar qualsevol abús, 

–
protegir la seva dignitat i la seva vida fins al seu fi natural, proveint les cures pal·liatives; 

–
instar l'ancià a conservar la seva autosuficiència i mobilitat fins on li sigui possible; 

–
promoure una cultura social on es doni lloc a l'ancià i s'eduqui així a la societat, tant en els nivells elementals com en els professionals; 

–
animar l'ancià a comprendre l'evolució de la societat actual i instar-ho a què no s'hi senti aliè amb pessimisme i rebuig; 

–
educar l'ancià per a l'ús dels avenços tecnològics elementals en el ram de la comunicació i informació; 

–
afavorir una imatge positiva de l'ancià en si mateix i desterrar dels mitjans de comunica​ció falsos estereotips; 

–
promoure una educació intergeneracional de manera que els ancians ensenyin als joves i aquests als ancians en mutu intercanvi. 

III. HISTÒRIA DE L'EUTANÀSIA 

A.
En l'antiguitat pagana

+
Seria si més no impropi reclamar com antecedent històric de l'eutanàsia el fet dels ancians i malalts abandonats pels pobles nòmades al llarg dels seus desplaçaments, o el costum de Grècia i Roma d'eliminar els nens nascuts amb greus deformacions. En tots aquests casos la mort infligida era simplement atroç, i és un contrasentit considerar-la eutanàsia.

+
Plató assenyala el següent dret de la República ideal: "S'establirà en l'Estat una disciplina i una jurisprudència que es limiti a tenir cura dels ciutadans sans de cos i ànima. Es deixarà morir a qui no siguin sans de cos... Perquè això no és convenient ni per a ells ni per a l'Es​tat" (República III, 15, 407 c; cf. llibre V, 9). Plató, però, se situa en un context que no té res a veure amb el de l'eutanàsia del nostre temps. Plató traça un programa polític clarament totalitari, anticipant en cert sentit les modernes concepcions racistes, eugenèsiques i col·lectivistes. També podríem manllevar afirmacions de Séneca 
 i d'Averroes 
. 

+
El que hi ha en comú entre aquests antics costums i la praxi que es pretén instaurar avui, és l'absència del reconeixement d'un principi fonamental, el del valor absolut de tota vida hu​mana i la seva consegüent inviolabilitat. Precisament amb l'arribada del cristianisme s'afirma aquest principi i es fa desaparèixer tota possibilitat de legitimació no només de l'eutanàsia sinó també de l'avortament, de l'infanticidi, del suïcidi, etc. 

B.
En l'era moderna

+
Tomàs Moro (1478-1535), en la seva Utopia (1516) i en un dels seus últims llibres, Diàleg del consol, sembla definir el concepte mèdic i moral d'eutanàsia. Insisteix que, en una soci​etat ideal, els malalts deuen ser atesos amb cura i procurant alleujar-los els dolors, però afirma que «si la malaltia és no només incurable, sinó que significa un turment i un martiri continu, els sacerdots i les autoritats han de dir-li al malalt que, atès que no és capaç d'en​durar les exigències de la vida i és una càrrega per als altres –i insuportable per a si mateix ja que sobreviu a la seva pròpia mort–, no s'ha d'obstinar a alimentar l'epidèmia i el mal i no ha de titubejar d'anar a la mort, doncs la vida per a ell és un turment». T. Moro no imposa la mort al malalt, però sí l'aconsella. En cas que el malalt estigui d'acord, se li pot causar la mort per privació dels aliments o mitjançant un verí que li narcotitzi. A fi d'evitar el perill d'abusos, s'exigeix sempre el permís de les autoritats i dels sacerdots dintre del seu model utòpic de societat. 

Ara bé, per afirmar que el Canceller d'Anglaterra és partidari de l'eutanàsia, cal resoldre l'antic problema, mai resolt, de quin és el gènere literari d'aquesta enigmàtica obra. Desig​nar Tomàs Moro com el primer defensor modern de la licitud de l'eutanàsia, sembla una tesi sostenible només sobre la base d'una lectura ingènua d'Utopia. Es pot afegir una altra dada: és ben sabut que Moro va ser condemnat a mort per Enric VIII per negar-se a donar la seva adhesió a la separació de l'Església catòlica. D'aquí que sigui venerat com a màrtir del cato​licisme. Un cristià, per tant, heroicament ferm en la seva fe, profundament honest i d'excep​cional cultura, és inversemblant que es faci defensor de la licitud d'un comportament clara​ment suïcida, en contrast amb la mateixa llei natural, abans i més encara que amb la moral cristiana. 

+
En la cultura moderna, Francis Bacon (1561-1626) ve assenyalat com a sostenidor de la licitud de l'eutanàsia en una de les seves obres majors, Novum Organum, part de la Instau​ratio Magna (1620). Així com Tomàs Moro ha encunyat i introduït a les llengües modernes el terme utopia, també Bacon ha introduït el d'eutanàsia, i això des de 1605. En la seva Histò​ria vitae et mortis afirma que «l'ofici del metge no és només restaurar la salut, sinó també mitigar els dolors i turments de les malalties; i no només quan aquesta mitigació del dolor [...] ajuda i condueix a la recuperació, sinó també quan, havent perdut tota esperança de recuperació, serveix només per a aconseguir una sortida de la vida més fàcil i equitativa [...]. En els nostres temps, els metges fan qüestions d'escrúpol i religió el fet d'estar al costat del pacient quan aquest s'està morint [...]; han d'adquirir habilitats i parar esment a com el mori​bund pot deixar la vida més fàcilment i silenciosa. A això ho anomeno la investigació sobre l'eutanàsia externa o la mort fàcil del cos». 

Allò que Bacon indica amb el terme eutanàsia és l'obstinació d'ajudar el moribund, amb tots els mitjans a l'abast, per a fugir de l'angoixa dels últims moments de la vida i, arribada l'hora, morir de manera tranquil·la i serena». Bacon propugna el que avui anomenen cures pal·liatives, amb particular estímul per a la recerca dels mitjans capaços d'eliminar el dolor. Propugna també un canvi en la praxi mèdica perquè deixi d'abandonar el malalt desnonat a restar junt al pacient quan s'estigui morint. 

C.
De finals del segle xix als nostres dies 

+
A la fi del s. xix, el terme eutanàsia pren un nou significat: procurar una mort dolça, però posant fi deliberadament a la vida del malalt. Aquest significat és el que predomina en l'opi​nió pública de les malalties occidentals. 

+
No és només un canvi lingüístic, sinó que es tracta d'un profund canvi cultural, fruit de noves concepcions fonamentals sobre l'home, la vida humana i l'escala de valors; i això es posa de manifest amb l'aparició al començament del segle xx d'un fort moviment per a promoure la legalització de l'eutanàsia. Nietzsche, per exemple, lloa el suïcidi quan és apropiat i proposa l'eutanàsia contra els malalts irrecuperables, als qui qualifica de paràsits de la societat. 

+
L'obra de Jost, El dret a la mort (Gottingen, 1895), tindrà un gran influx en la futura discussió sobre l'eutanàsia. L'autor afirmava que el control sobre la mort dels individus pertany a l'Es​tat en última instància, el qual ha de vetllar per la salut del poble. 

+
En el llibre de l'advocat K. Binding i del psiquiatra A. Hoche, La licitud de destruir la vida que no mereix la pena viure (1920), s'encunya el terme clàssic en el debat sobre l'eutanàsia de "vida sense valor vital". Proposaven l'aplicació de l'eutanàsia als malalts incurables que ho demanen i als que estan inconscients; també als febles mentals incurables i paralítics en els últims estadis de la seva malaltia, afirmant que són vides sense sentit ni valor, i una càrrega per a la societat i per als seus pares. La decisió havia de prendre-la un equip format per un metge generalista, un psiquiatra i un advocat. Ho justifiquen adduint que no és un homicidi, doncs es tracta de matar a qui ja està mort i suposa una càrrega per a l'Estat; tenir-ne cura és fer un mal ús de la força vital necessària per a fins dignes. 

+
Entre 1920 i 1935 la comunitat mèdica més humana i més avançada científicament que el món mai havia conegut –la de la República de Weimar– va sofrir una transformació moral radical que va dur a l'assassinat d'uns 200.000 malalts psiquiàtrics i crònics i, més tard, a la col·laboració mèdica en l'ampli programa d'extermini dirigit sota els auspicis nazis. L'eutanà​sia practicada pel III Reich no va tenir res a veure amb l'ajuda a morir. Es va tractar d'una acció d'extermini massiu, planejada sistemàticament des de l'Estat i realitzada en absolut secret i camuflatge. La pràctica de l'eutanàsia en l'època nazi va ser l'acte final d'un procés que s'havia iniciat en 1933 amb la promulgació de la Llei per a la Prevenció de les Malalties Hereditàries, que justificava l'esterilització obligatòria per a prevenir la propagació de "malal​ties hereditàries greus", tals com la disminució mental, la bogeria, l'epilèpsia, la sordesa, la ceguesa i l'alcoholisme hereditari. En 1939 havien estat coactivament esterilitzades 375.000 persones, entre elles bastants treballadors amb mutilacions laborals.

+
Aquests fets van fer que després de la Segona Guerra Mundial no es reobrís el debat sobre l'eutanàsia. S'ha fet en aquests últims anys i hi ha contribuït una sèrie de factors: 

–
el progrés de la medicina pot perllongar durant mesos o anys el procés de mort de ma​lalts terminals que abans morien en dies o setmanes com a màxim, i mantenir en vida a discapacitats greus durant anys; 

–
l'augment dels mitjans tècnics, entre altres factors, ha traslladat l'atenció al malalt greu a l'hospital i on sovint hom mor, la qual cosa comporta una mort anònima, tecnificada i deshumanitzada; alhora, es tem l'acarnissament o obstinació terapèutica. 

+
La fase actual de la polèmica sobre l'eutanàsia se centra en el protagonisme del propi malalt i la seva capacitat de decisió sobre la seva destinació final. Ja no vol que les decisions en aquesta situació clau de la vida resti en mans del metge. Per aquest motiu s'exigeixi no no​més poder decidir, sinó que es reconegui legalment aquest "dret". En aquesta línia se situen els moviments existents en favor de l'eutanàsia. En fem una breu referència:

–
La primera associació que defensa el dret a morir amb dignitat es crea a Gran Bretanya en 1935: The Voluntary Euthanasia Society. Compte amb uns 9.000 afiliats i personalitats com J. Huxley, G.B. Shaw i H.G. Wells li donaren suport. Durant anys, aquesta associa​ció utilitzà el significatiu títol de Exit. En ella s'han inspirat les distintes associacions que han sorgit després en altres països. 

–
En 1938 es crea a Estats Units la Euthanasia Society of America, que és la primera a sol·licitar que la Declaració Universal dels Drets Humans inclogui també el "dret a morir". En 1967 aquesta associació crea l'Euthanasia Educational Fund per a promoure un canvi de mentalitat a través d'un programa d'educació pública. En una de les seves reunions, l'advocat de Xicago Lewis Kutner suggereix l'elaboració d'un living-will (testament vital), un document pel qual el signant podria expressar el seu rebuig que se li perllongui artifi​cialment la vida. 

–
En 1972 i 1973, respectivament, sorgeixen l'American Euthanasia Foundation, que compta amb uns 32.000 membres i la Concern for Dying –Preocupació per la mort–, amb uns 270.000 membres. 

–
Durant la dècada dels 70 sorgeixen un nombre important d'associacions que promouen l'eutanàsia. Convoquen trobades internacionals per a unificar esforços: Tokyo 1976, San Francisco 1978, Oxford 1980 (on es crea la World Federation of Right-to-Die Societes), Melbourne 1982, Niça 1984... 

+
L'últim capítol d'aquesta història, de moment, és la legalització de l'eutanàsia a Holanda i en l'Estat nord-americà d'Oregon, la seva aprovació en plebiscit, en part, d'Austràlia, i el seu rebuig, també en plebiscit, en diversos Estats d'EUA.

+
Amb tot, l'actitud a favor de l'eutanàsia d'aquests petits grups i una certa mentalitat de relativitza​ció del respecte degut a l'ésser humà (que s'expressa, per exemple, en l'avortament) van calant en la societat, i converteixen de nou l'eutanàsia en un problema social que torna a aparèixer després d'haver estat superat durant segles.

IV.
APROXIMACIÓ ÈTICO-MÈDICA. LA MEDICINA DAVANT L'EUTANÀ​SIA I DAVANT L'ACARNISSAMENT TERAPÈUTIC

A.
L'EUTANÀSIA ÉS UNA NEGACIÓ DE LA MEDICINA

1.
És l'eutanàsia un problema mèdic? 

+ L'eutanàsia afecta la medicina: L'eutanàsia, tal i com la plantegen els defensors de la seva legalització, afecta de ple el món de la medicina, donat que les propostes dels seus patrocina​dors sempre fan intervenir el metge o el personal sanitari. 

+
Però no és un problema mèdic: Però la qüestió de l'eutanàsia no és, pròpiament parlant, un problema mèdic, o no hauria de ser-ho 

+
L'eutanàsia no és una forma de medicina, sinó d'homicidi

–
L'eutanàsia mereix la mateixa qualificació ètica



(
si la practica un metge o una infermera en el tècnic ambient d'un hospital



(
com si la practica, per un altre mitjà qualsevol, un familiar o un amic de la víctima.



En ambdós casos es tracta d'un home que dóna mort a un altre. 

+
L'eutanàsia no és una forma de medicina, sinó una forma d'homicidi; i si la practica un metge estarà negant la medicina 

2.
Per què l'eutanàsia és la negació de la medicina? 

+
A la llum de la raó de ser d'ambdues: medicina i eutanàsia són contradictòries



–
La raó de ser de la medicina és



(
la guarició del malalt en qualsevol fase de la seva malaltia



(
la mitigació dels seus dolors



(
i l'ajut a assumir el tràngol suprem de la mort quan la guarició no és possible. 



Dit altrament, la raó de l'actuació mèdica no és la petició del pacient, sinó la indicació mèdica



–
L'eutanàsia, al contrari, no és sols la renúncia a aquesta raó de ser, sinó que consisteix en la deliberada decisió de practicar justament allò que és oposat a la medicina, ja que és do​nar mort a un altre, encara que sigui en virtut d'una presumpta compassió. 

–
Qualsevol persona és perfectament capaç d'advertir la diferència substancial que hi ha en​tre 



(
ajudar un malalt a morir dignament

(
i provocar-li la mort. 



L'eutanàsia no és una tècnica, un recurs de la medicina: l'eutanàsia expulsa la medicina, la substitueix. 

+
A la llum del fet que l'eutanàsia es torna contra el metge que la practica: L'eutanàsia, a més, precisament perquè és la negació de la medicina, es torna contra el metge que la practica per dues raons

–
per un costat és fàcil que el metge rellisqui vers una habitualitat en la pràctica de l'eutanà​sia, un cop admès el primer cas 

(
Quan un metge ha donat mort a un pacient per pietat envers ell, ja ha donat un pas que té molt difícil retorn. 

(
Els qui pateixen una mateixa malaltia s'assemblen molt entre ells en els símptomes, les re​accions, els sofriments. 

(
Quan un metge s'ha sentit «apiadat» d'un malalt fins al punt de decidir de treure-li la vida per estalviar-li sofriments, ja serà relativament fàcil que experimenti un idèntic estat d'ànim davant un altre que pateixi el mateix mal; i aquesta circumstància pot so​brevenir amb relativa freqüència, perquè l'especialització professional imposa a la pràctica totalitat dels metges la necessitat de tractar malalts molt semblants els uns dels altres. 

(
En aquesta situació, les virtuts pròpies del metge (la no discriminació en el tracte a uns malalts o altres, la previsió de malalties o complicacions futures) esdevenen fac​tors potencialment multiplicadors de l'activitat eutanàsica, perquè és molt difícil de​terminar la frontera que separa

(
la gravetat extrema de la situació crítica

(
o els sofriments enormes dels sofriments insuportables, tant si són físics com si són anímics. 

–
i, per l'altre costat, l'eutanàsia acaba amb la base de l'acte mèdic: la confiança del pacient en el metge. 

(
No és possible que existeixi la medicina si el pacient

(
en comptes de tenir confiança en el seu metge fins a posar la vida, la salut i la integri​tat física en les seves mans

(
arriba a tenir-li por, perquè no sap si el professional de la medicina o la infermera que s'ocupen de la seva salut decidiran que el seu cas és digne de guarició o susceptible d'eutanàsia. 



(
Si s'atribuís als metges el poder de practicar l'eutanàsia, aquests ja no serien una referèn​cia amiga i benèfica sinó, al contrari, temuda i amenaçadora, com ja passa en al​guns hospitals holandesos. 

+
La Medicina és, doncs, una activitat interpersonal, feta per persones per a les persones; 

–
la primera obligació ètica del metge és la competència professional, 

–
però la formació ètica i la qualitat humana del tracte amb els seus pacients és consubstan​cial amb la formació científica

–
Hom ha de ser conscient que en tocar el pacient, hom toca la persona, i com a tal ha d'és​ser tractada 

NB.-
1) La humanitat ha progressat en humanitarisme retirant als governants i als jutges el poder de decretar la mort (abolició de la pena de mort). 

(2) Els partidaris de l'eutanàsia pretenen donar un pas enrere, perquè atorguen aquest poder als metges. Si aconseguien aquest propòsit, assolirien dos retrocessos al preu d'un


+
recrearien una varietat de mort legal

+
i degradarien, potser irreversiblement, l'exercici de la medicina. 

3.
Confirmació deontològica. Algunes dades d'interès

+
Jurament hipocràtic

+
L'Acadèmia de Ciències Morals i Polítiques de París va condemnar l'eutanàsia en 1941

+
El mateix va fer l'Associació Mèdica Mundial en la seva reunió de Copenhaguen de 24 d'abril

+
Per la seva banda, l'Assemblea del Consell d'Europa, en el punt 7è de la seva recomanació núm. 779 de 1976 relativa als "drets dels malalts i moribunds", assenyala: "El metge... no té dret, ni en els casos que semblin desesperats, a accelerar intencionalment el procés natural de la mort". Ha reiterat la condemna de l'eutanàsia el juny de 1999, en la seva recomanació núm. 1418.

+
El Congrés Internacional sobre l'Eutanàsia celebrat a Niça del 20 al 23 de setembre de 1984 només autoritza l'ortotanàsia. 

+
La Declaració de Ginebra de l'Associació Mèdica Mundial formula els ideals hipocràtics en termes actuals: "Guardaré el màxim respecte a la vida humana des del seu començament".

+
El "Codi Deontològic dels Metges Espanyols" de 23 d'abril de 1971 diu, en el seu article 116, que "el metge... no provocarà mai la mort deliberadament, ni per pròpia decisió ni quan el ma​lalt o la seva família ho sol·licitin, ni per altres exigències", afegint en l'article 117 que "en cas de malaltia terminal, el metge ha d'evitar emprendre accions terapèutiques sense esperança, quan hi hagi evidència que aquestes mesures no poden modificar la irreversibilitat del procés que condueix a la mort. El metge respectarà i afavorirà el desig a una mort d'acord amb la dignitat de la condició humana".

+
L'Organització Mèdica Col·legial i la Societat Espanyola de Cures Pal·liatives rebutjaren en la Declaració sobre l'atenció mèdica al final de la vida (Madrid, 11-1-2002) l'obstinació terapèu​tica, l'abandonament del pacient i l'eutanàsia, alhora que proposen l'atenció humanista mitjan​çant les cures pal·liatives. 

B.
L'ACARNISSAMENT TERAPÈUTIC ÉS GREUMENT IMMORAL

+
Només en comptades situacions terminals sense esperança humana, l'aparença dels gestos del metge pot suggerir una semblança entre eutanàsia i cessació d'unes cures ja inútils 

+
però el metge sap, sense cap mena de dubte, què hi ha en la seva intenció: sap si el que fa té per objecte


–
causar la mort del malalt


–
o si, en canvi, renuncia a l'acarnissament terapèutic
+
La primera cosa mai no serà admissible; la segona, ho és. 

1.
CAL REBUTJAR L'ACARNISSAMENT TERAPÈUTIC (L'OBSTINACIÓ TERAPÈUTICA)

1.
Definició

Amb aquesta denominació, o la d'«encrueliment terapèutic» –que potser són menys encertades que la d'«obstinació terapèutica», que reflecteix millor la intenció amb què es practica–, hom vol designar l'actitud del metge que, davant la certesa moral que li donen els seus coneixements que les cures o els remeis de qualsevol tipus

+
ja no proporcionen benefici al malalt

+
i sols serveixen per prolongar-ne l'agonia inútilment,

s'obstina a continuar el tractament i no deixa que la naturalesa segueixi el seu curs. 

2.
Origen

Aquesta actitud és conseqüència d'un excés de zel mal fonamentat, derivat del desig dels metges i els professionals de la salut en general de mirar d'evitar la mort a tot preu, sense renunciar a cap mitjà, ordinari o extraordinari, proporcionat o no, encara que això faci més penosa la situació del moribund. 

3.
Precisió pel que fa a l'encrueliment terapèutic


En altres ocasions hom pot parlar més pròpiament d'encrueliment terapèutic, quan s'utilitza els malalts terminals per a l'experimentació de tractaments o instruments nous. Encara que això no sigui normal als nostres dies, la història, per desgràcia, ens n'aporta alguns exemples. 

4.
Qualificació moral

En qualsevol cas, l'obstinació terapèutica és greument immoral, ja que instrumentalitza la per​sona tot subordinant-ne la dignitat a altres fins. 

5.
Objecció i resposta


+
¿ No es planteja aquí una altra frontera imprecisa per a distingir l'obstinació terapèutica d'unes cures sol·lícites i constants? 



–
Certament. No hi ha cap regla matemàtica per a ponderar si hi ha o no esperances fundades de guarició. La pràctica mèdica compta amb abundants experiències de malalts que semblaven irrecuperables i que, tanmateix, tiraren endavant de tràngols molt compromesos. 



–
D'on, doncs, pot venir la solució d'aquests conflictes? 
L'alternativa consisteix en l'ús de la medicina pal·liativa

6.
Criteris per a discernir la frontera entre l'acarnissament terapèutic i la bona pràctica mèdica

+
Principis


[1]
El primer criteri és el de la inutilitat: quan es tracta d'una cura que resulta del tot ineficaç i inútil: "podem continuar, però fins i tot continuant no obtenim resultats". Quan ens trobem davant una situació d'irreversibilitat, generalment definida per la mort cerebral, és verita​blement inútil continuar

[2]
Un segon criteri és el de la gravositat, és a dir, de la pena excessiva a la qual estaria expo​sat el malalt, qui acabaria per sofrir de més sigui físicament, sigui moralment

[3]
Un tercer criteri és el de l'excepcionalitat, és a dir, quan s'intervé amb mitjans que són despro​porcionats. Aquest és un criteri molt relatiu, que canvia amb el temps. 

Quan es verifiquen junts aquests tres criteris, ens trobem davant l'acarnissament terapèutic i, des del punt de vista moral, podem-devem, renunciar a prosseguir amb el tractament

+
Aplicació 


Tanmateix, aquest aspecte que sembla fàcil, ho és en teoria. La dificultat rau en verificar si aquests criteris es donen en el cas concret. 

–
En cas de dubte: quan el metge roman en el dubte, la prudència i la moral requesten que no sigui només el metge que jutgi, sinó que el judici sigui formulat col·legialment. 

2.
L'ALTERNATIVA CONSISTEIX EN L'ÚS DE LA MEDICINA PAL·LIATIVA

1.
Punt de partida: l'ús proporcionat dels mitjans terapèutics


NB.- Noteu, en el que segueix, els tres binaris terminològics següents


1) proporcionats – desproporcionats

2) normals – excepcionals

3) ordinaris – extraordinaris

i l'opció preferent pel primer.

a)
El criteri de proporcionalitat: doble enunciat

+
Primer enunciat



–
en positiu: La solució d'aquests conflictes sols pot venir del criteri clar segons el qual cal fer un ús proporcionat dels mitjans terapèutics. 



–
en negatiu: El metge ha de respectar la dignitat de la persona humana i no deixar-se vèncer per un tecnicisme mèdic abusiu. 


+
Segon enunciat



–
en positiu: Referint-nos sempre al malalt terminal i davant la imminència d'una mort inevitable, metges i malalts han de saber que és lícit conformar-se amb els mitjans normals que la medicina pot oferir 



–
en negatiu: i que el refús dels mitjans excepcionals o desproporcionats

(
no equival al suïcidi o a l'omissió irresponsable de l'ajut degut a un altre

(
sinó que significa senzillament l'acceptació de la condició humana, una de les característiques de la qual és la mort inevitable. 

b)
Què fer en casos difícils? 

+
Poden donar-se casos concrets en què sigui difícil adoptar una decisió èticament i professional​ment correcta, tal com s'esdevé en molts altres aspectes de la vida:



–
el jutge que ha de decidir si algú és culpable o innocent quan les proves no són clarament taxatives


–
el professor que ha d'optar entre aprovar o suspendre un alumne i té dubtes raonables de l'encert o del desencert de qualsevol de les opcions



–
el pare de família que dubta entre la severitat o la indulgència davant un fill amb problemes, etc. 


+
Pauta



–
Metges i infermeres




(
Dimensió actitudinal: En aquests casos, una norma moral adequada és





(
prescindir dels possibles motius egoistes de la pròpia decisió





(
i aconsellar-se amb altres experts per decidir prudentment.





Amb aquests requisits, un metge –com un jutge, un professor o un pare– 




(
pot equivocar-se





(
però no cometrà un crim 




(
Dimensió factorial: consciència del canvi continuat de factors





(
Evidentment, és inútil establir una casuística objectiva de mitjans ordinaris i extraordinaris, perquè això depèn de factors tan canviants com






(
la situació del pacient






(
l'estat de la investigació en un moment donat






(
les condicions tècniques d'un determinat hospital






(
el nivell mitjà de l'assistència sanitària d'un o altre país, etc. 





(
Allò que respecte a un pacient en unes circumstàncies concretes es considera com un mitjà ordinari, pot haver-se de considerar extraordinari respecte a una altra persona, o passat un temps, o en un altre lloc. De fet, així s'esdevé constantment en la realitat de la vida quotidiana. 

[NB.- Incís sobre la terminologia. Davant aquests problemes certs d'interpretació, alguns prefereixen

+
no parlar de mitjans ordinaris i extraordinaris
+
sinó més aviat de mitjans proporcionats i desproporcionats a la situació de cada malalt, ja que d'aquesta manera es pot sospesar millor la decisió en cada cas. ]



(
Dimensió operativa: 
D'acord amb això




(
quan hi ha un malalt en perill pròxim de mort amb la possibilitat certa de recuperació (per exemple, un pacient jove en coma per un traumatisme produït per un accident), la medicina considera que són proporcionats tots els mitjans tècnics possibles, per​què hi ha una esperança fonamentada de salvar-li la vida.





(
El problema es manifesta quan ja no es confia en la recuperació, sinó sols en un allargament de la vida o, més exactament, de l'agonia. Aleshores, la prudència del metge ha d'aconsellar-li de refusar l'actitud d'obstinar-se a prodigar uns mitjans que ja són inútils i, en tot cas, de respectar la voluntat del propi malalt moribund, si està en condicions de manifestar-la. 



–
Malalts moribunds



(
Aspecte decisional: l'opció del malalt moribund. D'altra banda,





(
és legítim que un malalt moribund prefereixi esperar la mort sense posar en marxa un dispositiu mèdic desproporcionat als insignificants resultats que se'n puguin seguir





(
com és legítim també que prengui aquesta decisió pensant de no imposar a la seva família o a la col·lectivitat unes despeses desmesurades o excessivament oneroses. 

[NB.- Aquesta actitud, per l'ambigüitat del llenguatge, els inadvertits podrien confondre-la amb l'actitud eutanàsica per raons sòcio-econòmiques, però hi ha una diferència absolutament essencial: la que va de l'acceptació de la mort inevitable a la seva provocació intencionada.] 




(
Aspecte iuspersonalista: drets del malalt moribund. El dret a una autèntica mort digna inclou





1)
el dret a no sofrir inútilment i a beneficiar-se de les tècniques mèdiques disponibles per alleugerir-lo




2)
el dret a ser respectada la llibertat de la seva consciència




3)
el dret a conèixer la veritat de la seva situació




4)
el dret a decidir sobre si mateix i sobre les intervencions a les quals ha de ser sotmès





5)
el dret a mantenir un diàleg confiat amb els metges, els familiars, els amics i els successors en el treball





6)
el dret a rebre assistència espiritual. 





7)
el dret a rebutjar els remeis excepcionals o desproporcionats en fase terminal

[NB.- El dret a (1) no sofrir inútilment i el dret a (4) decidir sobre si mateix emparen i legitimen la decisió de renunciar als remeis excepcionals en la fase terminal, sempre que rere d'ells no s'amagui una voluntat suïcida.] 

c)
Aclariment pel que fa a una presumpta eutanàsia passiva


+
Decisions correctes



–
Davant de la mort inevitable: 
Quan la mort apareix com inevitable perquè ja no hi ha remeis eficaços, el malalt pot determinar, si està en condicions de fer-ho, el curs dels seus últims dies o hores mitjançant alguna d'aquestes decisions



(
Acceptar que s'assagin en ell medicacions i tècniques en fase experimental, que no estan lliures de tot risc. Acceptant-les, el malalt podrà donar exemple de generositat pel bé de la humanitat 




(
Rebutjar o interrompre l'aplicació d'aquests remeis 




(
Acontentar-se amb els mitjans pal·liatius que la medicina li pot oferir per mitigar el dolor, encara que no tinguin cap virtut curativa; i rebutjar medicacions o operacions en fase experimental, perquè són perilloses o resulten excessivament cares. Aquest refús no equival a suïcidi, sinó que és expressió d'una ponderada acceptació de la inevitabilitat de la mort 



–
Davant de la mort imminent: En la imminència de la mort, rebutjar el tractament obstinat que únicament produirà una prolongació precària i penosa de la seva existència, encara que sense rebutjar els mitjans normals o comuns que li permetin de sobreviure 


+
Absència d'eutanàsia


–
En aquestes situacions no hi ha eutanàsia, que implica –repetim-ho– una deliberada voluntat d'acabar amb la vida del malalt 



–
És un atemptat contra la dignitat de la persona la recerca deliberada de la seva mort, però és propi d'aquesta dignitat acceptar la seva arribada en les condicions menys penoses possibles 



–
I és en el fons del cor del metge i del pacient on s'estableix aquesta diferència entre




(
provocar la mort




(
o esperar-la en pau i de la manera menys penosa possible, mitjançant unes cures que es limiten a mitigar els sofriments finals. 

2.
Trajecte: en què consisteix la medicina pal·liativa

a)
Prenotant


+
Un dels drets del malalt és el de no sofrir un dolor físic innecessari durant el procés de la seva malaltia 


+
Però l'experiència ens mostra que el malalt, especialment el malalt en fase terminal, experi​menta



–
a més del dolor físic



–
un sofriment psíquic o moral intens, provocat per la col·lisió entre la proximitat de la mort i l'esperança de continuar vivint que encara alimenta en el seu interior 


+
L'obligació del metge és suprimir la causa del dolor físic o, almenys, alleujar-ne els efectes; però l'ésser humà és una unitat, i al metge i a la resta del personal d'infermeria correspon, junt amb els familiars, també la responsabilitat de donar consol moral i psicològic al malalt que so​freix



–
davant el dolor físic, el professional de la sanitat ofereix l'analgèsia


–
davant l'angoixa moral, ha d'oferir consol i esperança 


+
La deontologia mèdica imposa, doncs, els deures positius 



–
d'alleujar el sofriment físic i moral del moribund



–
de mantenir tant com es pugui la qualitat de vida que declina



–
de ser guardià del respecte a la dignitat de tot ésser humà 

b)
Significat


+
La medicina pal·liativa és una forma civilitzada d'entendre i d'atendre els pacients terminals, oposada principalment als dos conceptes extrems ja al·ludits: obstinació terapèutica i eutanà​sia.


+
Aquesta és una nova especialitat de l'atenció mèdica al malalt terminal i al seu entorn, que contempla el problema de la mort de l'home des d'una perspectiva profundament humana, re​coneixent-ne la dignitat com a persona en el marc del greu sofriment físic i psíquic que la fi de l'existència humana comporta generalment 


+
En definitiva, la medicina pal·liativa


–
és, ni més ni menys, un canvi de mentalitat davant el pacient terminal



–
és saber que, quan ja no podem guarir, encara en podem tenir cura


–
és la consciència de quan cal iniciar aquest canvi: si no pots guarir, alleuja; i si no pots alleujar, almenys consola.



En aquest vell aforisme es condensa tota la filosofia de les cures pal·liatives. 

c)
Organització


+
La medicina pal·liativa, que sembla tenir els seus antecedents a la Gran Bretanya, encara és escassament contemplada en l'organització sanitària espanyola, i seria desitjable que els po​ders públics en reconeguessin amb major seguretat l'existència. 


+
Es fonamenta bàsicament en el reconeixement de la triple realitat que configura el procés de la mort imminent en la societat actual



–
un pacient terminal amb dolor físic i sofriment psíquic



–
una família angoixada que no acaba d'acceptar la situació i sofreix per l'ésser estimat



–
i un metge educat per a lluitar contra la mort.



Tots ells estan immersos en una societat que sembla no voler admetre el fracàs quan la mort es considera un fracàs. 


+
En les unitats de cures pal·liatives, que són àrees assistencials, incloses físicament i funcional​ment en els hospitals, es proporciona una atenció integral al pacient terminal. Un equip de professionals assisteix aquests malalts en la fase final de llur malaltia, amb l'únic objectiu de millorar-ne la qualitat de vida en aquest tràngol últim, bo i atenent totes les necessitats físi​ques, psíquiques, socials i espirituals del pacient i de la seva família. Totes les accions de la medicina pal·liativa van encaminades a mantenir i, tant com es pugui, augmentar, la serenitat del pacient i de la seva família. 

d)
Objectiu


L'objectiu de la medicina pal·liativa consisteix a atendre el conjunt de necessitats físiques, psíquiques, espirituals o religioses i socials que els pacients terminals presenten 


+
Les necessitats físiques


–
Les necessitats físiques deriven de les greus limitacions corporals i, sobretot, del dolor, especialment en les morts per càncer, on aquest és present en el 80 per cent dels malalts terminals



–
Amb tractaments adequats es poden arribar a controlar un 95 per cent dels dolors. 


+
Les necessitats psíquiques són evidents. El pacient



–
necessita sentir-se segur, necessita confiar en l'equip de professionals que el tracta, tenir la seguretat d'una companyia que li doni suport i no l'abandoni



–
necessita estimar i ser estimat, i té necessitat de ser considerat, cosa que consolida la seva autoestima. 


+
Les necessitats espirituals són indubtables



–
El creient necessita Déu



–
És una greu irresponsabilitat civil i política que l'atenció religiosa dels pacients no estigui clarament present en totes les clíniques i institucions hospitalàries. 


+
Les necessitats socials del pacient terminal no són menys importants per a donar serenitat al penós tràngol



–
la malaltia terminal produeix al qui la pateix i a la seva família unes despeses i no pocs trasbalsos familiars



–
tota l'atenció dels components de la unitat familiar es concentra generalment en el membre malalt i, si la supervivència s'allarga, el trasbals pot durar. El pacient ho veu i també el sofreix. 

e)
Caràcter alternatiu


+
La medicina pal·liativa



–
és alternativa a l'anomenat «acarnissament terapèutic» o «obstinació terapèutica»



–
no és alternativa a l'eutanàsia, perquè l'eutanàsia no és sinó un greu atemptat a la vida humana i a la seva dignitat. 


+
Es pot dir que la medicina pal·liativa



–
ha existit sempre i ha estat exercida tradicionalment pels metges, encara que no s'hagi considerat tècnicament com una especialitat



–
els seus principis estan impresos en el jurament hipocràtic i en la concepció històrica de l'exercici mèdic. 


+
Però, certament,



–
com a especialització dintre de l'organització sanitària representa una novetat, que és fer front a les peculiaritats del procés de la mort en el cap sanitari



–
aquest procés s'ha complicat d'una forma extraordinària, i exigeix l'aparició d'un nou metge, atent el més possible als avanços científics i coneixedor profund de les necessitats del pacient terminal. 

f)
Dimensió analgèsica


+
Quan el tractament del dolor és ja pràcticament l'única cosa que es pot fer per al malalt terminal



–
l'efecte secundari que certs analgèsics tinguin respecte a l'escurçament de la vida no pot considerar-se com una forma d'eutanàsia, perquè




(
no es persegueix destruir aquesta vida, sinó alleujar el dolor




(
i aquest propòsit pal·liatiu pot, davant la imminència de la mort, ser preferent per esperar l'arribada de la mort en les condicions menys angunioses. 



–
És el mateix que passa amb qui –alpinista, bomber...– assumeix un cert risc, però pretén una cosa bona sense cap intenció suïcida. Això és legítim encara que eventualment pugui ser causa de mort. 


+
D'altra banda, es pot en molt bona mesura donar per superada la vella pugna entre tractar el dolor i escurçar la vida: els recents avanços en el tractament eficaç del dolor i de la malaltia terminal han reduït gairebé del tot el risc d'anticipar indegudament la mort de certs pacients. 

h)
Cures mínimes i mesures de suport. Algunes precisions 

+
El malalt en situació terminal segueix precisant de cures mèdiques i atenció d'infermeria. Les manifestacions clíniques que requereixen tractaments i cures específiques durant la malaltia terminal són molt variades. Certament, l'administració d'analgèsics, sedants, antibiòtics d'ús comú, transfusions i oxigenoteràpia, així com la col·locació de sondes, drenatges i venopunció, són d'ús corrent. 

+
Les cures atorgades a un pacient en estat terminal no són aplicades com mitjans per a preser​var la vida, sinó en raó d'una assistència èticament obligada. 

+
Tota persona, amb independència de la seva salut o condició, té dret a rebre unes cures mínimes, pel fet de ser persona, si no es vol menysprear la seva dignitat. 

+
Les cures mèdiques, com ja hem explicat, quan excepcionalment han de ser aplicades per tècniques especials, poden perdre el seu caràcter d'obligatorietat i convertir-se en cures extra​ordinàries o desproporcionades. 

+
En el cas dels pacients en estat terminal hi ha alguns autors que assenyalen que la futura qualitat de vida és la referència que determina si a un pacient se li deuen aplicar tractaments o fins i tot aquestes cures mínimes. Si s'adopta tal principi, la diferència entre no tenir-ne cura, del pacient, i eutanàsia directa difícilment podrà ser mantinguda. 

+
S'estima que les cures bàsiques o mínims per a mantenir la vida humana són 

–
la hidratació i 

–
l'alimentació 

+
De tota persona humana s'espera moralment que ajudi a un altre ésser humà en situació de malestar. Un pacient terminal no és una excepció: El metge, la família, els amics, les inferme​res, els treballadors socials i altres individus propers al pacient moribund estan obligats a pro​veir ajuda o suport incloent una cura psicosocial i emocional fins al final. 

–
L'alimentació i hidratació són part d'aquesta cura que no es distingeix de l'acompanyar, par​lar, cantar, llegir o simplement escoltar el pacient moribund. 

+
Hi ha vegades en les quals l'específica teràpia mèdico-quirúrgica no està indicada per més temps com apropiada o desitjable per a un pacient terminal. En cap moment, no obstant això, poden abandonar-se les mesures de suport general, accelerant-se per tant la mort del pacient. 

+
La hidratació

–
En la nostra opinió, la hidratació per sonda nasogàstrica o per via endovenosa (sense referir-nos a la via oral) és habitualment beneficiosa per a un malalt terminal 

(
en primer lloc, ajuden a mantenir certes funcions que en un estat d'alteració de l'equilibri hidroelectrolític no es conservarien. Ens referim, per exemple, a la funció renal o a l'estat d'alerta mental. En ambdós casos és indubtable que contribueixen al benestar del paci​ent

(
també contribueixen a alleujar certs símptomes que causen malestar al pacient (dificultat per a eliminar secrecions bronquials, set o complicacions provocades per sequedat de mucoses, per exemple)

(
en darrer lloc, és indubtable que col·laboren i ajuden psicològicament, evitant que el paci​ent se senti abandonat: reflecteixen cert grau de preocupació per part del personal sanitari, que el malalt percep. 

–
El pacient en estat agònic: No obstant això, en el cas del pacient en estat agònic –que habitualment és incapaç–, es produeixen alteracions fisiològiques que fan difícil l'equilibri electrolític, on la hidratació per qualsevol de les vies no aportarà beneficis i es convertirà en una cura extraordinària, tal vegada solament justificable perquè la família no consideri que existeix un abandonament del moribund. 

–
El pacient en estat vegetatiu permanent (EVP): En el cas del pacient en estat vegetatiu permanent per lesió cerebral, la situació és molt distinta, doncs no es tracta d'un pacient terminal en el sentit anteriorment definit, encara que sigui incapaç. En aquest cas la hidratació per sonda o per via endovenosa atorgarà els beneficis abans assenyalats i les càrregues per al pacient i el personal sanitari seran mínimes. Per tant, podem considerar-ho sempre una cura bàsica o mínima en tots els casos. 

+
L'alimentació: Respecte a l'alimentació cal matisar alguna cosa més. Es pot considerar l'alimentació com una cura mínima, però no necessàriament de qualsevol manera. 

–
Seria una cura ordinària alimentar per sonda nasogàstrica i si s'espera una supervivència raonable podria també incloure's l'alimentació per gastrostomia. 

–
No obstant això, l'alimentació parenteral d'hidrats de carboni, lípids i proteïnes, habitualment es pot considerar com una cura extraordinària, doncs planteja majors problemes d'aplicació, el seu cost és elevat, el pacient ha d'estar hospitalitzat, ha d'ésser controlada per personal mèdic i no està exempta de risc.

–
En els pacients en estat agònic no és obligada l'alimentació. 

–
En els pacients en EVP, l'alimentació per sonda o gastrostomia es considera cura ordinària, i, per via endovenosa, extraordinari.

+
L'obligatorietat o no d'aquestes cures, segons siguin o no ordinaris, recau tant sobre la família com sobre el personal sanitari que atén a aquests pacients.

i)
 Intervenció del malalt en l'elecció del tractament

+
Una exigència ètica personalista quant als malalts terminals requesta la necessitat de no reduir el malalt a ser mer pacient (no-agent) en la seva malaltia. En aquest sentit és fona​mental la seva intervenció en la presa de decisions que li pertoquen. Això és el que s'ha ano​menat doctrina del consentiment informat. 

+
Tres principis bàsics per a prendre decisions sobre els tractaments mèdics són: 

–
Autodeterminació o autonomia: és el dret del pacient a prendre per si mateix les decisions referents a la seva pròpia salut. 

–
Benestar: les cures de salut han de cercar el benestar del pacient i han de basar-se en les seves pròpies metes i valors. 

–
Equitat: es refereix a les càrregues que imposen a la societat les cures per a la salut d'un individu. 

+
D'aquí sorgeixen algunes consideracions: 

–
Els pacients tenen autoritat ètica i legal per a renunciar a algunes o totes les cures. Es consi​dera renúncia no voluntària d'un tractament de sosteniment a aquella que es produeix quan un pacient no dóna un efectiu consentiment ni un rebuig. Sovint sorgeix perquè la ca​pacitat de prendre decisions és inadequada i, aleshores, un representant haurà de decidir d'acord als suposats interessos del pacient. 

–
L'autodeterminació obliga habitualment l'equip mèdic a atorgar les cures elegides pel paci​ent, excepte quan aquestes vagin contra la pràctica mèdica acostumada, és a dir, quan su​posin intervencions que són contraterapèutiques o èticament blasmades. 

–
Si bé els pacients no prenen les decisions independentment de les opinions d'uns altres, no han de sofrir influxos tals que la seva lliure elecció resti impedida. 

(
En moltes situacions de cures mèdiques, els pacients són molt depenents dels professionals de la salut; aquesta disparitat crea una obligació per a l'equip mèdic de reduir la tendència d'alguns pacients a actuar sota una equivocada comprensió de la seva situació mèdica o amb un sentiment d'impotència, talment que els individus puguin exercir efectivament l'autodeterminació. 

–
És inacceptable que un pacient capaç –capaç d'efectuar eleccions informades–, sigui exclòs del procés de decisió, doncs es lesiona, així, el principi d'autodeterminació i es permetria a tercers influir sobre la durada de la seva vida o posar-li eventuals càrregues. 

(
Obviar l'elecció del pacient comporta, en molts casos, una càrrega humana major que enfrontar-lo amb eleccions difícils

(
L'única excepció serà quan lliurement el pacient delega la capacitat per a prendre decisions en altres persones.

–
Per al real i efectiu exercici de l'autodeterminació, els professionals de la salut han d'assolir que els pacients coneguin i comprenguin 

(
el seu actual estat mèdic, 

(
la probable evolució si no s'efectua el tractament

(
les intervencions que podrien ser-li d'ajuda, 

(
una prescripció dels procediments, 

(
la probabilitat i efecte dels riscos associats i dels beneficis

(
l'opinió del metge. 

+
Resumint, la qüestió no és simplement informar el pacient de la seva malaltia, sinó més aviat fer-li participar en l'elecció de les possibles teràpies. En tot cas, ha de donar-se a conèixer la veritat amb prudència i cura, evitant que provoqui un indegut trauma psíquic.

k)
La comunicació metge-pacient. El dret del malalt a la veritat

+
Una de les qüestions més espinoses en el tracte amb el malalt en situació terminal és la que es refereix al dret dels malalts a conèixer la veritat de la malaltia que pateixen, 

–
no perquè hom negui l'esmentat dret, que tots reconeixen, 

–
sinó perquè s'hi afegeix, i amb freqüència es contraposa, la suposició que el malalt no està preparat per a rebre una notícia que podria ser-li contraproduent,

i en conseqüència, se li oculta la realitat del seu mal, s'opta per no donar informació.

+
La comunicació amb el malalt és part fonamental de l'acte mèdic: un punt àlgid de la relació metge-malalt correspon, precisament, al moment que el metge informa el malalt sobre el seu patiment, ja que és aleshores quan el pacient té oportunitat de sol·licitar informació sobre as​pectes del seu interès. 

+
En la comunicació amb el malalt en situació terminal, el metge ha de dur a terme una activitat altament personalitzada, singular per a cada pacient, d'acord amb la seva condició i les seves pròpies característiques.

+
Un aspecte d'importància cabdal és que el propi pacient actua com a regulador de la quantitat d'informació que desitja rebre. 

+
Ara bé, quan i com fer-ho, constitueixen elements d'una pràctica on hom no pot donar pautes i en la qual quelcom més que el llenguatge verbal forma part de la comunicació. 

+
Manifestar la veritat suposa el compromís previ 

–
d'ajudar el pacient a assimilar-la, 

–
de compartir les preocupacions que sorgeixen, 

–
d'acompanyar en la solitud interior d'aquests difícils moments. 

+
Tot això implica prudència, tacte i discreció per a copsar la manera, les circumstàncies i el moment més adient i oportú. 

+
És freqüent, i èticament reprovable, l'omissió de la veritat a un pacient que vol conèixer-la.

–
En aquestes condicions, mantenir l'engany esdevé una creixent barrera entre metge i paci​ent;

(
el metge espaia el contacte amb el malalt en no tenir explicacions lògiques de la creixent sintomatologia, 

(
el malalt va perdent confiança en la persona que no és capaç de donar-li el que demanda, sentint-se així defraudat. 

+
Defensar l'ideal d'una informació sincera no suposa, no obstant això, convertir-la en una obligació absoluta. 

+
L'ideal és la informació fins i tot a aquells que es neguen a rebre-la, però respectant la seva voluntat. 

–
Hom pot preparar-los amb delicadesa en el moment oportú, i sense donar una quantitat d'in​formació que no podrien assumir. 

–
Tot malalt conscient intueix d'alguna manera la seva gravetat; copsa, per una sèrie de símp​tomes, que l'evolució del seu procés esdevé preocupant. 

+
L'aspecte de l'esperança és fonamental: el metge necessita que el pacient la mantingui.

–
Això no significa que s'hagin d'oferir garanties de recuperació, perquè seria encoratjar fal​ses esperances, 

–
però sí que cal mantenir una certa esperança ajudi a la comunicació interpersonal. 

+
De tot això se segueix que no es pot donar una resposta concreta a la pregunta de què s'ha de dir, com i quan: 

–
En uns casos caldrà no dir mai la veritat de manera completa.

–
En uns altres, les condicions individuals de l'interessat que poden canviar al llarg de l'evolu​ció de la malaltia pot esdevenir que el que al principi no estava indicat de manifestar, poste​riorment pot ser-ho.

–
Pacients competents i capacitats poden requerir la veritat des del començament de la malal​tia.

–
Si hom vol respectar el pacient, s'ha de contemplar també el dret a la no informació, perquè si algú no desitja saber la veritat sobre el seu estat perquè així se li fa més suportable, també té dret a què no se li comuniqui. 

–
Cal assenyalar que, encara que no existeixi sempre l'obligació de dir tota la veritat, o de dir-la tota en una sola entrevista, en tot cas el metge no pot mai mentir. Ningú té dret de mentir un malalt que, de manera seriosa i confiadament pregunta pel seu estat, llevant-li així la possibilitat d'afrontar-se amb la mort. 

l)
Bona pràctica mèdica


A la claror de tot el que hem exposat fins ara podem sintetitzar allò que significa una bona pràctica mèdica, amb les següents mesures concretes davant els pacients terminals 

+
Acompanyament: el metge no pot deixar d'atendre el malalt amb tota sol·licitud encara que no pugui guarir-lo. Segueix vigent el clàssic principi de l'ètica mèdica que sintetitza la funció as​sistencial del metge: guarir, alleujar, consolar 

+
Informació: la mort és un fet transcendent que afecta la persona i el seu entorn (família, amis​tats, etc.). 

–
Es podria dir que cadascun té dret a viure la seva pròpia mort; això seria impossible sense la informació adequada. 

–
La tasca d'informar hauria de correspondre a persones de confiança com els familiars, però en la pràctica aquesta tasca recau moltes vegades sobre el personal sanitari. 

–
Cal saber dosificar la informació. 

–
Enganyar el pacient mai no és positiu, doncs al cap i a fi és ell qui ha d'afrontar la seva prò​pia mort. Per altra banda, gairebé sempre, el pacient és conscient de la seva situació greu i veure's envoltat de mitges veritats o mentides augmenta la seva ansietat i, sobretot, la seva solitud. 

+
Atenció espiritual i social: no es pot imposar una determinada conducta en aquest terreny, però el metge, en el respecte de la llibertat del malalt, ha d'oferir la possibilitat de rebre l'as​sistència espiritual que desitgi i la possibilitat d'atendre a obligacions morals greus com atorgar testament, etc., abans de recórrer a medicacions que puguin privar-li de la consciència. 

+
Tractaments pal·liatius: són aquells que s'administren per a fer més suportables els efectes de la malaltia i especialment eliminar el dolor i l'ansietat

+
Cures mínimes: són aquelles que es deuen a tota persona pel fet de ser-ho i, per tant, mai no poden abandonar-se, puix responen a la consideració deguda a la dignitat de la persona hu​mana. Aquestes cures són: 

–
Alimentació: 

(
oral o per sonda nasogàstrica o gastrostomia

(
la nutrició parenteral total només ha d'administrar-se quan hi ha una raó curativa o pal·liativa clara, però no sembla raonable quan s'arriba a una situació terminal. 

–
Hidratació: forma part de les mesures pal·liatives, doncs elimina la set, contribueix a l'estabili​tat hemodinàmica i, per tant, contraresta el malestar del pacient

–
Cures higièniques: manteniment de la pell, mesures antiescares, higiene de la boca, canvi de roba de llit, neteja, etc. 

C.
LA DETERMINACIÓ DEL MOMENT DE LA MORT

1.
Introducció

+
Referent al moment de la mort hi ha certa perplexitat en definir-la i determinar-la. Es tracta d'un debat d'abast filosòfic, mèdic i social.

+
Ha reeixit en la pràctica mèdica i en l'àmbit legal l'equivalència entre mort i mort cerebral 
.

Hi ha molts –especialment fora l'àmbit de la medicina– que no creuen que la mort cerebral sigui mort, però la consideren essencialment com una ficció legal útil, amb la qual hi estan confor​mes simplement perquè hi ha un fort consens entre els experts sobre això

+
La necessitat de delimitar el moment de la mort està profundament vinculada a qüestions ètiques entorn dels 

–
trasplantaments i

–
retirada de tècniques de suport i manteniment artificials 

+
mort clínica i funcions vitals biològiques: a causa dels progressos tècnics, avui dia cal diferen​ciar la mort clínica –la mort de la persona avalada clínicament–, d'allò que alguns anomenen –equívocament– mort biològica, que pot posposar-se a aquella, i més enllà dels seus límits na​turals, mantenint-se, artificialment si cal, funcions vitals com ara la respiratòria i la cardíaca. El batec espontani del cor és una funció vital compatible amb la mort real de l'individu.

+
Cal distingir, també, tres nivells de discussió que es confonen sovint: 

–
filosòfic: la definició de mort –pèrdua de la unitat somàtica íntegradora (cessament de l'orga​nisme com una realitat sencera)–

–
anatòmic: el criteri anatòmic que concreta aquesta definició: un híbrid de qüestions filosòfi​ques i mèdiques; 

–
clínic: els signes o tests clínics que determinen l'efectiva aparició d'aquest criteri anatòmic en els casos concrets.

2.
Teories quant a la determinació del moment de la mort 

a)
Mort cardiorrespiratòria


El criteri clàssic de mort cardiorrespiratòria, avui dia ja obsolet, rau en la determinació del moment de la mort per l'aturada de les funcions de respirar i bategar. En efecte, actualment és possible mantenir certes funcions orgàniques en qui es té la certesa de la seva mort. Tanmateix, en la majoria dels casos el criteri de mort cardiorrespiratòria continua essent vigent, puix en realitat són pocs els pacients que requereixin de proves de mort cerebral. La majoria de les vegades, sobre​tot en casos aguts o en patiments crònics que reuneixen criteris de no reanimació, es declara el moment de la mort quan cessen les funcions cardíaca i respiratòria.

b)
Mort cerebral

+
Hom en distingeix 

–
Mort neocortical

–
Mort cerebral completa

+
Advertiment: no s'ha de confondre el coma irreversible, i l'EVP amb la mort encefàlica. 

–
En l'EVP la persona és viva, respira espontàniament, el seu organisme funciona espontània​ment com un tot i el seu electroencefalograma no és pla, encara que està in​conscient. Aquestes persones, amb cures bàsiques (hidratació, nutrició i higiene), poden viure diversos mesos i en casos excepcionals alguns anys. Pel fet d'ésser persones vives no se'ls pot extreure òrgans per a trasplantaments (provocant-los així directament la mort), ni hom pot ometre aquestes cures bàsiques mínimes amb la intenció d'acabar amb la seva vida. Tampoc és lícit prolongar-los artificialment la vida amb mitjans desproporcionats. 

+
El criteri de mort cerebral apareix després que es va fer realitat el trasplantament cardíac, quan sorgeixen els denominats criteris d'Harvard l'any 1969 i es canvia el lloc biològic de la mort: ja no es mor en detenir-se el cor, sinó en deixar de funcionar el cervell

+
Les raons ofertes per a explicar perquè la mort cerebral equival a la mort s'engloben en quatre categories bàsiques que s'exclouen mútuament 

–
sociològiques: la pèrdua de la pertinença reconeguda a la societat humana 

–
psicològiques: la pèrdua de les propietats essencials humanes o personalitat, independent de l'estat vital del cos. Això és específic de l'espècie i s'aplica a molts éssers humans dis​capacitats cognitivament, a més de la mort cerebral. Aquesta argumentació redueix la per​sonalitat a consciència, reduïda al seu torn, en part, per la majoria dels qui la proposen (en​cara que no tots), a un producte material o epifenomen de l'activitat electroquímica del cer​vell. 

–
biològiques: la pèrdua de la unitat integradora del cos. Això no és específic de l'espècie hu​mana i correspon a la comprensió ordinària de la paraula mort. 

–
psicosomàtiques: és una variació d'aquesta tercera explicació. Segons aquest raonament, la mort requereix tant la pèrdua irreversible de consciència com el cessament del cos com un tot. D'aquesta manera, en la mesura que la consciència d'una persona sigui mantinguda pel funcionament del cervell, està viva fins i tot encara que la resta del cos estigui destruït (una possibilitat hipotètica no contemplada per la tercera raó). Per contra (i en contrast amb la segona explicació reduccionista), una persona humana roman viva malgrat que estigui inconscient –fins i tot sigui permanent i irreversiblement inconscient– en la mesura que el seu cos es mantingui viu com un organisme biològic.

+
Crítica (I)

–
filosòfica a les raons sociològiques i psicològiques: són incompatibles amb la visió judeocristi​ana de la vida humana, i particularment incompatibles amb la visió aristotèlico-tomista de l'ànima com a forma substancial o com a principi vital de qualsevol ésser vivent. Aquests raonaments tenen llur fonamentació en el dualisme platònic i cartesià, on s'equi​para l'ànima amb la ment conscient, distinta substancialment i inexplicablement lligada al cos, que al seu torn és considerat com la seva presó o com una màquina de material orgà​nic. La noció d'ànima com forma corporis ha estat sovint defensada pel Magisteri (Concili de Vienne, en 1312; darrerament, el Papa Joan Pau II afirmà en un seu discurs a l'Acadè​mia Pontifícia de les Ciències l'any 1989: «La mort es dóna quan el principi espiritual que garanteix la unitat de l'individu no pot exercir més les seves funcions en i sobre l'organisme, els elements del qual, deixats a si mateixos, es desintegren»). 

Acceptar aquesta visió de la naturalesa de la vida humana comporta dos conseqüències immediates:

(
si hi ha un cos humà viu, hi ha ipso facto una persona humana viva; i 

(
la inconsciència per se, fins i tot la que és irreversible, és ontològicament una incapacitat cognitiva, no la mort. 

–
Biològica, al criteri anatòmic que dóna suport a l'equivalència entre mort cerebral i mort: en principi, qui defensa aquesta tesi recolza els seus arguments en què la destrucció del cer​vell és el criteri anatòmic corresponent a aquest concepte de mort, perquè el cervell és l'òr​gan crític tant per a la consciència com per a la unitat integradora del cos
; 

(
Quant a la mort neocortical: alguns fets evidencien l'error d'aquesta tesi: 

(
s'han donat casos de nens que havien nascut sense hemisferis cerebrals i, no obs​tant això, amb el tronc cerebral intacte –malaltia anomenada hidroanencefalia–. Tota la literatura rellevant declarava de forma inequívoca que aquests nens, necessària​ment, es mantenen en un estat vegetatiu indefinidament. Tanmateix, aquests dos nens eren bastant conscients, almenys en el sentit del seu comportament d'interacció adaptativa a l'entorn. Ells distingien les persones i la música familiars de les que no ho eren, mostraven respostes emocionals apropiades vers la música. Un d'ells, fins i tot, tenia visió funcional sense tenir escorça visual i podia arrossegar-se sobre la seva esquena, empenyent amb les seves cames, evitant visualment qualsevol col·lisió amb els objectes.

(
hi ha també el cas del naixement d'un bebè a Gijón, la mare del qual portava diver​sos mesos clínicament morta; pel que sembla és el segon cas en el món on neix un nen després d'estar la seva mare clínicament morta durant tant de temps.

Acceptar el criteri de mort neocortical significa afirmar la no vida humana i la considera​ció de cadàver de tots els anencefàlics, la qual cosa comportaria la seva utilització com a font d'òrgans per a trasplantaments (així ho defensa, per exemple, Robert Vitch, ex-di​rector del Kennedy Institue of Ethics de la Universitat de Georgetown).
(
Quant a la mort cerebral total: Hi ha evidència empírica de l'organisme com un tot en ca​sos de mort cerebral. A la claror de la unitat cos-ànima de la persona, si es mostra que hi ha unitat somàtica de l'organisme, malgrat la mort cerebral completa, cal afirmar l'e​xistència personal. Això s'ha pogut constatar experimentalment per diversos motius:

(
Fal·làcia de l'asístole necessàriament imminent: 

(
fins no fa gaire hom defensava que tots els cossos sense una unitat integradora es deterioren necessàriament de forma inexorable fins a un imminent col·lapse cardi​ovascular a pesar de totes les mesures terapèutiques. Alhora hom creia que tots els cossos amb mort cerebral manquen d'unitat integradora i aboquen a un col·lapse cardiovascular.

(
tanmateix, s'han comprovat uns 175 casos de casos de diagnòstic de morts cere​brals que van sobreviure més d'una setmana; 37 dels quals van aguantar fins patir atur cardíac espontani i d'aquests, a 19 se'ls va suspendre el tractament. Més de la meitat dels casos van sobreviure més d'un mes i un terç més de dos. 7 van so​breviure més de sis mesos i quatre més d'un any; el rècord supera els quinze anys.

Conclusió: aquestes dades ens ensenyen inequívocament que la mort cerebral no duu necessàriament a un imminent atur cardíac. 

(
Fal·làcia de l'argument sobre les funcions integradores del cervell: un altre argument comú per a identificar la mort cerebral a la mort és recitar una lletania de les funcions integradores mesurades pel cervell i exclamar: Com pot un cos amb el cervell mort ésser d'alguna manera un organisme unificat sense totes elles?

(
Clarament, molts cossos amb mort cerebral en la Unitat de vigilància intensiva reque​reixen menys suport tecnològic que molts altres pacients extremadament malalts o moribunds en aquestes mateixes unitats, que estan, no obstant això, vius encara. Per tant, aquests pacients amb mort cerebral, amb més integració fins i tot, han d'estar vius també. 

(
S'ha descobert que 

(
la majoria de les funcions integradores mitjançades pel cervell no són somàtica​ment integradores; i, al revés, 


(
la majoria de funcions somàticament integradores no estan mitjançades pel cer​vell. 

(
Ironies i incoherències

(
Malgrat que els neuròlegs sovint citen el col·lapse cardiovascular imminent per a justificar l'equivalència entre mort cerebral i mort, les més recents directrius per al diagnòstic de l'Acadèmia Americana de Neurologia estableixen que la pressió sanguínia normal sense suport farmacològic és explícitament compati​ble amb el diagnòstic de mort (1995).

(
Més encara, alguns cirurgians de trasplantaments de cor estan d'acord que hom pot retirar amb èxit a la majoria de donants el suport farmacològic amb un nombre important de reanimacions. Per tant, la característica pròpia destinada a assegurar-nos que els donants del cor estan morts és en si mateixa una con​tradicció relativa a la donació del cor; i, al revés, els millors cors per a trasplan​taments provenen de donants amb una integració somàtica intrínseca que no deriva del cervell.

(
Més fins i tot, encara que l'explicació més comuna per a igualar la mort cerebral amb la mort sigui la pèrdua de la unitat integradora, els criteris de diagnòstic oficials: 

-
no requereixen l'absència d'una sola funció cerebral somàticament integra​dora, i

-
explícitament, permeten la preservació d'algunes funcions somàticament inte​gradores, per exemple, malgrat que es donen en pocs casos (funció pi​tuïtària posterior/hipotalàmica + estabilitat cardiovascular; respostes autò​nomes i endocrines a la incisió en la pell sense anestèsia, etc.); moltes de les quals no estan mitjançades pel cervell (homeostasis d'una varietat il·limitada de paràmetres fisiològics i de substàncies químiques; assimilació de nutrients; eliminació, destoxificació i reciclat de deixalla cel·lular; balanç d'energia; manteniment de la temperatura corporal; curació de ferides; lluita contra infeccions i de cossos estranys; desenvolupament d'una resposta fe​bril a la infecció (encara que rarament); respostes nervioses cardiovasculars i hormonals a la incisió d'un òrgan; maduració sexual; gestació amb èxit del fetus; creixement proporcional; recuperació i estabilització següents a l'atur cardíac i altres complicacions; millora espontània en la salut general, tals com la pèrdua de necessitat de mediació per a la pressió, retorn a la mobili​tat gastrointestinal permetent els tubs alimentadors; capacitat per a mantenir els fluids i el balanç dels electròlits amb només una supervisió i uns ajusta​ments esporàdics; i la total capacitat per a sobreviure amb una petita inter​venció mèdica fora de l'hospital). 

(
Conseqüències: 

(
¿Per què hom pot ignorar totes aquestes funcions que no requereixen del cer​vell, quan són veritablement més integradores somàticament que les funcions amb mediació del cervell?

(
el cervell, lluny de constituir un integrador central, sense el qual el cos es redu​eix a un mer sac d'òrgans, serveix com a modulador, bon sintonitzador, optimit​zador, fortificant i protector d'una unitat somàtica implícitament ja existent i in​trínsecament mitjançada. 

(
En la mesura que una inconsciència irreversible per se no sigui igualada a la mort (p.e. l'EVP), una comparació detallada entre les característiques somàti​ques clíniques de mort cerebral i la d'una lesió en la medul·la cervical mostra que els cossos amb mort cerebral són, així en principi i en la seva realitat clínica tant organismes com un tot com cossos amb la medul·la superior seccionada. Per tant, si el cos amb la medul·la transeccionada posseeix suficient unitat inte​gradora per a ser considerat per tots com a viu, així també el cos amb mort ce​rebral, sent l'única diferència que l'un és conscient i l'un altre està en coma.

c)
Mort circularòria-respiratòria com a pèrdua de la unitat integradora

+
A la claror de la crítica anterior, pensem que la mort cerebral no respon a la realitat de la mort. Cal, doncs, aprofundir-ne el concepte, així com els criteris per a verificar-la. 

+
Hi ha qui defensa, entre els teòlegs catòlics, que els donants amb un cor que batega i que pateixen mort cerebral no estan morts, encara que sostenen, alhora, licitud d'extreure'n òr​gans.

+
Creiem que hi ha prou motius, des del vessant ètic, per a proposar uns criteris més adients per a determinar el moment de la mort. Raons: 

1)
Molts professionals involucrats en trasplantaments realment no creuen que els donants de mort cerebral estiguin morts; 

–
per tant, llurs consciències poden estar compromeses per un sentit subliminal de participa​ció en un assassinat utilitarista; 

–
més encara, entre el públic en general, la percepció difosa que la societat aprovi l'assassi​nat de certs pacients moribunds per a una causa prou bona podria contribuir a l'erosió general del respecte per la santedat de la vida; 

–
l'extracció de vísceres de pacients vius amb cervells destruïts podria, per tant, causar un mal més gran als metges, infermeres i a la societat que als donants d'òrgans mateixos. 

2)
L'explicació tradicional de la mort cerebral ha anat tornant-se cada cop més inversemblant, la defensa de la qual provoca un esllavissament vers propostes d'utilitzar nens anencefàlics vius o pacients en estat vegetatiu (EVP) com fonts d'òrgans. 

3)
La noció de mort cerebral ha inspirat la invenció de la seva suposada imatge reflexa anome​nada vida cerebral, com a justificació de l'avortament i de l'experimentació amb l'em​brió humà. 

4)
Hi ha un seriós assumpte de consentiment informat. 

–
La majoria dels signants de les targetes de donants d'òrgans i de les famílies que autorit​zen la donació tenen molt poc coneixement de la mort cerebral i del que realment ocorre en les sales d'operacions. Quan llegeixen la frase "després de la meva mort", molts ima​ginen un cadàver sense pols i podrien horroritzar-se en saber que realment significa "després que jo estigui en coma i sense respiració, però tots els meus altres òrgans es​tiguin funcionant bé", i que "jo seré eviscerat mentre el meu cor estigui encara bategant espontàniament". 

–
Més encara, ningú és informat que l'explicació per a igualar mort cerebral i mort segueix sent controvertida ni que l'evidència empírica que s'ha anat acumulant en comporta seri​osos dubtes. 

Per tant, informació altament rellevant per a la decisió moral del donant potencial és siste​màticament ocultada. 

5)
Finalment, que l'Estat defineixi una persona com a legalment morta d'acord amb un criteri contrari a les seves profundes conviccions, viola la llibertat de religió i d'altres drets fona​mentals 

+
Defensem la definició de mort com a pèrdua de la unitat somàtica integradora. 

+
El criteri anatòmic esdevé un grau crític de mal a nivell molecular per tot el cos, més enllà d'un punt sense retorn termodinàmic, on la tendència del cos a un automanteniment actiu està irre​versiblement perduda, i els processos físico-químics segueixen el camí d'una creixent entropia característica de les coses inanimades. 

–
Un sine qua non de l'oposició a l'entropia és l'energia, generada per la respiració química, 

–
i un sine qua non d'integració somàtica és la circulació de la sang, 

+
Un indicador clínic del punt sense retorn és, doncs, la cessació sostinguda de la circulació de sang oxigenada. La durada crítica depèn de la temperatura corporal; d'ordinari, probablement al voltant dels 20 o 30 minuts.

+
Advertiment: encara que circulatori-respiratori esdevingui un ressò de l'antiquat criteri càrdio-pulmonar, no són sinònims. Ni el batec del cor espontani ni la respiració són essencials per a la vida, però la circulació i la respiració química sí que ho són.

–
s'entén per respiració el moviment d'aire que es mou dintre i fora dels pulmons, activitat coor​dinada pel tronc cerebral

–
No obstant això, s'entén per respiració química l'intercanvi d'oxigen i diòxid de carboni (més rellevant quant a la unitat integradora), que és una funció química de les mitocòndries en totes les cèl·lules del cos.

D.
EVOLUCIÓ DE L'ACCEPTACIÓ PSICOLÒGICA DE LA REALITAT EN EL MALALT TERMINAL SEGONS E. KÜBLER ROSS 


La doctora Elisabeth Kübler Ross, psiquiatra d'origen suís, nacionalitzada a Estats Units, sistematitza les cinc fases per les quals pot passar un pacient davant el caràcter terminal de la seva malaltia 
: 

1) Fase de negació, total, parcial, selectiva, contínua o alternant, etc., de la malaltia, és a dir, de la realitat. Dura en general uns dies o setmanes després d'haver-se conegut el diagnòstic. "No, no pot ser"... És un mecanisme de protecció que no deuria ser pertorbat per un "ajudant" impacient. Si indiquem als nostres pacients que estan greument malalts, sense privar-los de tota esperança, els permetrem de superar aquesta fase inicial. 

2) Fase d'ira: quan el malalt deixa de rebutjar la seva destinació, sol mostrar-se molt irritat, tant amb el personal sanitari com amb els seus familiars. Es pregunta: "¿Per què precisament jo?". Sovint projecta la seva rebel·lia sobre les persones que li envolten, també sobre Déu. Si som capaços d'ajudar-li que exterioritzi la seva irritació, se sentirà millor i molestarà menys els altres. 

3) Fase de regateig o pacte, en la qual el pacient sembla estar en pau, però en realitat està negociant, molt freqüentment amb Déu. El malalt és conscient del que li passa, però fa prome​ses i es conforta creient en la seva eficàcia; així, negocia "alguns mesos més, fins que els nens hagin deixat el col·legi" o "per a poder assistir a les noces del seu fill". El significat psicològic d'aquesta negociació és que el pacient té el valor de mirar de front el que li esdevé i demana que se li allargui el temps de vida. Mobilitza recursos interns a fi de fornir-se de fortalesa per al final de la seva vida. 

4) Fase de depressió. És la reacció més important, la més freqüent i la més duradora. Quan el malalt comprova que la seva negació, la seva rebel·lia o els seus pactes no li lleven el seu mal, sol caure en una espècie de depressió. Depressió que primer és activa, i el pacient lamenta pèrdues passades, es queixa d'allò que havia sofert anteriorment. Li segueix un pesar silenciós i preparatori, en el qual el pacient comença a plorar pèrdues futures i a desprendre's gradual​ment de tot. Hauríem de comprendre la seva situació. És una fase de tristesa preparatòria i silenciosa, que pot donar pas a l'última fase. 

5) Fase d'acceptació. Aquesta etapa és de serena acceptació i ha de considerar-se com l'"últim estat de creixement de l'individu". Aleshores el malalt precisa d'alliberar-se de tot el que li uneix a aquest món i desitja quedar-se sol. Ja no està interessat en ser sociable, en menjar o que una infermera li injecti líquids. Kübler considera aquesta acceptació com normativa i ha de ser l'objectiu a assolir en el tracte amb el moribund. 

+
Cal afegir que tot això és una mera guia psicològica: la mort és un misteri a viure des de la fe, per al qual s'ofereix gràcia, que s'entén a la llum del misteri de la Creu de Jesucrist i que és avantsala de la vida eterna. Però aquests passos ens poden ajudar a entendre els ma​lalts terminals. 

+
Qui han comprès que la mort és una part integrant de la vida, estan millor preparats per a ajudar els qui no volen acceptar la seva naturalesa finita fins que es veuen afrontats amb l'amarga realitat. 

E.
L'ARGUMENT EUTANASISTA DE LA «MORT DIGNA» ÉS FALS

1.
Enunciat

+
L'argument de la «mort digna» és un dels principals que s'empren avui per promoure la legalitza​ció de l'eutanàsia. En síntesi, pot formular-se d'aquesta manera 

+
La tècnica mèdica moderna


–
disposa de mitjans per a prolongar la vida de les persones, àdhuc en situació de greu deteriorament físic


–
gràcies a ella, és possible salvar moltes vides que fa uns anys estaven irremissiblement perdudes



(
però també es donen casos en què es produeixen agonies interminables i dramàtiques, que únicament prolonguen i augmenten la degradació del moribund


(
en aquests casos




(
la legislació hauria de permetre que una persona decidís, voluntàriament i lliurement, ser ajudada a morir




(
aquesta seria una mort digna, perquè seria l'expressió final d'una vida digna. 

+
El projecte ideològic que sustenta la mentalitat de la mort amb dignitat o del dret a una mort digna consisteix en l'acceptació que la dignitat humana és minada, o fins i tot greument des​truïda, pel sofriment, la debilitat, la dependència d'uns altres i la malaltia terminal. Es fa, per tant, necessari rescatar el procés de morir d'aquestes situacions degradants mitjançant el re​curs a l'eutanàsia o al suïcidi ajudat pel metge. 

+
Aquesta mentalitat s'afavoreix per les imatges que hom posseeix quant a la mort. 


– d'una banda

(
molt pocs tenen l'oportunitat de presenciar una mort assossegada

(
la mort dels afins sol succeir avui en l'hospital, no a casa

(
la manca d'intimitat interpersonal que això suposa s'agreuja per la intensa medicalització de l'agonia

–
d'altra banda, els mitjans de comunicació ens forneixen de relats i imatges de mil formes de morts gratuïtes, violentes o torturades

Es crea així un rebuig col·lectiu a la mort, doncs ningú voldria mai morir de cap d'aquestes maneres

2.
Refutació

a)
Des del vessant del contingut argumentatiu


+
Aquest argument no és acceptable perquè en ell



–
junt amb consideracions raonables sobre la crueltat de l'obstinació terapèutica


–
hi ha continguda una profunda manipulació de la noció de dignitat 




(
en aquest argument hi ha subjacent la greu confusió entre





(
la dignitat de la vida




(
i la dignitat de la persona 






(
en efecte, hi ha vides dignes i vides indignes, com pot haver-hi morts dignes i morts indignes






(
però per indigna que sigui la vida o la mort d'una persona, com a tal persona té sempre la mateixa dignitat, des de la concepció fins a la mort, perquè la seva dignitat







(
no es fonamenta en cap circumstància







(
sinó en el fet essencial de pertànyer a l'espècie humana. 




(
per això, els drets humans, el primer dels quals és el dret a la vida





(
no fan accepció de persones





(
sinó que, molt al contrari, són establerts per a tothom, amb independència de la condició, l'estat de salut, la raça o qualsevol altra circumstància. 


+
És digne, certament, renunciar a l'obstinació terapèutica sense cap esperança de guarició o de millora i esperar l'arribada de la mort amb els mínims dolors físics possibles


+
Com és digne també preferir esperar la mort amb plena consciència i experiència del sofriment final



–
això no té res a veure amb l'eutanàsia



–
la provocació de la mort d'un semblant, per molt compassives que siguin les motivacions, és sempre aliena a la noció de dignitat de la persona humana. 


+
L'exercici d'un supòsit dret a matar-se i la concessió d'aquest dret a un altre perquè em mati no sembla que sigui una manera digna de morir. Entre la manera correcta d'entendre el dret a morir amb dignitat i el dret a morir matant-se hi ha, sens dubte, una enorme i radical diferència.

b)
Des de la comprensió del concepte de dignitat com a qualitat de vida

+
En substituir el concepte de dignitat pel de qualitat de vida, la dignitat passa a ser una noció molt difusa, eminentment subjectiva i relativa. 


–
subjectiva, perquè cadascú seria l'únic jutge de la seva pròpia dignitat; i 


–
relativa, en el sentit que la qualitat de vida és un concepte de geometria variable, suscepti​ble d'adoptar infinitat de graus i d'amidar-se per la rasadora de criteris diversos

+
Els criteris de la dignitat vénen, així, donats pel paper social, la consideració del proïsme, els honors, la carrera, la consciència pròpia de cadascun (...). 

–
és possible, aleshores, observar que la malaltia no és, en aquest sentit, l'única capaç d'arra​bassar la dignitat

–
per què no haurien de tenir el mateix efecte la misèria o la delinqüència? Aquesta idea s'apro​xima perillosament a la noció de vides sense valor vital
+
L'expressió qualitat de vida és equívoca: és cert que les condicions de vida poden ser més o menys dignes, igual que les circumstàncies que envolten la proximitat de la mort. 

+
Però, sens dubte, la persona, com a tal, té sempre la mateixa dignitat ontològica, intangible i inviolable. No és la dignitat la que fonamenta la vida humana, sinó la vida humana la que fo​namenta la dignitat: aquesta ha de reconèixer-se a tot home pel sol fet d'existir 

+
Afirmar que la dignitat humana rau en la qualitat de vida significa que la persona humana té un valor extrínsec i relatiu, és a dir, condicionat a la possessió de certes qualitats o avantatges, alhora que se li nega una dignitat o valor intrínsec i absolut, és a dir, que no val pel mer fet de ser persona, sinó a condició que posseeixi certes qualitats (de salut, etc.) que la societat con​sidera necessàries perquè mereixi seguir vivint. Aquesta forma de pensar, a més d'inhumana i equivocada, és extremadament perillosa.

+
Per tant, si per deformació hom perd el sentit de la pròpia dignitat, perquè considera que no posseeix suficient qualitat de vida, allò que necessita és en aquest cas, que l'ajudin a recupe​rar aquest sentit, aquesta autoconsciència del propi valor com a persona, no que l'ajudin a li​quidar-se.

c)
Des del vessant de la manipulació del llenguatge

+
Estem, doncs, davant un exemple concret de manipulació del llenguatge 

+
Amb el pretext de rebutjar l'entestament terapèutic sense cap expectativa de millora, el que es patrocina en realitat és

–
l'acte positiu (per acció o omissió, és igual) de donar mort a una altra persona, com si això mereixés la mateixa consideració que


–
abstenir-se d'emprar mitjans desraonats de prolongar una existència precària i deixar que el moribund pugui viure el més dignament possible la pròpia mort quan aquesta arribi. 

+
D'altra banda, l'expressió «ajudar a morir» és un altre exemple concret de tergiversació del sentit de les paraules, ja que no és el mateix


–
ajudar a morir algú


–
que matar-lo, encara que la mort li sigui provocada per aparent compassió i a petició seva. 

+
L'expressió «ajudar a morir» evoca


–
una actitud filantròpica i desinteressada, generosa i compassiva


–
que s'esvairia immediatament si allò que es duu a terme mitjançant l'eutanàsia s'expressés amb la paraula dura, certament, però precisa, que és matar. 

V. APROXIMACIÓ POLITICOJURÍDICA: L'ESTAT DAVANT L'EUTANÀSIA

INTRODUCCIÓ 

La qüestió de l'eutanàsia és un problema polític
+
perquè un dels deures primordials de l'Estat és el de respectar i de fer respectar els drets fonamentals de la persona, el primer dels quals és el dret a la vida

+
i l'eutanàsia no és sinó la destrucció de vides humanes innocents en determinades condicions. 

A.
 GENERALITATS

1.
L'ORDENAMENT JURÍDIC I LA VIDA HUMANA

1.
L'ordenament jurídic espanyol

a)
En positiu

+
La Constitució espanyola reconeix el dret a la vida de tots els éssers humans 

+
i la resta de les lleis, especialment el Codi Penal, protegeixen aquest dret prohibint tot atemptat contra la vida de qualsevol ésser humà i imposant les més severes penes al qui treu la vida a una altra persona. 

b)
En negatiu

+
Això no obstant, els darrers anys algunes lleis han trencat el tradicional principi de protecció absoluta del dret a la vida, perquè han permès, o no han castigat


–
l'acció d'atemptar contra la vida dels concebuts i encara no nascuts mitjançant l'avortament

–
o la destrucció dels embrions humans creats al laboratori. 

+
Aquestes lleis sobre l'avortament i les tècniques de procreació artificial


–
han obert una bretxa en la línia coherent de protecció jurídica de la vida humana


–
que alguns pretenen ara ampliar encara més mitjançant la permissió de l'eutanàsia. 

c)
Referència a la prohibició de la pena de mort

En canvi, també els darrers anys, es va estenent un consens ètic sobre la necessitat de prohibir la pena de mort, prohibició que lloablement la Constitució espanyola estableix. 

2.
Els Estats i la Societat

a)
Protecció activa i legal

+
Els Estats es comprometen activament en la defensa de la vida humana

–
mitjançant moltes de les seves activitats

–
i també a través de lleis i altres normes jurídiques 

+
Les normes que regulen el trànsit o l'existència i el funcionament d'hospitals, les institucions com la policia o l'exercit, la lluita contra les epidèmies, la pràctica de les professions sanitàries, les normes sobre seguretat en el treball, la regulació de la qualitat dels aliments, i mil activitats i lleis més que l'Estat promou i empara, són altres tantes expressions de compromís de l'Estat i de la societat en la defensa de la vida humana i de la seva qualitat. 

b)
Protecció penal


Com que de tota manera resulta impossible evitar que apareguin els qui, per uns motius o altres, es neguen a respectar el dret a la vida dels altres, tots els països civilitzats protegeixen també penalment la vida humana
+
bo i considerant un delicte els atacs a la vida

+
i amenaçant els qui els cometen amb els càstigs més greus que hi ha a cada país. 

3.
L'ordenament jurídic espanyol (II)

a)
El Codi penal

+
Tesi: A Espanya, la llei que protegeix la vida humana mitjançant l'amenaça de presó és el Codi Penal 

–
considerant un delicte tota acció voluntària realitzada per una persona a fi de matar un altre ésser humà

–
i establint que al qui mati una altra persona se li imposarà la pena de privació de llibertat més greu que hi ha a Espanya 



–
Nomenclatura




Els delictes contra la vida humana que estableix i castiga el Codi Penal duen diversos noms segons les circumstàncies del crim, del criminal o de la víctima

(
avortament, si es mata un no nascut

(
infanticidi, si es mata un nadó (per evitar la deshonra de la mare)

(
assassinat, si es mata una altra persona en circumstàncies que comporten una especial maldat (a canvi de diner, amb premeditació, amb encrueliment, etc.)

(
parricidi, si es mata ascendents, descendents o el cònjuge

(
i homicidi, si es mata una altra persona sense que es doni cap de les circumstàncies esmentades. 



–
Altres delictes: Hi ha altres delictes previstos en el Codi Penal que també pretenen protegir, entre altres coses, la vida humana: són, per exemple

(
no socórrer el qui està en perill

(
o prestar ajut a un altre per a suïcidar-se

(
o provocar incendis o inundacions...

(
i molts altres més. 

b)
Protecció de principi, sense condicions

+
Protecció enfront de qualsevol: Deixant ara de banda la qüestió de l'avortament, que no és el tema que ens ocupa, el Codi Penal protegeix tot ésser humà i el seu dret a viure enfront de qualsevol que el vulgui matar 



–
És igual que la víctima estigui sana o malalta, sigui nadó o ancià, útil o inútil per a la societat, deficient físic, sensorial o psíquic, o sa.



–
També és igual que el qui mata ho faci per crueltat o per compassió, per motius ideològics o per qualsevol altra motivació: Matar una altra persona sempre és delicte, i el qui el comet és castigat amb la pena corresponent. 


+
És lògic que sigui així, perquè tot ésser humà té dret a la vida


–
pel sol fet de pertànyer a l'espècie humana,



–
perquè és un de nosaltres, amb independència de la seva edat, raça, grau de salut o qualsevol altra circumstància.


+
Aquest és un convenciment bàsic de la humanitat, fonament de la consciència ètica, que, gràcies al progrés moral i jurídic dels homes i de les nacions, ha arribat a ser afirmat per totes les societats civilitzades i protegit per tots els ordenaments jurídics. 

2.
CULTURES DE LA MORT I POSICIONS CONTRADICTÒRIES

1.
Ahir

a)
El fet 

Tanmateix, hi ha hagut cultures i civilitzacions que han admès la legitimitat de suprimir la vida de determinades persones (d'una altra raça o tribu, esclaus, inútils per l'edat o la malaltia, etc.). 

b)
Un contrast


Gairebé sempre en la història de la humanitat han conviscut en tensió permanent


+
l'ideal per garantir el respecte a la vida en els costums i les lleis, per un costat,


+
i per l'altre, formes de relació humana basades en la violència, o en ideologies o prejudicis que neguen que determinats grups d'éssers humans mereixin de viure. 

c)
Il·lustració

+
En negatiu: Segons les diverses èpoques i cultures, alguns han negat el dret a viure


–
dels qui pertanyen a altres nacions o a altres tribus,

–
dels qui són d'una altra raça o cauen en esclavitud,

–
dels ancians i dels malalts,

–
o de les dones o els nadons defectuosos. 


+
En positiu: Però enfront d'aquests costums, idees i lleis inhumanes, sempre –en tots els pobles i en totes les èpoques– ha anat obrint-se pas la idea ètica que tots els éssers humans són essencialment iguals i tenen dret a la vida siguin quines siguin la raça o les diverses cir​cumstàncies de la vida. 


+
En agredolç: Cal afegir que en cada època



–
es tendeix a veure com unes pràctiques inadmissibles les brutalitats que l'època anterior es consideraven quelcom normal,



–
però desapareix el sentit crític i es s'acluquen d'ulls, conscientment o inconscient, davant les barbaritats que la pròpia època admet en les seves lleis o els seus usos socials. 

d)
Afirmació de conjunt


+
En positiu



–
La humanitat ha anat eliminant progressivament els costums i les lleis inhumanes. Així, l'esclavitud, la tortura, el racisme, l'infanticidi, l'abandonament d'ancians i de malalts, el menyspreu de la dona, han anat desapareixent –amb alts i baixos– dels costums dels pobles més civilitzats.



–
La influència del cristianisme en la cultura occidental ha anat estenent la idea clara del «no mataràs», que va calant a mesura que hom descobreix la profunditat de les implicacions pràctiques d'aquest manament. 


+
En negatiu



–
Encara que mai no s'ha perdut del tot la consciència ètica del respecte que mereix tot ésser humà, en cada època alguns grups socials s'han convençut ells mateixos que hi ha alguns éssers humans que no tenen dret a viure:



–
així ha passat respecte als negres, els esclaus, els jueus, els aristòcrates, els burgesos, els camperols, els d'una altra nació, els no nascuts o els nomenats «inútils» perquè, per la salut precària o l'edat avançada, ja no són productius i resulten una càrrega. 

2.
Avui


Als nostres dies vivim l'experiència, força comuna en la història, d'una cultura que 


+
En positiu



–
defensa amb energia la dignitat de la persona



–
i es compromet en la defensa dels drets humans (...) 


+
En negatiu: (...) però que, alhora i incongruentment, presta la seva tolerància i àdhuc el seu suport a pràctiques com l'avortament provocat o l'eutanàsia, oposades als drets inalienables de la persona. 


+
Corol·lari: Això significa que la tensió referida més amunt es dóna avui com en altres èpoques, i és una responsabilitat de tots obtenir que, ara i ací, l'exigència de respecte a tots els éssers humans no admeti excepcions. 

B.
ESPECIFICACIÓ: EUTANÀSIA, SUÏCIDI I HOMICIDI

1.
Aproximació jurídica

a)
El Codi penal espanyol i l'eutanàsia


+
Les nostres lleis no esmenten gens el terme «eutanàsia». 


+
El Codi Penal no conté cap regulació especial de l'eutanàsia, ja que considera homicidi


–
tant el que és comès per «compassió» per evitar el dolor



–
com el que ho és per qualsevol altre motiu. 


+
Matar és sempre delictiu per a les lleis espanyoles, independentment del motiu. 

b)
Les lleis espanyoles i el suïcidi

+
Il·licitud: El suïcidi és il·lícit en la nostra legislació, com passa en la majoria dels països de la nostra cultura. Les nostres lleis no admeten el dret a suïcidar-se. Amb tot, el suïcidi no és con​siderat delicte per òbvies raons pràctiques:



–
si el que vol treure's la vida ho aconsegueix, ja no hi ha a qui castigar;



–
i si no ho aconsegueix, amenaçar-lo amb la presó sols serviria per agreujar els seus desigs de suïcidi. 


+
Això no significa que el Dret s'abstingui de tot judici sobre el suïcidi. Per al Dret espanyol, el suïcidi és una conducta il·lícita, i per això es considera delicte


–
tant la conducta del qui indueix algú a suïcidar-se

–
com la del qui ajuda un altre a treure's la vida.

–
L'article 409 del Codi Penal antic estableix que «el qui presti auxili o indueixi un altre a suïcidar-se serà castigat amb la pena de presó major; si el presta fins al punt d'executar ell mateix la mort serà castigat amb la pena de reclusió menor». 

–
L'actual Codi Penal Espanyol, en l'article 143 assenyala el següent:

1.
El que indueixi al suïcidi d'un altre serà castigat amb la pena de presó de quatre a vuit anys.

2.
S'imposarà la pena de presó de dos a cinc anys a qui cooperi amb actes necessaris al suïcidi d'una persona.

3.
Serà castigat amb la pena de presó de sis a deu anys si la cooperació arribés fins al punt d'executar la mort.

4.
Qui causés o cooperés activament amb actes necessaris i directes a la mort d'un altre, per la petició expressa, seriosa i inequívoca d'aquest, en el cas que la víctima sofrís una malaltia greu que conduiria necessàriament a la seva mort, o que produís greus patiments permanents i difícils de suportar, serà castigat amb la pena inferior en un o dos graus a les assenyalades en els números 2 i 3 d'aquest article

La conducta eutanàsica està penada, per tant, amb presó de divuit mesos a tres anys; es tracta d'una penalització mitigada (anteriorment la pena era de dotze a vint anys de presó) que aconseguirà probablement una evolució de la mentalitat social sobre aquesta matèria.

D'altra banda, els trets d'aquest nou delicte són inconcrets, en no descriure els requisits ni assenyalar les garanties que assegurin el caràcter exprés i seriós de la petició de mort del pacient, o la naturalesa greu, permanent i difícil de suportar dels seus patiments; tampoc s'exigeix document escrit, presència de testimonis i l'opinió d'un altre metge. Sembla que tot es deixa a l'autonomia del pacient, que amb freqüència pot estar alterada per la malaltia. Tampoc es defineix si el pacient ha de trobar-se en la fase terminal de la seva malaltia, podent incloure's un elevat nombre de casos depenent només d'aspectes subjectius.

Com podem veure, hom castiga tant la inducció i l'auxili al suïcidi com arribar a treure la vida al qui vol suïcidar-se. Aquesta última figura és coneguda habitualment com «homicidi-suïcidi» o «homicidi consentit», i se li imposa la mateixa pena que a l'homicidi pròpiament dit, perquè per al nostre Codi Penal, com per a l'ètica, matar una altra persona és tan reprovable si es fa amb el seu consentiment com si no. 

c)
El Codi penal espanyol i l'eutanàsia (II)


+
L'eutanàsia sempre és matar un altre, amb el seu consentiment o no, per presumptes motius de compassió o per evitar-li dolors o situacions dramàtiques. 


+
Per al nostre Codi Penal, l'eutanàsia és homicidi, i si es practica a petició de la víctima és l'«homicidi-suïcidi» abans esmentat. En tots els casos la pena seria la mateixa. 

2.
Elucidació ètico-jurídica

a)
L'autobiodisposició és il·legítima


+
Segons això, no és legítima la decisió d'una persona de disposar de la seva pròpia vida. En la conservació de la vida humana hi ha alhora interessos individuals i socials; i ni els primers po​den prevaler sobre els segons exclusivament, ni els segons sobre els primers. 


+
Corroboració ètico-jurídica



–
Cap ésser humà no és una realitat aïllada, font autònoma i exclusiva de drets i obligacions. Tots som solidaris per la mútua interacció entre pares i fills, entre cadascú i la resta de la societat; per això ningú no té dret a eliminar la vida, àdhuc la pròpia.



–
Així ho ha entès la tradició jurídica occidental, que ha negat tota validesa al consentiment prestat per a rebre la mort, en considerar el dret a la vida com indisponible, és a dir, com un «dret-deure». 

b)
Posició consegüent del Dret i dels Tribunals espanyols


+
El Dret: Per això, en el nostre Dret



–
l'auxili al suïcidi és delicte,



–
l'homicidi consentit és castigat amb la mateixa pena que qualsevol altre homicidi,



–
i no evitar un suïcidi podent-ho fer és també delicte: el delicte d'omissió dels socors degut. 


+
Els Tribunals: I per les mateixes raons, els nostres tribunals han reconegut



–
el dret a alimentar forçosament els que es posaven en perill de mort per vaga de fam,



–
o el dret dels metges a salvar la vida dels qui l'han arriscada en intentar suïcidar-se,



–
o el dret dels jutges a autoritzar actes mèdics tendents a salvar vides de pacients que es neguen a rebre tractaments normals que no impliquen riscs. 

c)
Diferència essencial entre l'irrenunciable dret a viure i altres drets renunciables


+
Hi ha drets que, si hom hi renuncia, no queden anul·lats



–
D'una banda, l'Estat ha d'impedir a les persones de renunciar al dret de viure; en canvi, d'altra banda, els permet de renunciar a altres drets, com votar, casar-se, associar-se, etc.



–
Això passa perquè la renúncia a exercir el dret a casar-se, a votar, a associar-se o a opinar sobre una matèria determinada, per exemple, es refereix a drets que no queden anul·lats, sinó que en altres circumstàncies poden exercir-se. Aquests drets-llibertats no es perden per la renúncia al seu exercici en un moment concret. 

+
Hi ha drets, la renúncia dels quals implica l'anul·lació de la persona o de la seva dignitat i hi ha tanmateix, altres drets de la persona que, si hom hi renuncia, la mateixa persona o la seva dignitat quedarien anul·lades. En aquests casos, l'Estat i el Dret neguen validesa a l'expressió de voluntat del qui hi renuncia. 


+
Allò que contradistingeix el dret a la vida: Això s'esdevé amb el dret a la vida: si una persona pretén matar-se o demana que altres l'ajudin a morir, anul·la la seva dignitat i els seus drets amb caràcter definitiu; per això, el Dret no es desentén d'aquesta decisió, sinó que la consi​dera ineficaç i obliga a posar els mitjans per a evitar que sigui irreversible. 


+
Allò contradictori del pseudodret del malalt a decidir sobre la seva pròpia mort: A més, l'argument del pretès dret del malalt a decidir el com i el quan de la pròpia mort ensopega amb un obstacle insalvable en la pràctica.



–
En la mesura que la seva pròpia situació clínica l'incapacita per a suïcidar-se, el titular d'aquest suposat dret no pot exercir ell sol la seva autodeterminació, sinó que ha d'incorpo​rar necessàriament a la seva decisió altres persones.



–
En tractar-se d'un dret del malalt que afecta la seva mateixa vida, aquestes persones estaran obligades a respectar-lo, ja que contra l'exercici dels drets humans no hi cap l'ob​jecció de consciència.



–
S'arribaria així a crear una «obligació de matar», disbarat que no sols repugna a la més elemental noció de llibertat, sinó també al sentit comú. 


+
Enumeració de drets irrenunciables: Certament, no és el dret a la vida l'únic dret irrenunciable. Són molts els drets irrenunciables pel seu titular en les societats modernes. No s'admet la re​núncia



–
a la integritat física (el consentiment d'una persona a ser mutilada o lesionada no evita que el qui la mutila o lesiona cometi un delicte)



–
al dret a l'educació (el desig d'un xicot i dels seus pares de renunciar a rebre la instrucció bàsica no és tingut en compte pel Dret i l'Estat, que obliguen el jove a rebre l'educació que les lleis defineixen obligatòria) 



–
a condicions de treball dignes (en matèria laboral l'exemple és molt clar i ens és pròxim: en la nostra societat hi ha moltes persones disposades a treballar en condicions higièniques o de seguretat inferiors a les exigides per les lleis, o a treballar més hores que les permeses o amb un salari inferior al fixat legalment com a mínim; amb tot, el Dret i l'Estat no reconei​xen validesa al consentiment d'aquestes persones, i imposen obligatòriament el respecte als drets dels treballadors fins i tot en contra de la seva voluntat. En un cas extrem, pensem en l'opinió que mereixeria un contracte voluntari d'esclavitud. 


+
A fortiori esdevé amb el dret irrenunciable a la vida: Raons més importants concorren encara perquè l'Estat i les seves lleis considerin irrenunciable el dret a la vida, que fa possibles tots els altres drets i que si es perd ja no és recuperable, ja que és la base –pel bé que protegeix: la vida– de la pròpia dignitat humana 



–
Il·lustració: El mateix passa amb el cinturó de seguretat en els cotxes: al ciutadà pot agradar-li o no posar-se'l, però l'Estat l'hi obliga amenaçant-lo amb una sanció si no res​pecta aquesta obligació. La raó és que es dóna per suposat que la vida de cadascú no és sols del seu interès particular i privat, sinó que la societat està legitimada per a exigir que cadascú asseguri que no arrisca gratuïtament o imprudentment la vida. 

d)
La posició del Tribunal Constitucional

+
Nega el dret a acabar amb la pròpia vida (...): El Tribunal Constitucional espanyol ha afirmat en diverses sentències que la nostra Constitució no reconeix un dret a acabar amb la pròpia vida. El Tribunal Constitucional ha negat que hi hagi un dret a morir protegit per la Constitu​ció, quan li ha estat plantejada la legitimitat de l'Administració i els Tribunals per a ordenar l'alimentació forçosa de terroristes empresonats i en perill de mort per vaga de fam (cf. Sentències 120/1990, del 27 de juny i 137/1990, del 19 de juliol, entre altres). 

+
(...) Però no és impossible que, en contradicció amb això, doni el vist-i-plau a l'eutanàsia: No és impossible que el Tribunal Constitucional arribi a donar el vist-i-plau a l'eutanàsia. Els ma​gistrats que l'integren poden, àdhuc de bona fe, buscar arguments per a donar per bo allò que la majoria del Parlament vulgui, encara que això s'oposi al que ja han sentenciat en altres ca​sos, en els quals negar el dret a morir era el que sol·licitava l'advocat de l'Estat en nom del Govern. 

3.
Objeccions

a)
«Negar el dret a matar-se és negar la llibertat». La tesi de l'autonomia (I)

+
L'objecció: Hi ha una contradicció entre la negació constitucional del dret a matar-se i la consa​gració de la llibertat com un dels valors superiors per la mateixa Constitució. 

+
Resposta (I): La il·logicitat d'una llibertat il·limitada
–
Seqüeles absurdes: no hi ha contradicció entre la negació constitucional del dret a matar-se i la consagració de la llibertat com un dels valors superiors per la mateixa Constitució, si la llibertat, entesa com la capacitat de l'ésser humà per a fer qualsevol cosa que vulgui, fos font absoluta i incondicionada de drets

(
no existirien els ordenaments jurídics, ni la societat, ni l'Estat, ja que cada persona determinaria per ella mateixa què és just o injust, bo o dolent, permès o prohibit

(
i serien il·legítims el Parlament, els Tribunals, els Governs, les lleis i els drets humans 

Com afirmà Wittgenstein en un dels seus Diaris: "Si hom permet el suïcidi, tot és permès



–
La posició de la Declaració Universal dels Drets Humans: 

(
el suïcidi mai no ha estat considerat un dret de l'home. De fet, quan es redactà la Declaració universal dels drets humans a les Nacions Unides, aquest pretès dret no hi fou inclòs, i no pas per omissió involuntària, ja que hi hagué diverses propostes que fos incorporat a la Declaració i foren rebutjades

(
hom dirà que en un altre moment històric futur podria ser al revés, i és així, efectivament, però no canviaria la realitat profunda de les coses. L'esment de la situació actual és adduïda ací solament com una constatació d'un fet cert 


+
Resposta (II): Llibertat i vida no poden contraposar-se: 

–
La contraposició no té sentit: Certament, no és coartar la llibertat i l'autonomia individual negar a l'ésser humà la capacitat de decidir quan i com vol morir. Ja que, no té sentit contraposar el dret a la lliure autodeterminació de la persona –com a expressió de la seva dignitat– al bé de la vida humana donat que la vida humana, qualsevol que sigui el seu estat de plenitud o de deteriorament, és sempre vida personal, i per això mateix frueix indissociablement de la dignitat indivisible de la persona, realitat unitària de cos i d'esperit 

 –
La contraposició és contradictòria: Enfrontar com incompatibles, encara que sigui en determinades circumstàncies, la llibertat i la vida equivaldria a la contradicció de fer, en nom de la dignitat de la persona com a subjecte lliure, un acte contra la dignitat de la persona, ja que la vida, que és un bé fonamental de la persona, frueix de la seva mateixa dignitat. Hom ho entén palesament quan s'adona que no pot vendre's com a esclau, malgrat sigui lliurement. 

–
Es tracta d'una fal·làcia i d'un sofisma

(
en aquest tipus de plantejament de la llibertat i de l'autonomia individual s'amaga la fal·làcia de considerar la llibertat com un bé deslligat de tota referència a la veritat i el bé de la persona. El pretès dret a acabar amb la seva vida no és per a l'home una afirmació de la seva dignitat, sinó l'intent de negar-la en la seva mateixa arrel 

 (
Pretendre que l'home no és plenament lliure si no li és permès decidir la pròpia mort comporta un sofisma tan pueril com afirmar que Déu no és omnipotent perquè hi ha quelcom que no pot fer: el mal, és a dir, no pot anar contra ell mateix 

b)
«Decidir la pròpia mort és fer ús de la pròpia llibertat». Tesi de l'autonomia (II)

+
L'objecció: Decidir la pròpia mort és fer ús de la pròpia llibertat i, doncs, actuar un dret (afirma​ció global implícita). Una altra forma de formular-ho: la legalització de l'eutanàsia a petició del pacient s'imposa, ja que l'elecció del moment i de les formes de mort pertanyen a l'autonomia individual, que ha de ser respectada en un Estat pluralista on ningú pot imposar a la resta les seves pròpies conviccions. 

+
Resposta (I): És evident que l'home usa de la seva llibertat (bé o malament, això és una altra qüestió) quan decideix la seva pròpia mort. Sota el terme «llibertat» s'amaguen dues realitats totalment distintes



–
Llibertat psicològica: Per una part, quan es parla de llibertat es pot entendre la mera facultat de fer o no fer, de fer una cosa o una altra, i prou

(
Entesa d'aquesta manera la llibertat no és més que la mera constatació que l'home pot actuar sense ser coaccionat, però es prescindeix completament de si allò que fa és bo o dolent, just o injust, elogiable o repugnant

(
L'exercici de la llibertat entesa així no ens diu res sobre si allò que l'home fa o deixa de fer és admissible o recomanable èticament o jurídicament, o si, al contrari, ha de ser evitat i, en el seu cas, perseguit o castigat 

–
Llibertat ètica: Però també pot entendre's el terme «llibertat» per a designar aquelles conductes humanes que reflecteixen la possibilitat existent en l'home de realitzar allò millor de què és capaç tot donant així una connotació ètica als actes considerats lliures.




(
En aquest sentit, l'home que mata, viola o roba no exerceix pròpiament la seva llibertat;

(
sí que ho fa el qui pensa, estima, vota o treballa.




En aquest segon sentit, el terme «llibertat» permet un examen de les conductes humanes que dugui a quelcom més que a la mera constatació que, de fet, són possibles sense coacció.



Passar del primer sentit al segon és confondre's


–
La confusió apareix quan es passa del primer sentit al segon, com si la pura circumstància que una acció és lliure (en el sentit que es realitza sense coacció) signifiqués que només per això ja és moralment acceptable i jurídicament defensable.

–
Però l'experiència demostra que aquest salt lògic no és possible. Si ho fos, caldria admetre l'absurd que la violació, l'atracament o la tortura, si es fessin conscientment i voluntària (és a dir, lliurement, en el primer significat exposat), en comptes de ser delictes abominables serien drets emparats per la llei. 



Utilitzar bé o mal la llibertat, heus ací la qüestió


–
En definitiva, en cert sentit pot dir-se que l'home usa la llibertat quan decideix la seva pròpia mort, si pren aquesta decisió amb plenitud de facultats i sense ser coaccionat;

–
però que l'usi bé o malament no és «una altra qüestió», sinó que és precisament la cosa important, decisiva, a l'hora d'establir un judici ètic o jurídic sobre els seus actes. 

+
Resposta (II): ¿És tan evident que la decisió de morir pertany a l'àmbit de l'autonomia d'un malalt terminal?

–
Per a començar, la seva autonomia no sembla tan absoluta quan necessita d'uns altres durant la seva vida i, més encara, per a acabar amb ella. 

–
L'afirmació del caràcter autònom del malalt, ¿no pot percebés com una manera de decla​rar-se aliè a la tràgica decisió i, per tant, exempt de tota responsabilitat? 

–
D'altra banda, hem vist com alguns partidaris de l'eutanàsia recolzen en la idea, almenys implícitament, que la malaltia i el sofriment comporten una pèrdua de dignitat fins al punt que l'interessat deixa de ser persona: ja no es tractaria aleshores d'autonomia ... i és preci​sament el respecte a aquesta autonomia la justificació de l'eutanàsia ... 

En fi, no s'entén bé que el respecte a l'autonomia consisteixi a acabar amb la pròpia autono​mia. 

+
Resposta (III): Més enllà d'aquestes paradoxes podem considerar que la legitimitat de la tesi de l'autonomia requereix tres condicions. Aquestes poden expressar-se en forma de pregun​tes. 

–
1º) És realment la petició d'eutanàsia l'expressió de la voluntat profunda del pacient? 

(
L'enfocament adoptat sembla com menys teòric per no dir ideològic 

(
Les persones afectades no plantegen el problema en aquests termes; simplement fugen de la seva angoixa 

(
D'altra banda, ¿no és hipòcrita fer tant cas de la lliure expressió d'una persona que, teòricament, està plenament desconcertada i és víctima de grans sofriments? 

(
Aquesta situació fa que una decisió realment lliure del pacient terminal sigui il·lusòria, de la mateixa manera que sembla indecent insistir en la lliure elecció d'un depressiu a punt de suïcidar-se 

(
Ací rau el veritable centre del problema: malgrat algunes excepcions, la nostra medicina domina la tècnica, però es mostra freqüentment incapaç d'acompanyar el malalt, oferint-li el consol i la calor humana. De vegades, la família i l'entorn del malalt no contribueixen a millorar la situació per indiferència o egoisme. 

–
2º) El metge, haurà de practicar l'eutanàsia per respecte a la decisió del seu pacient? 

(
Quant a aquesta situació, és dubtós que un metge es consideri justificat per a practicar l'eutanàsia únicament perquè l'interessat ha manifestat el seu desig en aquest sentit

(
Des del punt de vista dels fets, si el metge accedeix a la petició, és perquè considera que la vida del seu pacient no té ja cap valor intrínsec. Sens dubte, el fonament no reconegut de l'eutanàsia es basa en la idea que algunes vides no mereixen (ja) la pena ser viscudes

(
La decisió de practicar l'eutanàsia, doncs, no recolza mai en l'única voluntat del malalt, sinó que és sempre el resultat d'un judici de valor sobre la qualitat de vida 

(
Si l'autonomia és efectivament la raó última per a justificar el dret a l'eutanàsia, ¿Hom no hauria d'abstenir-se de jutjar i respectar els motius que empenyen a una persona a llevar-se la vida? ¿No és cadascun lliure d'apreciar la qualitat de la vida i la dignitat segons els seus propis criteris? Si hom fos coherent amb això, s'hauria d'admetre, alhora, el dret a suïcidar-se com un bé per a la persona i la societat, la qual cosa és un absurd que cap legislació contempla.

–
3º) És correcte defensar que la legalitat de l'eutanàsia recau exclusivament sobre els interes​sats, sense implicar la resta de la societat? 

(
Ja Kant rebutjava la idea d'exercir el dit dret sobre si mateix al·ludint al fet que l'home "és responsable de la humanitat en la seva persona mateixa"

(
Les justificacions del tipus "la meva vida em pertany, i en faig el que vull" resulten d'una concepció fictícia i caricaturesca de la propietat privada. Cal no oblidar que fins i tot en el dret dels béns, cap propietat es concep sense una referència social, com suggereix el text de l'article 544 del Codi Civil.

(
El dret a disposar de la pròpia vida mitjançant l'ajuda d'una altra persona s'imposa amb menor força encara. És per tant perfectament concebible la seva prohibició amb vista a protegir els interessos públics legítims, i concretament per a: 

(
protegir tots els malalts de la societat: ¿No existeix el risc que hom se senti culpable per la càrrega que suposa per als altres, per gravar financerament a la societat... perquè s'obstina a viure i es nega a fer valer el seu dret a l'eutanàsia? 

(
protegir la integritat moral de la professió mèdica

(
la legalització de l'eutanàsia corre el risc de tornar-se també contra els metges en induir, en aquells que la practiquen, un costum i una trivialitat quant a la vida... 

(
amenaça amb acabar amb la relació de confiança i el diàleg existents entre metge i pacient

(
Entre els metges partidaris de l'eutanàsia, són molts els qui es neguen a posar-la en pràctica: aquesta reticència, no és un signe clar de la naturalesa equívoca de l'eutanàsia?

(
protegir les persones vulnerables als abusos, negligències, errors en evitar la derivació cap a formes d'eutanàsia no sol·licitades. 

+
Conclusió: Atès el paper pedagògic de la llei, és evident que tothom resta afectat per l'aixeca​ment d'una prohibició tan important, que comporta un debilitament general del respecte a la vida. El reconeixement legal –o sota qualsevol altra forma– de l'eutanàsia posaria en dubte el valor d'algunes vides en la consciència col·lectiva.

+
Resposta (IV): Quant al pluralisme, cal recordar que el pluralisme no té res a veure amb el relativisme o la neutralitat en el pla polític i moral? 

–
Tota llei penal té per funció afirmar els valors morals i socials i, hauria d'afegir-se, d'impo​sar-los a qui no els respecten de forma voluntària 

–
La legislació permissiva d'una forma qualsevol d'eutanàsia és com inscriure en un text jurídic una visió antropològica –una concepció de la dignitat– molt concreta, res neutral, i imposar-se-la a tots

–
L'afirmació del valor incondicional i de la dignitat ontològica de tota vida humana no reves​teix un caràcter més confessional que l'afirmació de l'absència del seu valor intrín​sec

–
Donar un pas en pro de l'eutanàsia significa, en realitat, consagrar la idea del valor relatiu i subjectiu de la dignitat humana


+
Resposta (V): Quant a la cultura democràtica: paradoxa de l'autonomia



–
en l'actual cultura democràtica s'ha difós l'opinió que l'ordenament jurídic s'hauria de fonamentar només sobre allò que la majoria reconeix i viu com a moral. Es diu que una veritat comuna i objectiva és, de fet, inaccessible; per tant, a nivell legislatiu, caldria que es reconegués l'autonomia de cada consciència individual. Tot polític hauria de distingir entre l'àmbit de la consciència privada i l'àmbit del comportament públic.



–
hom percep, doncs, dues tendències diametralment oposades, en aparença.




(
d'una banda, hom fa una reivindicació individual de l'autonomia moral completa; l'Estat no ha d'assumir ni d'imposar cap concepció ètica; ha de garantir els espais d'autonomia de tots els ciutadans.




(
d'una altra banda, hom afirma que respectar la llibertat d'elecció dels altres obliga a cada u a prescindir de les pròpies conviccions i a posar-se al servei de qualsevol petició dels ciutadans que les lleis reconeixen i tutelen, acceptant com a únic criteri moral per a l'exercici de les pròpies funcions ço que ha estat establert per les lleis. La responsabilitat de la persona es delega a la llei civil. Per tant, hom abdica de la pròpia consciència moral en l'àmbit de l'acció pública.



–
l'arrel d'aquestes tendències és el relativisme ètic. Hi ha qui el considera com una condició de la democràcia: les normes morals objectives i vinculants portarien a l'autoritarisme i la intolerància.



–
es tracta d'una posició equívoca i contradictòria.




(
cert que, en nom de la «veritat», s'han comès crims




(
però també se n'han comès en nom del «relativisme ètic». Quan una majoria parlamentària o social decreta la legitimitat de l'eliminació de la vida humana no nascuda –fins i tot fixant-ne les condicions– adopta una decisió «tirànica» sobre el ser humà més feble i indefens. Els crims també ho són quan són legitimats no ja per tirans sense escrúpol, sinó pel consentiment popular.




(
la democràcia no es pot convertir en un substitut de la moralitat o en una panacea de la immoralitat. El seu caràcter «moral» no és automàtic, sinó que depèn de la seva conformitat amb la llei moral, amb la moralitat dels fins i dels mitjans. El valor de la democràcia es manté o cau amb els valors que encarna i promou: dignitat de la persona, respecte dels drets, consideració del bé comú com a fi i criteri regulador de la vida política.





(
en la base d'aquests valors només pot haver–hi una llei moral objectiva que, com a «llei natural» inscrita en el cor de l'home, és punt de referència normativa de la llei civil.





(
si hom dubta dels principis fonamentals de la llei moral, l'ordenament democràtic trontolla i es redueix a un pur mecanisme de regulació empírica d'interessos






(
objecció: aquesta regulació–funció és vàlida per a la pau social






(
resposta: en part sí; però, sense una base moral objectiva, ni tan sols la democràcia pot assegurar una pau estable (la pau esmentada és il·lusòria, car la regulació dels interessos afavoreix els més forts i la democràcia esdevé una paraula buida)

c)
«Persones molt il·lustrades ho pensen així»

+
L'objecció: Amb tot, aquesta idea és molt estesa àdhuc entre persones tingudes per il·lustrades.


+
Resposta: 

–
El subjectivisme ètic i jurídic: Ho és perquè és molt estesa una concepció subjectivista de l'ètica i del Dret, que té per fonament

(
negar a l'ésser humà la capacitat d'esbrinar personalment la realitat objectiva de les coses

(
tot convertint la voluntat individual en l'única font de moralitat i, a fi de comptes –potencialment–, de la legalitat 



–
Característiques d'aquest enfocament
Aquesta forma de pensament, molt vinculada a l'orientació bàsica de l'anomenada filosofia moderna (el racionalisme cartesià i els seus derivats i epígons), té les seves manifestacions pràctiques més cridaneres avui

(
en un menyspreu antiecològic de la natura, considerada com il·limitadament manipulable per la voluntat humana

(
i en el positivisme jurídic, que considera la voluntat legislativa com a creadora de la Justícia i dels drets i, per tant, legitimada per a negar-los o suprimir-los 

Aquesta manera de pensar

(
té la conseqüència de relativitzar-ho tot

(
i fa dependre tota legitimitat del consens social de cada moment, cosa que ens duu a l'absurd de considerar els drets humans

(
no com un patrimoni de tothom pel fet de ser-ho

(
sinó com uns objectes a disposició de la voluntat majoritària 



–
El vertader àmbit dels drets humans: Però els drets humans fonamentals, el primer dels quals –cal repetir-ho– és el dret a la vida

(
no pertanyen a l'àmbit de l'estadística, el joc de les majories, la confessionalitat religiosa o el consens social, per altra part tan propi de les societats democràtiques en altres matèries

(
al contrari, els drets humans constitueixen el fonament mateix i la font de tot Estat de dret sobre el qual reposen les llibertats i la democràcia, i la seva intangibilitat no deriva de la seva promulgació, sinó de la seva inserció en la naturalesa mateixa de l'ésser humà 

(
Conseqüència de l'oblit d'aquesta realitat: Oblidar aquesta realitat sols pot conduir a una organització social edificada sobre la llei del més fort –encara que aquesta fortalesa es basi en una majoria legislativa– i obrir la porta a tot totalitarisme, per molt disfressat de llibertats amb què paradoxalment es presenti 

(
La legitimitat de les persones no sanciona sense més ni més la bonesa de les seves decisions: Per legislar amb legitimitat cal la legitimitat d'origen, però aquesta no legitima al seu torn qualsevol classe de legislació 

(
És prou sabut que Hitler arribà legítimament i democràtica al poder, però això no significa que l'ús que en féu no es basés en la llei del més fort

(
L'elecció democràtica dels legisladors i dels governants els legitima com a tals, però no les seves decisions, que seran correctes si s'ajusten a la dignitat de la persona, i il·legítimes si s'hi oposen 

(
Legitimitat per vot i il·legitimitat per arrogància

(
El respecte a la dignitat de la persona, el pressupòsit inexcusable del qual és el respecte a la seva vida, no és matèria susceptible d'adquirir o perdre legitimitat mitjançant votació

(
Al contrari, perd legitimitat el poder de l'Estat o la Cambra legislativa que pretengui arrogar-se la competència de decidir discrecionalment quins homes ostenten drets humans i quins no 

d)
«La legalització de l'eutanàsia evita els inconvenients de la seva clandestinitat»


+
L'objecció



–
Expressió: L'argument d'evitar la clandestinitat amb el qual alguns defensen la legalització de l'eutanàsia sol expressar-se d'aquesta manera: hi ha situacions d'extrema gravetat i circumstàncies dramàtiques en les quals unes persones en maten d'altres




(
per compassió davant els seus sofriments intolerables,

(
o bé obeint l'exprés desig dels qui volen abreujar la vida, perquè es troben en la fase terminal d'una malaltia incurable. 




Aquestes pràctiques existeixen i, puix que no estan legalment regulades, es desenvolupen en la clandestinitat, amb la qual cosa s'impedeix totalment qualsevol classe de control sobre els excessos o abusos que puguin produir-se. En conseqüència, cal establir una regulació d'aquests casos límit. 



–
Ús: Aquest és un argument que




(
es repeteix sempre que es tracta de legalitzar, o de deixar impunes, alguns atemptats contra la vida dels innocents, com l'avortament i l'eutanàsia,




(
i no sol presentar-se sol, sinó que en general va acompanyat de consideracions al voltant del «dret a morir», que ja hem vist. 


+
Resposta (I)



–
Una estranya lògica



(
Encara que aquest argument es refereix solament als casos més dramàtics i irresolubles, no és de cap manera un argument raonable. El fet que es cometin delictes –òbviament, en la clandestinitat– no és cap raó perquè aquestes conductes hagin de ser legalitzades.




(
Segons aquesta estranya lògica, caldria regular l'evasió d'impostos en els casos límit de contribuents que tinguessin extremes dificultats per complir llurs deures amb el fisc, a fi que no defraudessin en la clandestinitat. 



–
La lògica adient: tenir en compte les circumstàncies especials



Quan en la comissió d'un delicte concorren circumstàncies especials, l'actitud raonable




(
no és legalitzar el delicte en aquestes circumstàncies,




(
sinó que el jutge les tingui en compte a l'hora de ponderar en el corresponent judici la responsabilitat de l'autor o els autors, si hi són. 



–
Ens trobem davant una nova manipulació terminològica



(
Per altra part, també en aquest tipus d'arguments ens trobem davant la manipulació de les paraules i el seu significat. 




(
Els partidaris de l'eutanàsia en propugnen la legalització per impedir «excessos o abusos» mitjançant control.





(
Aquesta forma de presentar la qüestió pressuposa que, en determinades circumstàncies, la pràctica de l'eutanàsia no és un excés o un abús; és a dir, se cega la possibilitat de debatre la natura mateixa de l'eutanàsia, perquè hom parteix gratuïtament del supòsit que hi ha eutanàsies correctes, la qual cosa és falsa.





(
A més, amb aquesta forma d'argumentar s'intenta produir la impressió d'estar sol·licitant una legislació restrictiva, quan en realitat se sol·licita una norma permissiva, que és exactament el contrari. 

+
Resposta (II): L'argument procedeix d'una confusió entre el fet i el dret. 

–
El dret no especifica el que és, sinó el que ha d'ésser. Si el dret hagués de limitar-se a ratificar el fet consumat, ja no tindria cap funció normativa i perdria la seva raó de ser

–
S'hauria, també de suprimir, entre d'altres, la legislació sobre la propietat intel·lectual a causa de la pràctica habitual i massiva de falsificar obres protegides (fotocòpies d'obres literàries, còpies pirates de programes informàtics...), o el codi de circulació o la legislació fiscal a pesar de les moltes infraccions –sovint impunes– dels citats textos

–
Per contra, la bona pràctica legislativa porta al legislador a millorar i completar la llei per a combatre millor els fraus en aquest àmbit

–
La qüestió de fons rau en l'elecció d'una política jurídica establerta d'acord amb els valors que es pretenen promoure, essent aquesta una etapa essencial de la labor legislativa

4.
El Dret espanyol: excepcions, exigències i valoració

a)
Excepcions


+
Excepcions al dret a la vida: Són diverses les lleis que han admès excepcions a aquest principi de caràcter irrenunciable, inalienable i indisponible del dret a la vida:



–
les que han legitimat la pena de mort,



–
les que permeten l'avortament no punible en determinats casos



–
i les que fan possible sense sanció penal la destrucció d'embrions i fetus humans en el marc de les tècniques de reproducció assistida i les experimentacions i investigacions relacionades amb aquestes tècniques. 


+
Excepcions al dret a la integritat física de les persones: En un grau inferior al del dret a la vida, el nostre Codi Penal admet en alguns casos anar contra la integritat física de les persones, dret íntimament connex al de la vida: són els casos de les esterilitzacions i els trasplantaments d'òrgans, que, si són consentits, no són delicte. 



–
Trasplantaments i esterilitzacions: Des del punt de vista moral els trasplantaments són normalment dignes d'elogi mentre que les esterilitzacions mereixen un seriós retret moral. 



–
Esterilització forçosa de deficients psíquics



(
Codi Penal, art. 428 (any 1989)





(
El Dret espanyol admet algun cas en què no sigui castigat l'atemptat contra la integritat física d'una persona, sense el seu consentiment. Una reforma feta en el Codi Penal el 1989 en modificà l'article 428 per a permetre l'esterilització forçosa de deficients psíquics. 





(
Aquest és el primer cas en què la legislació espanyola ha obert la porta a la legitimació jurídica d'atemptats a la integritat física de les persones sense el seu consentiment, bo i admetent el perillós principi que els deficients psíquics, pel sol fet de ser-ho, poden veure limitats els drets fonamentals que –perquè són persones com les altres– la Constitució els reconeix. 



(
Seqüeles i immoralitat intrínseca d'aquesta norma





(
Com és fàcil d'advertir, admès el principi, ja és impossible de posar un límit lògic, absolut, inamovible al procés de limitació de drets






(
als deficients





(
o als qui estan en situacions assimilables per edat o per malaltia. 





(
Aquesta norma, a part d'intrínsecament immoral, ha introduït una escala de valors en el Dret espanyol que pot propiciar un esllavissament suau vers l'eutanàsia, vers la privació del dret a la vida als qui per una o altra raó no estan en la plenitud de les seves facultats. 


+
Possible excepció pel que fa a «l'eutanàsia del nounat»


–
Matar a un nounat és delicte (...): En cap cas, l'anomenada «eutanàsia del nounat» no és no delictiva, és a dir, el matar o deixar morir sense assistència a un nounat en saber-se, després del part, que és deficient. A Espanya, matar a un nounat perquè aquest sigui deficient sempre és delicte. 



–
(...) Però pot no ser-ho un dia: Tanmateix, pot arribar el dia en el qual el legislador es plantegi que en aquests casos ningú no hauria de ser condemnat o ni tan sols jutjat argumentant que al deficient se li fa un favor traient-li la vida per a evitar el que porti una vida d'escassa qualitat. 




(
Si, detectada la deficiència –o la mera probabilitat de la deficiència– abans de néixer, la llei permet que es mati un ésser humà mitjançant un avortament no punible fins les vint-i-dues setmanes de vida intrauterina, no es veu raó lògica per a impedir que se'l mati tres mesos i mig després, si s'aprecia llavors la deficiència del nen. 



–
Nou paral·lelisme amb el cas de l'avortament




(
L'avortament «eugenèsic» no punible ha introduït una lògica d'eliminació de vides deficients que no té perquè aturar-se en el moment del part.




(
S'han donat casos en països propers: En països propers geogràficament i cultural al nostre ja s'han donat casos de





(
pares que han tret la vida a fills nounats per ser deficients





(
i han estat absolts pels tribunals amb arguments com els suara exposats. 

b)
Exigències


+
Pel que fa al tractament mèdic


–
Consentiment del pacient: Els metges no poden prendre les decisions que vulguin per mantenir amb vida els pacients. El Dret espanyol es basa en el principi que el tractament mèdic sols és legítim si el pacient hi consent. Si un metge decidia actuar sobre un pacient contra la voluntat d'aquest, podria cometre un delicte de coacció. 



–
Dret i deure del metge



(
Ara bé, la llibertat del pacient





(
per a rebre o no un determinat tractament,





(
o sofrir o no una intervenció quirúrgica,





no arriba fins a l'extrem d'obligar al metge a cometre un delicte com treure-li la vida. 




(
Si la voluntat del pacient revelava una actitud clarament suïcida, el metge –amb autorització judicial, en el seu cas– podria i hauria d'aplicar-li tractaments ordinaris i no arriscats per mantenir-lo en vida, ja que, altrament, podria cometre el delicte d'omissió dels socors deguts. 


+
Pel que fa a l'omissió del socors degut


–
Codi Penal, art. 489 ter: El Codi Penal defineix el delicte d'omissió del socors degut en el seu article 489 ter així: «El qui no socorri una persona que es trobi desemparada i en perill manifest i greu, quan pugui fer-ho sense risc propi ni d'un tercer, serà castigat amb la pena d'arrest major o multa de 30.000 a 60.000 pessetes.




En la mateixa pena incorrerà el qui, impedit de prestar socors, no demana amb urgència auxili d'altri.




Si la víctima ho és per accident ocasionat pel qui ometé l'auxili degut, la pena serà de presó menor». 



–
Una exigència de solidaritat

(
Considerar delicte no prestar socors al qui es troba en perill per a la seva vida o la seva integritat física és una manifestació de solidaritat social i humana
(
i es basa precisament en el fet que tota persona té dret a l'ajut dels altres quan està en perill, sense que es distingeixi si això s'esdevé per causes alienes a la seva voluntat o pel seu propi desig 



–
Confirmació de la inexistència d'un dret a treure's la vida




(
L'existència d'aquest delicte, i l'exigibilitat ètica d'aquesta conducta d'ajut al qui està en perill, acrediten que no hi ha un dret a treure's la vida
(
Si això fos així, cometrien un delicte de coaccions

(
el policia que intenta evitar que el suïcida es tiri per la finestra

(
o el metge que procura salvar la vida del ferit que ingressa en greu estat com a conseqüència d'un intent de suïcidi. 

+
Quant al principi de justícia



–
Afirmació introductòria: A més, el qui no fes tots els possibles per salvar la vida d'un altre, encara que aquest volgués morir, violaria el principi de justícia que exigeix donar a cadascú el que és seu i reconèixer-li la seva dignitat encara que ell no ho desitgi 



–
Contingut

(
El principi de justícia és un dels principis generals del Dret segons el qual tot ésser humà ha de ser respectat i la seva dignitat protegida i emparada pels altres –inclòs l'Estat–, àdhuc en el cas que hi renunciï explícitament i expressament
(
Aquest principi elemental de l'ètica social i de la conducta comuna implica que preval la justícia sobre l'autonomia de l'individu, de manera que ningú no pot fer mal a un altre encara que aquest li ho demani 



–
Expressió del sentit ètic de la humanitat

(
El principi de justícia és una expressió del sentit ètic bàsic de la humanitat, fonament elemental de totes les lleis i de la pròpia convivència social

(
Sense ell

(
no tindrien cap justificació ni el Dret ni els Tribunals
(
i seria impossible una societat organitzada sobre fonaments distints de la llei del més fort i la institucionalització de la violència 



–
Conseqüència antieutanàsica: Els qui defensen la urgència de legalitzar l'eutanàsia per a evitar l'acarnissament terapèutic

(
ho fan per pura demagògia, en anomenar «acarnissament terapèutic» al fet que el metge no pugui ser obligat a posar fi a la vida dels seus pacients quan aquests o els seus familiars o sol·liciten

(
o enganyen –de bona o mala fe– l'opinió pública, pretenent que aquesta caigui en l'error de legalitzar un mal (l'eutanàsia) per evitar un altre mal (l'acarnissament terapèutic), quan la veritat és que ambdós mals ja estan prohibits i castigats per les lleis 



–
Relació amb l'«ecologia humana»

(
El principi de justícia i l'ecologia humana

(
L'exigència de respecte al principi de justícia, permet parlar d'una «ecologia humana»

(
Així com els homes hem anat adquirint la convicció de la necessitat de respectar la naturalesa sense manipular-la abusivament al servei egoista dels nostres exclusius interessos 

(
també hem de convèncer-nos que l'ésser humà mereix encara un major respecte

(
Seria aberrant que, mentre la mentalitat ecològica es constitueix en legítim títol d'orgull dels nostres contemporanis, excloguéssim els éssers humans d'aquesta mentalitat de respecte 

(
Contradiccions

(
A Espanya, com en els altres països tinguts per civilitzats, es dóna la paradoxa que

(
s'aproven lleis amb l'objecte de protegir els animals de tractes feridors o d'experiments innecessaris

(
i, al mateix temps, es proposen lleis (i a voltes s'aproven) que desprotegeixen jurídicament els éssers humans, de manera que l'Estat i el Dret estan menys compromesos amb el respecte a la dignitat de l'home que amb la defensa dels animals enfront de tractaments degradants 

(
Donat que aquestes contradiccions existeixen, no sol es pot, sinó que cal parlar d'una ecologia humana, implicada i compromesa en la salvaguarda de la vida com un dret inalienable, indisponible i irrenunciable 

c)
Valoració

+
Actualment, creixen les opinions i s'elaboren propostes legislatives que pretenen ampliar les esquerdes ja existents en el bloc coherent que una tradició de segles ha construït per com​prometre activament l'Estat i el Dret en la defensa de la vida humana. 

 +
Però, llevat del que es refereix a éssers humans no nascuts o concebuts al laboratori, la projecció jurídica a Espanya del dret a la vida és bastant correcta. 

5.
El testament vital

a)
Sentit negatiu


Si per «testament vital» s'entén el mandat fet a una persona perquè posi terme a la pròpia vida en el cas d'estar greument malalta, impedida o amb forts dolors, aquest testament és nul i total​ment ineficaç, perquè ningú no pot obligar una altra persona a matar-lo ni per acció ni per omis​sió. 

b)
Sentit positiu


En canvi, si per «testament vital» s'entén l'expressió de la voluntat d'una persona de renunciar a l'aplicació de mitjans desproporcionats per allargar-li artificialment o mecànicament l'agonia quan ja no sigui possible salvar-li la vida; aquest testament és vàlid jurídicament i ètica.

+
El fonament del document de voluntats anticipades (DVA) rau en el respecte i la promoció de l'autonomia del pacient, autonomia que, mitjançant un DVA, es prolonga quan aquest no pot decidir per ell mateix.

+
La realització d'un DVA, i sobretot el procés de reflexió i informació que ha d'implicar-ne l'atorga​ment, possibilita el coneixement dels desigs i valors del pacient, per així poder influir en les decisions futures que l'afectin.

+
El DVA esdevé una forma de continuar exercint el dret a ser respectat amb els propis valors, assegurant que aquest respecte es mantindrà quan es presenti una situació de més vulnerabi​litat.

+
Per tant, formalitzar un DVA s'ha d'entendre com un procés positiu de responsabilització dels ciutadans en les decisions relatives a la seva salut. Això últim ha de possibilitar una relació amb més transparència i confiança entre pacients i professionals sanitaris.

c)
Exemple de testament vital positiu


Com a exemple concret d'un «testament vital» perfectament vàlid i admissible, hi ha el que la Conferència episcopal espanyola ha aprovat i proposat als cristians. El seu text fa així:

TESTAMENT VITAL

A la meva família, al meu metge, al meu sacerdot, al meu notari:

Si m'arriba el moment que no pugui expressar la meva voluntat sobre els tractaments mèdics que se m'hagin d'aplicar, desitjo i demano que aquesta Declaració sigui considerada com una expressió formal de la meva voluntat, assumida de forma conscient, responsable i lliure, i que sigui respectada com si es tractés d'un testament.

Considero que la vida en aquest món és un do i una benedicció de Déu, però no és el valor suprem i absolut. Sé que la mort és inevitable i posa fi a la meva existència terrena, però des de la fe crec que m'obre el camí a la vida que no s'acaba, prop de Déu.

Per això, jo, el qui subscriu..., demano que si per la meva malaltia arribés a una situació crítica irrecuperable, no se'm mantingui en vida per mitjà de tractaments desproporcionats o extraordinaris; que no se m'apliqui l'eutanàsia activa, ni se'm prolongui abusivament i irracionalment el meu procés de mort; que se m'administrin els tractaments adequats per a pal·liar els sofriments.

També demano ajuda per assumir cristianament i humanament la meva pròpia mort. Desitjo poder preparar-me per aquest esdeveniment final de la meva existència, en pau, amb la companyia dels meus éssers estimats i amb el consol de la meva fe cristiana.

Subscric aquesta Declaració després d'una madura reflexió i demano que els qui haureu de tenir cura de mi respecteu la meva voluntat. Sóc conscient que us demano una greu i difícil responsabilitat. Precisament per compartir-la amb vosaltres i per atenuar-vos qualsevol possible sentiment de culpabilitat, he redactat i firmo aquesta declaració.

Data....

Signatura 

d)
La legislació catalana

+
La llei sobre el "testament vital", aprovada el 21 de desembre de 2000 pel Parlament de Catalunya, estableix que qualsevol ciutadà català podrà manifestar per anticipat quins trac​taments desitja o no rebre en cas d'incapacitat per prestar consentiment. 

+
Alguns grups polítics, partidaris de legalitzar l'eutanàsia, interpreten la nova disposició com un primer pas en aquesta direcció. D'altres ho neguen.

+
Requeriments:

–
La declaració ha de ser firmada davant de notari o davant de tres testimonis, dels quals almenys dos no tinguin relació de parentiu ni patrimonial amb l'interessat

–
El declarant pot prohibir que se li mantingui en vida per mitjans artificials, 

–
però no demanar que se li acceleri la mort

Amb aquestes condicions, els metges estaran legalment obligats a complir el testament vital. 

e)
Inconvenients: 

+
En un article del The New England Joumal of Medicine (5-XII-91), un grup de metges enques​tats manifestaren escepticisme i reserves respecte al testament vital. Fonamentaven la seva resposta en la distància entre una declaració feta fredament i amb salut, i la situació real d'un malalt pròxim a la mort. Una persona, deien, no pot realment saber quins seran les seves preferències en cas de malaltia terminal, i la majoria sap poc dels procediments exis​tents per prolongar la vida. En conseqüència, el testament vital és de dubtosa utilitat. 

+
A més, sembla com un afront el fet de manifestar al metge que faci bé la seva feina, que actuï segons la bona pràctica mèdica

+
Si les instruccions del pacient són 

–
detallades: aleshores, en el cas, que un testament vital proscrigui un determinat tracta​ment, per inútil, pot haver quedat antiquat quan arribi l'hora d'aplicar-lo: allò que avui és un mitjà desproporcionat, amb els anys pot esdevenir una teràpia bastant segura i eficaç. Per aquest motiu alguns metges temen veure's obligats a complir disposicions manifestament inadequades. 

–
generals i imprecises: el testament vital esdevé tautològic, per a demanar generalitats que tothom té per evidents, especialment els metges 

+
Quant a la interpretació del testament vital, ¿qui ha d'interpretar auténticament el testament vital quan la frontera entre l'acarnissament i la bona pràctica mèdica resti difuminada per la dificultat de la situació? 

–
En principi competeix al metge determinar-ho amb prudència, basant-se en els seus conei​xements i d'acord amb el pacient o els partidaris. 

–
Però si hi ha pel mig un testament vital que obliga per llei, alguns metges assenyalen que caldrà una interpretació autèntica per aplicar-ho en la situació peculiar del malalt incapaç d'expressar-se.

–
Aquests metges temen que, si ells carreguen amb aquesta comesa, els familiars podrien demandar-los per tergiversar les instruccions del pacient. 

–
A més, si la missió d'interpretar el testament vital roman en els parents o fins i tot l'apode​rat designat, el metge podria veure's obligat a actuar contra la seva consciència professi​onal o contra el que ell entén que és la voluntat o el bé del malalt. 

+
Pel que fa a la llibertat: La llibertat del pacient recolza en el consentiment informat. Però mentre hom encara no està malalt, no hi ha, en realitat, res que informar-li perquè lliurement consenti. Així, les instruccions de tot testament vital són necessàriament hipotètiques. 

+
Conclusió: el testament vital és una bona idea en teoria, però la seva aplicació suscita reserves: 

–
La menor és que no sigui més que un legalisme que prescriu el que ja està manat i de fet es practica. 

–
La més greu és que pot enterbolir la confiança en la relació terapèutica i condicionar la prudència del metge.

VI.
APROXIMACIÓ SOCIAL. LA SOCIETAT DAVANT L'EUTANÀSIA

A.
L'EUTANÀSIA COM A PROBLEMA SOCIAL: LA SEVA ACCEPTACIÓ NO ÉS CAP SIGNE DE CIVILITZACIÓ, SINÓ TOT EL CONTRARI

1.
Va contra la dignitat de la persona humana

El que és un signe de civilització és justament el contrari, és a dir, la fonamentació de la dignitat de la persona humana en el fet radical de ser humana, amb independència de qualsevol altra circumstància com ara raça, sexe, religió, salut, edat, habilitat manual, o capacitat mental o econòmica. Aquesta visió essencial de l'home significa un progrés qualitatiu importantíssim, que distingeix justament les societats civilitzades de les primitives, en les quals la vida del presoner, l'esclau, el deficient o l'ancià, segons èpoques i llocs, era menyspreada. 

2.
És una falsa aparença de civilització

Els progressos científics i tècnics en la lluita contra el dolor, tan propis de l'era moderna, poden donar aquesta falsa aparença de civilització a l'eutanàsia, en la mesura que és presentada com una forma més de lluitar contra el dolor i el sofriment. Però ja sabem que eutanàsia no és això, sinó eliminar el qui sofreix perquè deixi de sofrir. I això és incompatible amb la civilització, ja que revela un menyspreu profund envers la dignitat radical de l'ésser humà. Un ésser humà no perd la dignitat perquè sofreix; la cosa indigna és basar la seva dignitat en el fet que no sofreixi. 

3. 
Implica una especial contradicció epocal

Més encara, resulta especialment contradictori defensar l'eutanàsia precisament en una època com l'actual, en la que la medicina ofereix alternatives, com mai fins ara, per tractar els malalts terminals i alleujar-ne el dolor. 

4. 
És probable conseqüència de dos factors

És probable que aquest ressorgiment de les actituds eutanàsiques sigui una conseqüència de la conjunció de dos factors


+
d'un costat, els avanços de la ciència a retardar el moment de la mort


+
de l'altre, la mentalitat contemporània d'escapar, de fugir del dolor a totes passades i de considerar el sofriment com un fracàs. D'aquesta negació de la realitat sorgeix la contradicció. 

B.
CONSTATACIÓ I PROSPECTIVA: CAL CONSTATAR I PREVEURE ELS EFECTES DE L'ACCEPTACIÓ DE L'EUTANÀSIA

1.
Els efectes socials: el pas a opció social i la por

1.
El pas a «opció social»: de «casos límit» a «opció social»

a)
Plantejament introductori


+
En èpoques recents l'eutanàsia no ha estat legal en cap país –llevat de l'experiència nazi– 


+
Però podem fàcilment preveure el que passaria si contrastem les dades que ens aporta



–
la legalització de l'avortament en aquest segle



–
i el conegut com «el cas holandès», experiència social d'admissió pràctica de l'eutanàsia que recentment ha rebut una certa cobertura legal. 

b)
Reflexió a partir de la legalització de l'avortament


+
L'experiència de l'avortament acredita que les lleis permissives


–
s'aproven presumptament per donar solució a determinats casos extrems especialment dramàtics per a la sensibilitat comuna






–
però acaben creant una mentalitat que trivialitza l'avortament provocat fins a convertir-lo en un fet socialment admissible que es realitza per motius cada vegada més nimis. 


+
Amb l'eutanàsia no hi ha motiu que passi altrament: la legislació permissiva



–
se'ns presentaria com una solució per a «casos límit» de «vida vegetativa», «acarnissa​ment terapèutic», etc.



–
i acabaria essent una opció normal davant casos de malaltia o declivi biològic més o menys ir​reversible. 

NB.- El procés descrit respon a la més elemental psicologia humana: quan quelcom prohibit es permet i comença a practicar-se, es va considerant cada vegada com una cosa més normal, sobretot


+
si resulta un bon negoci per a alguns


+
ajuda a eliminar situacions enutjoses per a altres i a més és defensat per alguns corrents ideològics 

c)
Aprofundiment de l'experiència holandesa


+
Introducció



A Holanda es viu de fa anys una trista experiència d'admissibilitat pràctica de l'eutanàsia –cas únic en el món–, que posteriorment ha estat avalada legalment. 

–
El debat sobre l'eutanàsia dels malalts terminals va començar en 1973, amb una sèrie de casos que van culminar en la sentència "Alkmaar" de 1984. Segons la Cort Suprema ho​landesa, l'article 40 del Codi penal, que garanteix la no perseguibilitat penal a qui ha comès un homicidi en determinades circumstàncies definides com estat de necessitat, podia ser aplicat al doctor que exercia l'eutanàsia. Així els metges aconseguien un privilegi en forma de llicència per provocar l'eutanàsia, mentre que per a la resta dels ciutadans continuava sent un delicte punible amb 12 anys de reclusió. La Real Associació Mèdica holandesa va establir cinc condicions: 

1) petició voluntària per part de l'interessat; 

2) formulada sense dubtes ni incerteses; 

3) repetida en diverses ocasions; 

4) en circumstàncies de sofriment insuportable i 

5) i acollida pel metge després d'haver consultat amb altres col·legues.

–
L'aplicació d'aquestes indicacions va ser objecte d'àmplies discussions i denúncies, addu​int-se proves de casos en els quals l'eutanàsia es va provocar sense el previ consentiment per part de l'interessat, o en qualsevol cas, de què la normativa holandesa es prestava fà​cilment a abusos i usos il·legals, però malgrat això, el Parlament holandès va ampliar el 1993 la discrecionalitat dels metges. Per a això es va canviar el procediment per a la "certi​ficació de la mort sobrevinguda". Si el metge, en omplir un qüestionari a l'efecte, declara que ha intervingut per escurçar la vida d'un malalt terminal, correspondrà a l'oficial judicial decidir si s'arxiva l'expedient o bé s'obre una investigació, que eventualment podria donar lloc a un procediment penal.

–
Amb aquestes normatives no és necessari ja que la mort hagi estat sol·licitada pel pacient, ni que existeixi un motiu "compassiu"; de les condicions estrictes del principi –sent les més importants que es tractés d'un malalt terminal i ho demanés voluntàriament–, avui dia s'ha ampliat aquest criteri i n'hi ha prou que es tracti d'un sofriment intolerable (físic, psicològic o moral), i es practica també l'eutanàsia involuntària. 

–
La darrera llei holandesa reprèn els requisits ja esmentats de la legislació de 1993, afegint-hi que els menors de 12 a 16 anys poden també sol·licitar l'eutanàsia amb permís dels seus pares. Els de 16 i 17 anys no necessiten el consentiment patern, però sí la seva participació en el procés de decisió.

+
Metges: Un testimoni d'aquesta realitat, Richard Fenigsen, cardiòleg holandès, la descriu així: «Els metges de capçalera holandesos practiquen l'eutanàsia activa voluntària a uns 5.000 pa​cients l'any. La xifra més elevada de 10.000 probablement també inclou els pacients d'hospi​tals. Amb tot, s'han arribat a esmentar xifres de l'ordre dels 18.000 a 20.000 casos l'any (...). El 81% dels metges de capçalera holandesos han practicat l'eutanàsia en algun moment de la seva carrera professional; un 28% realitza l'eutanàsia a dos pacients l'any i un 14% de tres a cinc pacients l'any (...). 


+
Persones



–
Testament




(...) Un gran nombre de persones a Holanda porta a sobre un testament en què demana que se li practiqui l'eutanàsia "en cas de lesions corporals o pertorbacions mentals de les quals no es pugui esperar una recuperació suficient per a dur una existència digna i raona​ble" (...). 



–
Targeta




(...) Recentment aquests testaments escrits han estat substituïts per petites "targetes de crèdit per a una mort fàcil". El 1981 el nombre de persones portadores d'aquestes targetes era de 30.000, però es calcula que aquest nombre és molt alt ara (...). 


+
Constatació



–
Acceptació creixent de l'eutanàsia activa voluntària: (...) L'acceptació de l'eutanàsia activa «voluntària» creix entre els holandesos. Segons dues enquestes fetes en anys consecutius, el 1985 un 70% dels holandesos acceptava l'eutanàsia activa, mentre que el 1986 ho feia un 76% (...).



–
Molta gent accepta que s'hagi de negar el tractament a persones amb disminucions serioses, a persones grans o àdhuc a individus sense família (...).



–
Acceptació de l'eutanàsia activa involuntària: (...) Més encara, les enquestes demostren que la majoria de les persones que defensen l'eutanàsia voluntària, la llibertat d'elecció i el dret a morir, també accepten l'eutanàsia activa involuntària, és a dir, la negació de la lliber​tat d'elecció i del dret a la vida». 


+
Obrir la porta a pràctiques sinistres



–
Un cop legalitzada l'eutanàsia, s'obririen les portes a pràctiques sinistres




(
Justificar la heteroeliminació: ja que la compassió podria ser emprada com una disculpa per a justificar l'eliminació dels febles, dels deficients, dels terminals. Es farien «com​prensibles» presumptes interessos públics en l'eliminació dels qui representen una càr​rega per a la societat sense aportar-hi cap utilitat material




(
Demanar l'autoeliminació: fins a arribar a crear la pressió psicològica suficient perquè se sentin gairebé obligats a demanar la seva eliminació els qui, per edat o estat, se senten càrrega «insuportable» pels altres



–
No es tracta d'un pur exercici d'imaginació, i el testimoni citat així ho indica. Segons un informe encarregat pel Ministeri de Justícia holandès, en 1995 va haver prop de 3600 casos d'eutanàsia (dels quals només 1466 havien estat notificats). En 900 casos no s'havia reque​rit la conformitat dels afectats. 

2.
L'efecte principal de l'eutanàsia: la por

a)
Quan l'eutanàsia no és voluntàriament desitjada


+
El principal efecte és la por



–
por que els qui l'envolten puguin diagnosticar que és mereixedor de l'eutanàsia



–
por als professionals de la sanitat



–
por als familiars



–
por a les institucions assistencials. 


+
Contrast



–
Una societat en la qual l'eutanàsia és delicte transmet el missatge que




(
tota vida té valor




(
que el malalt terminal pot tenir la tranquil·litat que els metges i els seus familiars maldaran per donar suport a la seva vida i a la seva mort dignes i en les millors condici​ons 



–
Una societat en què l'eutanàsia no és perseguida ni castigada pels poders públics



(
està dient als seus membres que no importa gran cosa que siguin eliminats si ja no se'ls veu futur o utilitat




(
en una societat amb l'eutanàsia legalitzada, l'ancià o el malalt greu tindrien una por molt justificada que el professional de la sanitat o qualsevol persona de la qual depenguin per una raó o altra no siguin un ajut per a la seva vida, sinó uns executors de la seva mort. 

b)
Quan l'eutanàsia és voluntàriament desitjada


+
L'experiència dels casos d'eutanàsia que s'han vist davant els tribunals dels països del voltant nostre en les últimes dècades acredita que els partidaris de l'eutanàsia donen amb gran facili​tat el pas que va



–
d'acceptar la petició voluntària d'un pacient per a ser «ajudat a morir»



–
a «ajudar a morir» el qui, segons ells, hauria de fer aquesta petició donat el seu estat, encara que de fet no ho sol·liciti. 

+
Per a promoure la legalització de l'eutanàsia i del suïcidi assistit apareixen en el segle xx i comencen a difondre's i a tenir acceptació les societats d'eutanàsia voluntària.

–
Avui dia existeixen més de trenta en tot el món, i algunes d'elles compten amb gran nombre de socis. Aquestes realitzen campanyes en els mitjans de comunicació per a aconseguir un clima favorable entre l'opinió pública

–
Aquestes associacions tracten –en termes generals–, de facilitar la mort a tots els que la desitgin. En alguns països han editat guies d'autoalliberament, amb indicacions precises per a suïcidar-se



+
Exemples



–
Aproximació global




(
Així ha passat en els coneguts casos 





(
d'eutanàsia de malalts de SIDA a Holanda

(
de les 29 morts per sobredosi d'insulina en una residència d'ancians a La Haya 

(
del doctor Hacketal i la infermera M. Roeder a Alemanya

(
del doctor Harold Shipman, culpable ja de la mort de 15 dels seus pacients. Segons in​formava The Times, les autoritats sospiten que Shipman podria haver assassinat 265 persones al llarg d'un quart de segle

(
de les infermeres de l'hospital austríac de Lainz, que mataren 40 ancians

(
dels incidents protagonitzats per Jack Kevorkian –Dr. Mort–, a EEUU, que de 69 paci​ents que ajudà a morir, només un 25% eren malalts terminals i cinc no tenien proble​mes físics. Kevorkian afirma haver ajudat a morir unes 130 persones entre 1990 i 1999

(
de Brasil, on l'auxiliar d'infermeria Edson Izidoro fou sospitós d'haver matat 131 paci​ents en estat greu, qui va confessar haver rebut comissió de les funeràries i d'haver actuat per diners 

(
Un cas recent, Diane Pretty: Deu la seva fama a Europa, no al patiment d'una dolo​rosa forma de la malaltia de la neurona motora, sinó al dolorós recurs de demanar als tribunals britànics –i al Tribunal Europeu de Drets Humans d'Estrasburg– el dret que el seu espòs li ajudés a morir. Sense aconseguir el reconeixement d'un dret fona​mental a la mort, el dissabte 11 de maig de 2002, Diane moria en un centre de cures pal·liatives en el nord de Londres (Luton), tal vegada segura que alguna de les seves batalles havia merescut la pena: si no la d'obtenir el dret a la mort, si almenys la d'ha​ver alliberat un debat essencial en la societat i en la moderna medicina: com interve​nir en el repte d'humanitzar el procés de la mort. 


Exactament com els ocorre a milers de malalts, diàriament, en tot el món, per causa de moltes altres patologies, el sofriment de Diane Pretty no va ser una excepció. Com tampoc ho va ser la seva desesperació, la seva lluita gairebé estèril per trobar-li sentit a la seva vida, així com les seves ganes de morir.




(
Si a una persona en una situació donada és legítim matar-la a petició pròpia, res no té d'estrany que, al qui està en la mateixa situació –però sense possibilitat de demanar la mort– se li pressuposi igualment un desig de morir. 



–
Aproximacions concretes




(
L'experiència de l'Alemanya dels anys trenta i quaranta d'aquest segle demostra com es pot passar, fàcilment i ràpidament, de les teories científiques pro eutanàsia a la pràctica d'una eutanàsia feta per motius cada vegada més subjectius, relatius i banals. Certa​ment això es veié afavorit per un entorn dictatorial, però un entorn distint no assegura que el fenomen no pugui repetir-se. 

(
L'experiència d'Holanda, on ja hi ha creada una mentalitat permissiva de l'eutanàsia, és que es creï paral·lelament una «coacció moral» que duu els terminals o «inútils» a sen​tir-se obligats a sol·licitar l'eutanàsia. Un grup d'adults amb disminucions importants ma​nifestava recentment davant el Parlament holandès: «Sentim que les nostres vides estan amenaçades... Ens adonem que suposem una despesa molt gran per a la comuni​tat...Molta gent pensa que som inútils... Ens adonem sovint que se'ns intenta convèncer que desitgem la mort... Ens resulta perillós i esfereïdor pensar que la nova legislació mèdica pugui incloure l'eutanàsia» 

(
L'experiència de Bèlgica, on una crònica de la BBC mostrava que l'eutanàsia està aug​mentant, independentment que sigui o no legal. Segons la crònica (24 novembre de 1998) més d'una de cada deu morts a Bèlgica es deu a l'eutanàsia o a fàrmacs propor​cionats per metges per a accelerar la mort. La dada procedeix d'un informe sobre morts registrades durant els quatre primers mesos de 1998. L'estudi revelava que milers de morts són conseqüència de l'administració de fàrmacs letals "sense l'explícita petició del pacient". Malgrat això, l'eutanàsia és il·legal a Bèlgica.
+
El que mostra l'experiència en general 


–
L'experiència mostra que les campanyes a favor de l'eutanàsia sempre s'han iniciat assegu​rant els seus promotors que, en tots els casos, ha de ser voluntària, és a dir, volguda i sol·licitada expressament pel qui va a rebre la mort per aquest procediment. 

–
Però també l'experiència acredita que el pas següent –demanar l'eutanàsia per al qui no està en condicions d'expressar la seva voluntat: el deficient, el nadó, l'agònic inconscient– és sols qüestió de temps, perquè ja s'ha trencat el principi del respecte al dret fonamental de la vida.

–
Més encara: quan s'inicien els debats sobre la legalització de l'eutanàsia sempre es produ​eix la mateixa contradicció:

(
s'insisteix a legalitzar sols l'eutanàsia voluntària



però per a il·lustrar els «casos límit»




(
es posen, en canvi, exemples de malalts terminals inconscients i, per tant, incapaços de manifestar llur voluntat. 

+
En la pràctica no hi ha diferència entre eutanàsia voluntària i involuntària: La diferència entre eutanàsia voluntària i involuntària no existeix a la pràctica: un cop legalitzada la primera, fàcil​ment esdevé la segona, ja que els casos pràctics sorgeixen immediatament, i ja està relaxada la capacitat social de defensar la vida dels innocents. 

3.
Els efectes familiars

a)
Possibilitat teòrica

Donat que tots els ordenaments jurídics reconeixen –en una mesura o altra– el dret dels familiars més propers a decidir pel malalt o incapaç no possibilitat d'expressar per ell mateix la seva voluntat, la possibilitat teòrica que els familiars decideixen que convé l'eutanàsia 


+
introdueix en les relacions familiars un sentiment d'inseguretat, de confrontació i de por, totalment estrany a allò que la idea de família suggereix: solidaritat, amor, generositat. 


+
Això és així, sobretot, si es té en compte la facilitat amb què es poden introduir motius egoistes en decidir els uns en comptes dels altres en matèria d'eutanàsia: herències, supressió de càr​regues i d'incomoditats, estalvi de despeses...

b)
Possibilitat teòrica i realitat pràctica

Des d'una altra perspectiva, en una família on es decideix aplicar l'eutanàsia a un dels seus membres, la tensió psicològica i afectiva que es genera en haver propiciat un homicidi pot ser, i és de fet, font de problemes i d'inestabilitats emocionals, donades les inevitables connotacions ètiques d'aquesta conducta. 

c.
DENÚNCIA DE LES CAMPANYES

1.
Consideracions epocals

+
No es considera el mateix en totes les èpoques: El fet que certes legislacions, o determinats comportaments socials, siguin rebutjables i àdhuc monstruosos, no significa que siguin vistos sempre així per tothom. La història n'és plena d'exemples. 


+
En el cas de l'eutanàsia



–
En el temps present, una minoria: En el cas de l'eutanàsia en aquest temps present, el primer que cal dir és que les persones i els grups que donen suport a la legislació eutanàsica constitueixen una minoria exigua en relació amb el conjunt de la societat 



–
En el futur, possible augment: Però això no vol dir que en un futur no pugui augmentar aquesta proporció, perquè és perceptible que hi ha engegades campanyes d'influència sobre l'opinió pública en aquest sentit 

2.
Anàlisi de les campanyes

a)
Paral·lelisme amb la campanya pro-avortament

Per desgràcia, existeixen campanyes, de la mateixa manera que existeixen en relació amb l'avortament; segons s'ha pogut saber, quan alguns dels seus promotors comprengueren l'abast terrible del seu treball, se'n penediren públicament i donaren a conèixer les tècniques de les quals s'havien servit per intoxicar l'opinió pública. 

b)
Les fites de les campanyes proeutanàsiques

+
Presentació d'un «cas límit»

–
Determinació del cas: La primera cosa que es presenta és una «cas límit»; es busca un exemple de situació terminal especialment cridanera que exciti la sensibilitat col·lectiva per justificar l'eutanàsia en aquest cas tan dramàtic i singular 



–
Del cas determinat a casos semblants: Admès un cas, desapareixen les raons serioses per a no admetre'n altres de semblants, i uns altres més, en un pendís cada vegada més permissiu 



–
De nou: paral·lelisme amb l'avortament



(
És el mateix procés que ja hem vist respecte a l'avortament: aquí la nena oligofrènia violada pel seu pare és substituïda pel malalt intubat amb funcions sols vegetatives, per generar un sentiment de compassió en l'opinió pública que la condueixi a estar a favor que s'arregli aquest «problema» 

(
Alhora se silencia que «arreglar aquest problema» suposa matar, com en les campa​nyes a favor de l'avortament s'oculta que «arreglar el problema» de la nena violada és, en la proposta abortiva, matar un ésser humà. 


+
Manipulació eufèmica


–
Eufemismes: Això es complementa amb eufemismes ideològics i semàntics, aprofitant la complexitat conceptual i terminològica que revesteix el fenomen de l'eutanàsia segons que s'ha explicat en el capítol I 




(
Exemples:
Així, no es parlarà mai de «matar el malalt» o ni tan sols, més suaument, de «treure-li la vida», sinó d'«ajudar-lo a morir», facilitar-li la «culminació de la vida», obtenir el seu «autoallliberament», possibilitar «l'acte final d'autodeterminació», esdevenir una «mort misericordiosa», etc., eufemismes que intenten apartar l'atenció de la realitat material d'allò que hom preconitza: que un home pugui impunement matar-ne un altre. 



–
Acció paral·lela contra els defensors de la vida: Paral·lelament, els defensors de la vida enfront de l'eutanàsia se'ls procura presentar com uns retrògrads, intransigents, contraris a la llibertat individual i al progrés, etc.; d'aquesta manera el debat es distreu i no s'escolten amb serenitat i equanimitat les opinions a favor de la dignitat humana, sinó a través dels prejudicis creats sobre els seus defensors 



–
Reduccionisme religiós intimista: Com que moltes confessions religioses, especialment les d'arrel cristiana –no sols l'Església Catòlica, certament–, reaccionen vivament contra els intents de legalitzar l'eutanàsia, donada la seva gravetat moral, es pretén transmetre la falsa idea que l'eutanàsia és una pura qüestió religiosa, íntima, de mera consciència individual, i que, per tant, mentre l'eutanàsia no sigui obligatòria, ha de ser acceptada en una societat pluralista 



–
Complementació mitjançant enquestes



(
Com a complement d'aquestes estratègies es promouen enquestes per afirmar a continuació que la majoria dels ciutadans, dels metges o dels malalts de càncer estan a favor de l'eutanàsia 




(
L'experiència universal en matèria d'eutanàsia és que aquestes no són fiables, donada la confusa terminologia i els components emocionals del tema: segons com es plantegin les preguntes i s'interpretin les respostes es poden aconseguir resultats interpretables de qualsevol manera 




(
Recentment a Espanya n'hem vist un cas modèlic: els titulars de premsa anunciaven que, segons una enquesta, la majoria dels metges de Barcelona estaven a favor de l'eutanàsia. Un cop analitzat el contingut real d'aquesta enquesta, resulta que aquells metges estan en contra de l'obstinació terapèutica i en contra de l'eutanàsia, és a dir, opinen el mateix que el que expressa aquest document, però llur opinió ha estat manipulada al servei d'una idea que no comparteixen. 

d.
LES OBLIGACIONS DE LA SOCIETAT RESPECTE DE L'EUTANÀSIA

1.
Insuficiència de l'acció penal

La sanció penal és una última garantia davant les actituds homicides, però no és aquesta l'única mesura operativa en el camp real en què s'evita l'eutanàsia. 

2.
Importància de l'actitud de les persones i dels grups socials

a)
Afirmació de base, en positiu

Tan important, o potser més, i certament prèvia a la norma penal, és l'actitud de les persones i dels grups socials davant el malalt, l'ancià, el minusvàlid. 

b)
El clima social favorable a l'eutanàsia


+
Formulació global: La mentalitat eutanàsica prospera millor en un clima social de refús de tot el que suposi sacrifici, esforç per l'altre, preeminència de les coses immaterials sobre les ma​terials. 


+
Precisions: Si els valors predominants són el culte al cos, el benestar material, l'egoisme aliè a la solidaritat humana, el menyspreu de la família i l'economicisme materialista –i aquesta és una realitat que augmenta en la nostra societat–, no és gens estrany que una concepció de la vida basada en el pur pragmatisme utilitarista caracteritzi l'actitud d'alguns davant els qui són vistos



–
no com a éssers humans, sinó com a font de despeses que no aporten ingressos



–
no com a membres estimats de la família, sinó com a obstacles inadmissibles per al desenvolupament personal



–
no com a pacients, sinó com a sobrecàrrega absurda de treball sense sentit. 

c)
Requisits d'una societat de desitjable humanisme

Si volem que en la nostra societat els hàbits de conducta i els valors respectats siguin coherents amb un desitjable humanisme i, per tant, contraris a pràctiques com l'eutanàsia, caldrà que en aquesta societat 


+
La mort, fet natural: La mort no sigui un tema tabú, sinó un fet natural que forma part de la vida humana com el naixement, la creixença, la condició sexuada o la intel·ligència. 


+
Negació del «dret a decidir»: Ningú –ni jutges, ni legisladors, ni metges– no es pugui atribuir el dret a decidir que alguns éssers humans



–
no tenen drets



–
o els tenen en un grau menor que els altres per les seves deficiències, el color, el sexe, l'edat o l'estat de salut


+
La família, objecte de respecte i estimació: La família sigui respectada i volguda com a àmbit natural de solidaritat entre generacions, en la qual siguin acollits, protegits i atesos els mem​bres sans i els malalts, els joves i els ancians, els no deficients i els qui ho són. 


+
La llar, lloc d'acolliment en la malaltia i en la vellesa: No es consideri l'organització hospitalària com l'àmbit en el qual són abandonats els malalts i els ancians, sinó que la llar torni a ser el lloc d'acolliment natural en la malaltia i la vellesa i on la mort es visqui amb tendresa i lucidesa. 


+
Iniciatives socials d'atenció als malalts terminals: Sorgeixin iniciatives socials d'atenció als malalts terminals en un clima humà, respectuós amb la persona i el seu dolor i tècnicament preparat per a ajudar a afrontar dignament la mort sentint-se persona, com és el cas dels «hospices» britànics inspirats per la doctora Cicely Sauders, obra que fa més per evitar l'euta​nàsia que un milió de discursos. 


+
Medicina propersonal: La medicina s'orienti vers l'atenció de la persona, i no es limiti a un pur esforç tecnològic per a allargar la vida.



Aquest últim aspecte mereix una especial atenció, ja que la mentalitat eutanàsica transforma, encara que sense voler-ho, els metges en una mena de botxins; i cal que els metges siguin impulsors i protagonistes d'una pràctica mèdica preocupada per l'home i la seva dignitat en la línia del que avui –com hem vist abans– és conegut com a medicina pal·liativa. 

VII. APROXIMACIÓ ECLESIAL: L'ESGLÉSIA DAVANT DE L'EUTANÀSIA

A.
MISSATGE CRISTIÀ SOBRE LA VIDA (Resum del cap. II d'EV)
1.
l'evangeli dóna plenitud de significat al valor de la vida humana

a)
Davant les amenaces sobre la vida, pot sorgir una sensació d'impotència. Si sorgeix, cal professar la fe en Jesucrist, «Paraula de Vida» (1Jn 1,1) 

b)
L'Evangeli de la vida és una realitat concreta i personal: és l'anunci de la persona mateixa de Jesús, «camí, veritat i vida» (Jn 14,6), «resurrecció i vida» (Jn 11,25–26), que «ha vingut per a què els homes tinguin vida i vida abundosa» (cf. Jn 10,10) 

c)
De Jesús, l'home rep la possibilitat de conèixer i d'obrar la veritat sobre la vida humana.


+
l'Evangeli de la Vida, anticipat en l'Antic Testament i escrit en el cor de l'home, ressona en la consciència, talment que, malgrat el pecat, pot ser reconegut per la raó humana (cf. Dei Ver​bum 4)


+
per tant, fitant el Senyor Jesús, volem meditar novament l'Evangeli de la vida, a la llum de 1 Jn 1,1–3 (30). Gràcies a l'anunci i al do de la vida eterna, la vida humana, inclosa l'etapa terrenal, troba plenitud de valor i de significat. L'Evangeli de la vida acull, eleva i duu a terme ço que l'experiència i la raó diuen sobre el valor de la vida

2.
la triple experiència d'israel, dels pobres del nou testament i de Jesús ens mostra la «dialèctica» de la precarietat i del valor de la vida

a)
La plenitud evangèlica del missatge sobre la vida fou preparada en l'Antic Testament 


+
Èxode: Israel descobreix el valor de la vida als ulls de Déu. La vida d'Israel no està a mercè del Faraó, sinó que és objecte d'un amor de Déu tendre i fort. En l'inici de la seva nova història s'uneixen els descobriments de Déu i de si mateix. Amenaçat, Israel acudeix confiadament a Déu


+
llibres sapiencials: Israel copsa simultàniament el valor de la seva vida com a poble i de la vida com a tal. El problema del dolor el posa a prova. Job, esclafit pel sofriment, sap, no obstant això, que Déu és totpoderós i que no li és impossible cap projecte (Jb 42,2)


+
la Revelació duu progressivament a descobrir el germen de vida immortal posat per Déu en el cor dels homes.

b)
L'experiència d'Israel es repeteix (Nou Testament) en els pobres que troben Jesús de Natzaret (32), el qual anuncia als amenaçats i impedits en l'existència que llurs vides són un bé al qual Déu Pare dóna sentit i valor


+
Lluc 7,22 (discurs a la Sinagoga de Natzaret) ho palesa


+
els «pobres» són particularment interpel·lats per la predicació i les obres de Jesús


+
s'esdevé el mateix, des dels inicis, en la missió de l'Església: Pere guareix el paralític de la Porta Bonica del Temple (Ac 3,6)


+
Jesús i l'Església no s'adrecen només als sofrents en el temps, sinó, encara més, a les dimensions morals i espirituals que afecten el sentit de la vida humana: està en joc la salvació del pecat. Qui es limita a acumular béns materials s'enganya (cf. Lc 5,31–32; 12,20)

c)
Jesús experimentà la «dialèctica» de la precarietat i del valor de la vida


+
la precarietat marcà la seva vida des del naixement: Betlem, Natzaret


+
Jesús assumí les contradiccions i els riscos de la vida: cf. la seva «pobresa» fins a la mort de creu.

En la seva mort revela la grandesa i el valor de la vida. Ho fa tot, guiat per la certesa d'estar en mans del Pare. El valor de la vida humana és gran, ja que el Fill de Déu l'ha convertit en el lloc de salvació de tota la humanitat

3.
la vida és sempre un bé

Tesi:
La vida és sempre un bé: es tracta d'una dada d'experiència, la raó de la qual cal comprendre 

a)
El projecte de Déu: la vida que Déu dóna a l'home és original i diversa de la de la resta de les criatures (34b):


+
Gn 1,28; 2,15: tota la creació s'ordena a l'home; tot se li sotmet 


+
Gn 1,26: la creació de l'home és fruit d'una especial decisió de Déu: estableix un vincle particular de l'home amb Déu; la vida que Déu ofereix a l'home és un do mitjançant el qual Déu comparteix quelcom de si mateix amb la criatura


+
Sir 17,3ss: l'home té unes facultats espirituals característiques: és capaç de conèixer la veritat; és lliure, pot conèixer i estimar el Creador, és creat per a la incorruptibilitat


+
Gn 2,7ss: l'home rep un alè diví (35): és el que explica que l'home no resta satisfet fins que reposa en Déu (cf. St. Agustí); superior al món vegetal i animal, només es retroba en la relació interpersonal, en la qual Déu es reflecteix. La glòria de Déu es reflecteix en el rostre de l'home. L'home és l'obra meravellosa de Déu, en la qual Déu, al seu torn, troba repòs (St. Ambròs)

b)
La irrupció del pecat (36a): aquest magnífic projecte de Déu s'enfosqueix per la irrupció del pecat en la història. L'home canvia la veritat de Déu per la mentida. Quan no reconeix Déu com a Déu, hom traeix el sentit pregon de l'home i perjudica la comunió interhumana.

c)
El retorn de la resplendor de la imatge de Déu 


+
la imatge de Déu resplendeix novament i es manifesta plenament amb la vinguda del Fill de Déu en carn humana (36b). L'obediència redemptora de Crist és font de gràcia que obre a tot​hom les portes del regne de la vida. La plenitud de la vida s'atorga a tots els qui accepten se​guir Crist.


+
la vida que el Fill de Déu ha vingut a portar als homes no es redueix a la mera existència en el temps (37). Consisteix en la filiació divina. Jesucrist l'anomena «vida» (Jn 3,3), «vida eterna» (Jn 8,12): aquesta rau a conèixer Déu i el seu enviat, Jesucrist (Jn 17,3) 


+
és vida de Déu i, alhora, vida dels fills de Déu (38). Així hom assoleix el cimal de la veritat cristiana sobre la vida. Ve de Déu, té com a terme la comunió amb Déu. 


+
això repercuteix en la dimensió terrenal de la vida. L'amor instintiu a la vida com a bé [cf. la veritat d'experiència de 34a] troba motivació i força ulterior, extensió i pregonesa nova en les dimensions divines de l'esmentat bé. Jesucrist assumeix la nostra existència temporal i la con​dueix al seu destí últim (cf. Jn 11, 21.26).

4.
Quatre dimensions de la vida humana

a)
Sacralitat

+
Puix que la vida humana prové de Déu, n'és do, imatge, empremta, participació de seu alè, Déu n'és l'únic Senyor: l'home no en pot disposar. Vida i mort estan en poder de Déu, el qual l'exerceix amb cura i sol·licitud amorosa per les seves criatures. Les seves mans són afectuo​ses com les d'una mare. Ell no ha fet la mort ni es recrea en la destrucció dels vivents; ho creà tot a fi que subsistís (Sv 1,13–14). La vida humana és sagrada perquè des del seu comença​ment comporta l'acció creadora de Déu i roman sempre en una especial relació amb el Crea​dor, el seu únic fi.

+
Una conseqüència que se'n deriva és que essent essencial per concebre el sentit de la vida de l'home la seva referència a Déu en Crist, s'entén que perdent el sentit de Déu, es tendeix a perdre també el sentit de l'home, de la seva dignitat i de la seva vida.

+
D'ací rau, també, la igualtat de tots els homes i la seva dignitat comuna: tots i cada un dels homes i dones, han estat creats pel mateix i únic Déu, de la mateixa manera i amb la mateixa finalitat. I tots han estat redimits per Crist, i gaudeixen de la mateixa vocació i idèntica destina​ció. Així, diu Job: «Si he desatès el dret dels servents i les serventes quan es planyien contra mi, què podria fer quan Déu em judiqués? Què li respondria quan ell demanés comptes? ¿No ens ha fet Déu a tots iguals? ¿No ens ha teixit en les entranyes d'una mare?» (Jb 31,13-15).

b)
Inviolabilitat

De l'esmentada sacralitat en deriva la inviolabilitat, inscrita en la consciència de l'home. El mana​ment relatiu a aquesta inviolabilitat ocupa el centre de les 10 paraules del Sinaí: «No mataràs» (Ex 34,28); «No prenguis la vida a l'innocent i al just» (Ex 23,7). La sensibilitat pel valor de la vida no assoleix encara la delicadesa del Sermó de la muntanya (penes corporals, pena de mort). El missatge global de l'AT és una forta crida a respectar el caràcter inviolable de la vida física i la integritat personal; culmina en el precepte de Levític 19,18: «estimaràs el teu proïsme com a tu mateix». Aquest manament és confirmat en tota la seva validesa (Mt 19,16.17) i superat per Jesucrist (41): no solament no matar, sinó no enrabiar-se (Mt 5,21–22). Cal tenir cura del germà, fer-se càrrec del foraster, estimar l'enemic. Cal venerar i estimar cada persona i la seva vida. St. Pau: els manaments es resumeixen en estimar el proïsme com a tu mateix (41). Per això podem dir que el do esdevé manament i el manament és un do.

c)
Responsabilitat

Déu confia a cada home de defensar, promoure, respectar i amar la vida.


+
Déu atorga a l'home una sobirania ampla i pregona: 



–
el domini sobre la terra i els éssers vivents



–
l'home té una responsabilitat específica sobre l'ambient de vida: és la qüestió ecològica (natural i humana) l'home està sotmès a les lleis biològiques i morals


+
Déu, a més, confia a l'home una responsabilitat específica quant a la vida pròpiament humana, que assoleix el seu vèrtex en la procreació matrimonial: 



–
el «creixeu i multipliqueu-vos» (Gn 1,28) comunica una participació especial en l'obra creadora de Déu: la generació d'un fill és un esdeveniment humà i religiós 



–
els esposos són col·laboradors de Déu creador; Déu és present en la paternitat i maternitat humanes: només de Déu prové la imatge i semblança pròpia de l'ésser humà: «He adquirit un baró amb el favor del Senyor» (Gn 4,1)



–
el matrimoni sant és artífex d'imatges de Déu: mitjançant l'acte de procreació hom acull el do de Déu i s'obre al futur una nova vida


+
ara bé, el deure d'acollir i servir la vida incumbeix a tothom i s'ha de manifestar sobretot respecte a la vida que es troba en condicions de major feblesa.


+
això es verifica en la precarietat de la vida humana quan entra al món i quan en surt. Que cal atendre-la és tan obvi que la Bíblia ni tan sols en parla.



–
quan entra al món: la dignitat de l'infant encara no nascut




(
AT: l'esterilitat és temuda com una maledicció; la prole nombrosa és una benedicció. La vida transmesa pels pares té l'origen en Déu 





(
Jr 1,5: fins i tot abans d'ésser format en el seu si matern 
 





(
Jb 10,8–13: les teves mans em formaren i plasmaren 
.





(
2Mc 7,22–23: no vaig ser jo qui us regalà l'esperit i la vida 




(
NT (45): confirma el reconeixement del valor de la vida humana des dels inicis





(
Lc 1,25: Isabel s'alegra del seu embaràs 





(
Maria, Isabel i els infants en llurs entranyes celebren el valor de la persona des de la seva concepció.



–
quan surt del món: la vida en la vellesa i en el sofriment; també ací la cosa és bíblicament òbvia 




(
AT: marca la vellesa amb prestigi i l'embolcalla de veneració:





(
Sl 71,5.18: en arribar-me la vellesa, oh Déu, no m'abandoneu





(
Is 65,20: tot vell omplirà els seus dies





(
Si 41,4: no desaprovar el beneplàcit de l'Altíssim sobre el final de la vida





(
Sl 103: també cal fiar-se de Déu en la malaltia 





(
Sl 116,10: tinc fe, fins i tot quan dic: què en sóc de dissortat! 




(
NT: Jesucrist, guarint, palesa que Déu es preocupa també de la vida corporal de l'home. Ell és el metge de la carn i de l'esperit (St. Ignasi d'Antioquia)





(
Mt 10,7–8; cf. Mc 13; 16: confia als seus deixebles la missió guaridora





(
Mc 8,35: la vida del cos en la seva condició terrena no és un valor absolut; si cal, hom ha de sacrificar-se, seguint les petges de Jesús (cf. Jn 10,17: Jesús; Mc 6,17–29: Joan Baptista; Ac 7,59–60: Esteve); però cap home no pot decidir arbitràriament si viure o morir.

d)
Veritat 

+
La vida porta inscrita inesborrablement la seva veritat; l'home ha de mantenir la vida en aquesta veritat, que és revelada pel manament de Déu. El precepte de «No mataràs» i tota la Llei del Senyor estan al servei d'aquesta protecció. Els manaments es presenten com a camí de vida. La vida no es pot mantenir com a autèntica i plena si s'allunya del bé, el qual està vin​culat als manaments del Senyor, a la llei de la vida (Si 17,9). La raó de la vida és el bé; a més, es realitza mitjançant el compliment del bé. És difícil ser fidel al «No mataràs», si hom no compleix la resta de les paraules de vida (Ac 7,38). Ba 4,1: només «els qui guarden la llei de Déu assoliran la vida; els qui l'abandonin moriran».

+
La trajectòria d'Israel manifesta la dificultat de mantenir-se fidel a la llei de la vida: cf. les denúncies dels profetes, els quals, a més, susciten l'esperança d'un principi de vida: «Us do​naré un cor nou, infondré en vosaltres un alè nou» (Ez 36,25–26). Gràcies a ell es pot dur a terme el sentit més pregon de la vida, el de ser un do que es realitza en donar-se. En Jesucrist s'acompleix la llei i s'atorga un cor nou, mitjançant el seu Esperit. En Ell la llei esdevé Evangeli, esdevé la llei nova, la llei de l'Esperit que dóna la vida en Crist Jesús (Rm 8,2).

+
Contemplant, mirant l'arbre gloriós de la creu, podem descobrir l'acompliment i la plena revela​ció de l'Evangeli de la vida. Com quan s'eclipsà el sol i s'esberlà la terra, també avui ens tro​bem enmig de la lluita de les dues cultures (de la mort i de la vida); la creu, per contrast, hi resplendeix encara més. En la creu es manifesta la glòria de Jesucrist. Mort, Jesucrist il·lumina el sentit de la vida i de la mort de tot ésser humà. Tot home amenaçat en la seva existència que el miri troba l'esperança segura d'alliberament i redempció.

+
D'aquesta creu, font de vida, neix i es propaga «el Poble de la vida». Jesucrist assoleix en la creu la plenitud de l'amor. Proclama que la vida troba el seu centre, sentit i plenitud quan es lliura. La meditació esdevé lloança, agraïment, imitació: també nosaltres som cridats a donar la vida pels germans, sota l'exemple i seguiment de Jesucrist, a qui demanem un cor dòcil a la paraula de Déu; hem d'aprendre no solament a «no matar», sinó també a venerar, estimar i promoure la vida humana.

B.
L'EUTANÀSIA ÉS UN PROBLEMA MORAL I RELIGIÓS

1.
L'eutanàsia, problema moral

A més d'un problema mèdic, polític o social, l'eutanàsia és un greu problema moral per a qualse​vol, sigui creient o no 

2.
L'eutanàsia, problema religiós. Un pecat greu

+
Els qui creiem en un Déu personal que no sols ha creat l'home sinó que estima cada home o dona en particular i l'espera per a un destí etern de felicitat i, en especial, els catòlics, tenim un motiu de més que els que pugui tenir qualsevol altra persona per rebutjar l'eutanàsia, car els que així pensem estem convençuts que l'eutanàsia implica matar un ésser estimat per Déu, que vetlla per la seva vida i la seva mort.

+
L'eutanàsia és així un greu pecat que atempta contra l'home i, per tant, contra Déu, que estima l'home i és ofès per tot allò que ofèn l'ésser humà; raó per la qual Déu al seu dia pro​nuncià el «no mataràs» com una exigència per a tot el qui vulgui estar d'acord amb ell. 

+
Per als catòlics, l'eutanàsia, com qualsevol altra forma d'homicidi, no sols és un atac injustifica​ble contra la dignitat humana, sinó també un gravíssim pecat contra un fill de Déu. 

+
Oposar-se a l'eutanàsia no és una postura exclusiva dels qui creuen en Déu, però per a aquests és quelcom de natural i irrenunciable: per a ells la vida és un do gratuït de Déu i ningú no està legitimat per a acabar amb la vida d'un innocent. 

3.
Algunes declaracions eclesials. Condemna de tota eutanàsia occisiva

+
Sant Agustí: De Civitate Dei, llibre I, cap. 18 

+
Sant Tomàs: Summa Theologiae II-II, q. 64, a. 5. Aquest teòleg estimava que l'eutanàsia constitueix una ofensa a la caritat envers un mateix, la comunitat i Déu 

+
La Constitució Pastoral Gaudium et spes, n. 27, diu que l'eutanàsia és un atemptat contra la vida 

+
Pius XII, 

–
el 12 de febrer de 1945, parlant als metges militars, va declarar il·lícita l'eutanàsia

–
el 24 de febrer de 1957, dirigint-se al Congrés Nacional Italià d'Anestesiologia, va fer referèn​cia, autoritzant-la, a l'equivocadament anomenada eutanàsia lenitiva 

+
Pau VI, 

–
a l'Associació de Metges Catòlics, el 3 d'octubre de 1970, declarava lícita la ortotanàsia; 

–
el 11 del mateix octubre, en carta a la Federació Internacional d'Associacions Mèdiques, condemnà l'eutanàsia occisiva equiparant-la a un homicidi 

+
Joan Pau II 

–
reunit a Xicago amb els bisbes nord-americans, el dia 5 d'octubre de 1979, els deia: "Heu parlat clarament..., afirmant que l'eutanàsia o mort per pietat és un greu mal moral. Tal mort és incompatible amb el respecte a la dignitat humana i a la veneració per la vida" 

–
el 4 d'octubre de 1984 va demanar als metges que "no es fessin còmplices, en cap cas, d'aberracions com l'eutanàsia..., en contradicció amb la finalitat mateixa de la professió nascuda per a salvaguardar la vida" 

–
i molts altres documents, d'entre els quals hom vol destacar l'encíclica Evangelium vi​tae(25-3-1995)

+
La Congregació per a la Doctrina de la Fe ofereix una síntesi del magisteri sobre l'eutanàsia, en la seva Declaració de 5 de maig de 1980, amb el títol Iura et bona.

c.
L'ESGLÉSIA DISCERNEIX

L'església no es contradiu quan, d'un cantó, condemna l'eutanàsia i, d'un altre: a) no condemna en tota circumstància la guerra i la pena de mort; b) exalta el martiri

1.
Eutanàsia, guerra i pena de mort

El que l'Església no condemni en tota circumstància la guerra i la pena de mort no és contradictori amb la seva postura sobre l'eutanàsia perquè, com a realitat diferent d'altres situacions negadores de la vida


+
la guerra i la pena de mort poden ser expressió del dret a la legítima defensa contra l'agressió injusta


–
que l'Església sempre ha reconegut a les persones i les societats



–
i que, d'altra banda, és admesa per tots els ordenaments jurídics contemporanis, així com per les declaracions internacionals sobre drets humans.


+
La legítima defensa 

–
és un veritable dret, en funció del precepte d'estimar-se un mateix. Ningú no pot renunciar al dret de defensar-se apel·lant al fet d'estimar poc la vida o si mateix; hom només pot fer-ho mogut per un amor heroic (esperit de les benaurances). 

–
Més encara: la legítima defensa pot ser un deure greu per al responsable de la vida d'un altre, del bé comú de la família o de la societat. La necessitat d'evitar que l'agressor danyi comporta a vegades la seva eliminació: el resultat mortal s'ha d'atribuir a l'agressor.


+
La pena de mort 

–
en l'Església i en la societat civil hi ha una tendència progressiva a limitar-ne molt l'aplicació i fins i tot a abolir-la. 

–
Cal una justícia penal que sigui cada vegada més conforme amb la dignitat de l'home i amb el designi de Déu. 

–
L'autoritat pública ha de reparar la violació imposant al reu una adequada expiació del crim, com a condició per a ésser readmès a l'exercici de la llibertat. Cal, doncs, valorar atenta​ment la mesura i la qualitat de la pena, sense arribar a l'eliminació del reu, si no és en ca​sos d'absoluta necessitat, és a dir, quan la defensa de la societat no és possible altrament. Avui aquests casos són molt rars, per a no dir pràcticament inexistents. 

–
Si els mitjans incruents són suficients, l'autoritat s'hi circumscriurà, car responen més bé a les condicions concretes del bé comú i són més conformes amb la dignitat de la persona.

+
L'eutanàsia, per contra, mai no pot ser entesa com una legítima defensa, encara que material​ment el seu efecte sigui el mateix que el de la guerra o la pena de mort. 

2.
Eutanàsia i martiri

+
És evident que el màrtir no és un suïcida que atempta contra la pròpia vida per un motiu religiós. El màrtir no es treu la vida: la hi treuen. No realitza un suïcidi, sinó que és víctima d'un homicidi. No trenca, doncs, en absolut, el principi de la inviolabilitat de la vida humana com a bé fonamental de la persona. 

+
Ara bé: la vida humana en la seva dimensió corporal participa de la dignitat de la persona, però no s'identifica amb aquesta dignitat



–
La persona humana és cos, però és també més que cos. Per això, formen part de la dignitat de la persona altres valors més alts que el de la seva vida física, i pels quals l'home pot lliurar la seva vida, gastar-la i fins escurçar-la, mentre no atempti directament contra ella.


–
La vida humana, malgrat que és un valor fonamental de la persona, no és el valor absolut i suprem. 
+
El màrtir dóna la vida en nom d'uns valors superiors a aquesta. L'Església, que condemna el suïcidi i l'homicidi, perquè atempten contra un bé fonamental i inviolable de la persona, exalta el martiri en tant que és un lliurament que el màrtir fa de la seva vida física en nom d'uns va​lors superiors a ella, com son la seva fidelitat i l'amor a Déu, i amb això dóna un testimoniatge de vida coherent amb les més altes exigències de la dignitat de la persona humana. Lluny d'atemptar contra aquesta dignitat, en fa una màxima afirmació.

+
El màrtir s'emmarca en la lògica de la donació i per això mereix ser enaltit.

+
La vida humana no és per a l'Església un valor absolut al qual tots els altres hagin de ser subordinats


–
el que és un valor absolut per a l'Església és la dignitat de la persona humana, que està feta a imatge i semblança de Déu


–
per això el martiri o arriscar la pròpia vida per salvar d'altres no sols no són pecat, sinó que poden ser quelcom de valuós i àdhuc moralment obligatori.

–
Així l'Església ha elevat als altars una persona com Maximilià Kolbe, que realitzà, per mo​tius sobrenaturals, un acte de suprema generositat lliurant la seva vida per salvar la d'una altra persona. 

+
No hi ha, per tant, cap contradicció entre l'estricte criteri de rebuig de l'eutanàsia per part de l'Església i el fet que per a ella hi hagi valors superiors a la vida humana

–
matar un ésser humà innocent és pecat gravíssim

–
que un ésser humà accepti de morir per fer el bé que ha de fer o abans de veure's obligat a fer el mal, és actitud virtuosa. 

D.
L'ESGLÉSIA ES DEFINEIX

La doctrina de l'església sobre l'eutanàsia és la que ha estat exposada en aquest document, però la podem resumir ara en forma de decàleg en el que hom distingeix quatre aspectes. 

1.
LA DOCTRINA DE L'ESGLÉSIA SOBRE L'EUTANÀSIA EN EL QUE HOM DISTIN​GEIX DIVERSOS ASPECTES

En situacions límit, calen un plantejament objectiu i una solució justa i cal, alhora, un contrast d'opinions i reflexió

a)
allò que és lícit


+
en cas de certesa



–
No hi ha obligació de sotmetre al pacient terminal a noves operacions quirúrgiques, quan no hi ha esperança fundada de fer-li suportable la seva vida. 



–
És lícit subministrar narcòtics i analgèsics que alleugin el dolor, encara que atenuïn la consciència i provoquin de manera secundària un escurçament de la vida del pacient

(
sempre que el fi de l'acció sigui calmar el dolor i no pas provocar subreptíciament un escur​çament substancial de la vida


(
en aquest cas, la moralitat de l'acció depèn de la intenció amb què es faci i del fet que hi hagi una deguda proporció entre el que s'obté (la disminució del dolor) i l'efecte negatiu per a la salut. 

–
És lícit deixar d'aplicar tractaments desproporcionats a un pacient en coma irreversible quan hagi perdut tota activitat cerebral
(
però no ho és quan el cervell del pacient conserva certes funcions vitals, si aquesta omis​sió provoqués la mort immediata. 

+
en cas de dubte, abstenir-se de córrer el risc de fer quelcom immoral

b)
allò que és il·lícit

+
Mai no és lícit de matar un pacient, ni tan sols per no veure'l sofrir o no fer-lo sofrir, encara que ell ho demani expressament. Ni el pacient, ni els metges, ni el personal sanitari, ni els familiars tenen la facultat de decidir o provocar la mort d'una persona 

+
No és lícita l'acció que per la seva naturalesa provoca directament o intencionalment la mort del pacient 

+
No és lícit d'ometre una prestació deguda a un pacient, sense la qual va irremissiblement a la mort; per exemple, les atencions vitals (alimentació per tub i remeis terapèutics normals), de​guts a tot pacient

–
encara que sofreixi un mal incurable

–
o estigui en fase terminal

–
o fins en coma irreversible 

+
És il·lícit refusar o renunciar a atencions i tractaments possibles i disponibles, quan se sap que resulten eficaços, encara que sigui només parcialment. En concret

–
no s'ha d'ometre el tractament a malalts en coma, si hi ha alguna possibilitat de recupera​ció;

–
si bé es pot interrompre quan s'hagi constatat la seva total ineficàcia. En tot cas, sempre s'han de mantenir les mesures de sosteniment. 

c)
Allò que l'Estat no es pot atribuir

L'Estat no es pot atribuir el dret de legalitzar l'eutanàsia, car la vida de l'innocent és un bé que supera el poder de disposició tant de l'individu com de l'Estat. 

d)
Els drets dels disminuïts i de les persones amb malformacions

Les persones disminuïdes o amb malformacions tenen els mateixos drets que les altres persones quant a la recepció de tractaments terapèutics

+
En la fase prenatal i postnatal se'ls han de proporcionar les mateixes atencions que als fetus i als infants sense cap disminució. 

e)
L'eutanàsia és un crim

Resum: l'eutanàsia és un crim contra la vida humana i contra la llei divina, del qual es fan corres​ponsables tots els qui intervenen en la decisió i l'execució de l'acte homicida. 

2.
L'ESGLÉSIA MANTÉ UNA POSICIÓ CONCRETA DAVANT LES SITUACIONS LÍMIT I DAVANT EL DOLOR I LA MORT

1.
Davant les situacions límit

a)
Observació global


En les situacions límit poden plantejar-se problemes de difícil resolució, com passa d'altra banda en molts altres àmbits de la vida (quin és el salari just?, quina és l'actitud respecte a un fill, un marit o una esposa delinqüent?, quins impostos són justos?, etc.); però es pot arribar a una solució justa si es tenen clars els principis morals, els béns que cal respectar i els mals que s'han d'evitar. 

b)
Aplicació al cas del malalt terminal

+
Contrast d'opinions i reflexió


–
caldrà acudir al contrast d'opinions amb altres experts en medicina i en moral


–
i caldrà reflexionar amb cura i lleialtat sincera envers l'altre i els seus drets, abans de pren​dre una decisió 

+
En cas de dubte: Si malgrat tot subsisteix el dubte, l'actitud moralment prudent serà la d'abste​nir-se de córrer el risc de fer quelcom immoral, vell principi de gran eficàcia 


–
Així es descarta l'ambigüitat

(
Deixar al simple criteri del metge, o de l'estat de la ciència en un moment concret, la deter​minació del que són mitjans proporcionats o no per mantenir la vida no és ambigu; és profundament humà i realista

 (
Pretendre de fer un elenc casuístic de tots els casos possibles és inútil, perquè aquesta re​lació és impossible

 (
La Moral (com, per altra banda, el Dret, tant l'eclesiàstic com el civil) defineix els principis del recte obrar, identifica els béns que s'han de respectar i posa de manifest els mals que cal evitar. Després és el subjecte de l'acte moral, l'home amb capacitat de conèixer i voler, el qui ha de decidir –segons la seva consciència– la responsabilitat de cada ésser humà i aquesta ha de ser assumida pensant en Déu, perquè ell és el qui al finalment jutjarà. 


–
Paral·lelisme il·luminador

(
Això és així no sols pel que fa a l'eutanàsia, sinó en mil àmbits més

(
el treballador que es planteja d'anar a la vaga

(
l'empresari que fixa salaris i condicions de treball

(
el legislador o el polític que adopta decisions que afecten milions de ciutadans

(
el venedor que posa preu als seus productes

(
el jutge que dicta sentència

(
el pare o la mare que es veuen davant d'un fill problemàtic 

(
són persones que tenen l'obligació moral d'adoptar decisions justes, i sobre això no dispo​sen de cap llista de casos que ho enclogui tot, sinó que s'han de basar en els prin​cipis morals que l'Església ensenya, i també en les circumstàncies diverses –canviants, a vegades fugisseres, i altres difícils de copsar– de la realitat sobre la qual llur decisió ha d'incidir. 


–
La doctrina és clara i segura; les circumstàncies poden ser conegudes o no amb total certesa i la decisió –l'acte moralment rellevant– sempre serà un acte de l'home enfrontat amb la situació conflictiva. Aquesta és la grandesa i la servitud de la llibertat que caracte​ritza l'home. 

2.
Davant el dolor i la mort

a)
Un interrogant més apressant per al creient

Per als qui tenen fe, l'interrogant que sobre el mal es fan tots els homes és més agut, car la fe ens fa tenir present un Déu totpoderós que estima cada home. 

b)
Compatible amb la Providència, el dolor té sentit

Doncs bé, el coneixement que, en realitat, la providència amorosa de Déu respecte a cada home és compatible amb l'existència del dolor i la sofrença, ens indica que el dolor –encara que no el podem explicar– té un sentit. 

+
Crist: Quan al Crist li preguntaren sobre alguna de les facetes del dolor


–
fou sobri en paraules: pràcticament només explicà que no es tractava d'un càstig diví (cf. guarició del cec de naixement: Jn 9,2-4)


–
però Jesús féu una cosa millor que pronunciar coses sobre el dolor: sofrí el dolor total a la Creu, i convertí aquest dolor i aquesta mort, per la Resurrecció, en la Bona Nova, tot do​nant-li el màxim sentit: aquest dolor atroç fins a la mort és el màxim bé de la humanitat i donà sentit a l'home, a la història i a l'univers. 

+
Nosaltres: Potser nosaltres tot el més que podem fer sigui imitar el Crist


–
dir poques paraules sobre el dolor


–
però viure l'experiència de trobar-li sentit convertint-lo, amb l'esperança en la resurrecció i la vida eterna, en font d'amor i de superació d'un mateix, per tal d'unir-nos en esperit amb el sofriment del Crist, que va prometre la benaurança als qui sofreixen: als pobres, als qui plo​ren, als qui tenen fam i set, als perseguits 
. 

+
L'Església


–
El Crist no teoritzà sobre el dolor: estimà i consolà els qui sofreixen i ell mateix patí fins a la mort i mort de creu


–
l'Església no elabora teories sobre el dolor, però vol aportar a la humanitat

(
una vocació de donació preferent envers els qui pateixen

 (
i també l'experiència del sentit del dolor que el Crist ens donà amb la seva mort, i que tants milions de cristians intenten reviure cada dia des de fa vint segles. 

+
El dolor té, doncs, per al cristià, valències diferents: enfortidora, suscitadora de solidaritat, humanitzadora, expiatòria, meritòria, comunicativa, resignativa, participativa i redemptora. 

c)
L'actitud del cristià davant de l'Església i davant del sofriment i la mort

+
Afirmació global: Tots els cristians podem i hem d'ajudar amb les nostres paraules, els nostres actes i les nostres actituds a recrear en la trama de la vida quotidiana una cultura de la vida que faci inadmissible l'eutanàsia 

+
Concrecions: En particular, i a títol merament d'exemple, tots podem ajudar en aquesta im​mensa tasca


–
Acceptant el dolor i la mort, quan ens afecti personalment, amb la visió sobrenatural pròpia d'un catòlic que sap que pot unir-se al Crist en la seva sofrença redemptora i que, després de la mort, ens espera l'abraçada de Déu Pare 


–
Exercint segons els nostres mitjans, possibilitats i circumstàncies, un ajut actiu al qui so​freix: des d'un somriure fins a la dedicació de temps i diner, mil coses podem fer per alleujar el dolor d'altri i ajudar el qui el pateix a extreure amor i alegria fonda del seu dolor, i no odi i tristesa 


–
Resant pels qui sofreixen, pels qui els atenen, pels professionals de la salut, pels polítics i legisladors que tenen a la mà legislar a favor de l'eutanàsia o a favor de la dignitat del qui sofreix. La pregària és l'arma més poderosa i eficaç de què disposem els cristians 


–
Facilitant el naixement de vocacions a les institucions de l'Església que per llur carisma fundacional es dediquen específicament a atendre la humanitat sofrent i que avui constitu​eixen –com fa segles– una meravellosa expressió de l'amor i del compromís pràctic de l'Església envers els qui pateixen 


–
Acollint amb amor sobrenatural, afecte humà i naturalitat al si de la família els membres sofrents, deficients, malalts o moribunds encara que això suposi sacrifici 


–
Fent-nos presents en els mitjans de comunicació socials i altres fòrums d'influència en l'opinió pública per fer patents les nostres conviccions sobre el dolor i la mort i les nostres alternatives a l'eutanàsia homicida: cartes al director, trucades telefòniques, estudis mèdics, conferències, et. 


–
Votant en els processos electorals del nostre país, amb atenció responsable vers l'actitud de cada partit polític davant les qüestions com la família, la sanitat, la política tocant a mi​nusvàlids i la tercera edat, l'eutanàsia, etc. 


–
Els metges, infermeres i altres professionals sanitaris, promovent un tipus de medicina i d'assistència hospitalària realment centrades en el malalt, en l'atenció digna al pacient. 


–
En tot cas tenim a la nostra disposició un sagrament –la unció dels malalts– específicament creat per Déu per preparar una bona mort. 

+
Precisions sobre la darrera (novena) concreció: La Unció dels malalts


–
Sagrament: És un dels set sagraments de l'Església, destinat a reconfortar els qui estan provats per la malaltia 


–
Efectes 

(
Aquest sagrament atorga al cristià un do particular de l'Esperit Sant, mitjançant el qual l'home rep una gràcia de fortalesa, de pau i de valor per vèncer les dificultats pròpies de l'estat de malaltia greu o de la fragilitat de la vellesa. Aquesta gràcia

(
renova en el qui la rep la seva fe i confiança en el Senyor, bo i enfortint-lo contra les temptacions de l'enemic i l'angoixa de la mort, talment que pugui, no sols suportar els seus mals amb fortalesa, sinó també lluitar-hi i, àdhuc, aconseguir la salut si convé per a la seva salvació espiritual

(
a més, la unció dels malalts li concedeix, si cal, el perdó dels pecats i la plenitud de la penitència cristiana
(
La unció és sagrament de malalts i sagrament de vida, expressió ritual de l'acció allibera​dora del Crist que invita, i al mateix temps ajuda, el malalt a participar-hi. 


–
Recepció: És aconsellable rebre aquest sagrament en malaltia greu, vellesa o perill, com pot ser el d'una operació quirúrgica on perilla la seva vida, i es pot reiterar encara dins la mateixa malaltia si aquesta s'agreuja, i no s'ha de diferir fins quan el malalt es trobi ja privat de la seva consciència


–
Ensenyament conciliar: Així diu el Concili: «...no és sols el sagrament dels qui es troben en els últims moments de llur vida. Per tant, el temps oportú per a rebre'l comença quan el cristià ja comença a estar en perill de mort per malaltia o vellesa» (SC 73). 

d)
El Viàtic eucarístic

Unit a aquest sagrament, el «viàtic» o recepció de l'Eucaristia, que ajudi a completar el camí vers el Senyor («viàtic» vol dir provisió per al camí), perfeccionarà l'esperança cristiana «associant-se voluntàriament (el malalt) a la passió i mort de Crist» (LG 11). 

e)
La mort, trobada definitiva amb el Senyor de la Vida

Els cristians han de veure la mort com l'encontre definitiu amb el Senyor de la Vida i, per tant, amb esperança tranquil·la i confiada en ell, encara que la nostra naturalesa es resisteixi a donar aquest últim pas que no és fi, sinó començament. Els antics cristians, ben encertadament, nome​naven el dia de la mort «dies natalis», dia del naixement a la Vida de debò, i amb aquesta menta​litat hauríem d'acostar-nos tots a la mort. 

f)
Invocació de la presència de Maria en la darrera agonia

En tot temps la pietat cristiana identificà en breus jaculatòries el desig que ha d'animar tots els cristians respecte a llur mort: que en l'última agonia sigui molt a prop nostre la Mare de Déu, com estigué al peu de la Creu quan el seu Fill moria. 

E.
L'EVANGELI DE LA VIDA

Evangelium vitae clou la seva exposició exhortant a fer realitat l'Evangeli de la vida per a assolir la civilització de l'amor. Sintetitzem aquest darrer capítol del text pontifici.

1.
Som el Poble de la vida i per a la vida (78b–79)

a)
L'Evangeli de la vida és part integrant de l'Evangeli

b)
Estem al seu servei de manera conscient, pública i en qualitat de Poble de la vida i per a la vida

2.
Ens cal anunciar, celebrar i servir l'Evangeli de la vida (80–100)

a)
Anunciar l'Evangeli de la vida (80–82)


a)
Única tasca; anunciar Jesucrist és anunciar la vida; sentim la necessitat de proclamar-lo


b)
Es tracta d'anunciar el nucli i les conseqüències d'aquest Evangeli, de manera global i concreta

b)
Celebrar l'Evangeli de la vida (83–86)


a)
Cultivant una mirada contemplativa


b)
Actualitzant-ne les dimensions adients (oració quotidiana, any litúrgic–sagraments, tradicions populars, estil d'existència, gestos heroics: extraordinaris i ordinaris)

c)
Servir l'Evangeli de la vida (87–100)


a)
En virtut de la participació en la missió reial de Crist, el suport i la promoció de la vida humana s'ha de realitzar mitjançant el servei de la caritat, que es manifesta en el testimoni personal, les diverses formes de voluntariat, l'animació social i l'engatjament polític. (87)


b)
Dins el «Poble de la vida i per la vida» és decisiva la responsabilitat de la família, que brolla de la seva pròpia natura i missió. (92)


c)
Cal realitzar un canvi cultural a favor de la vida (95)

3.
Hem de ser joiosament conscients que l'esmentat Evangeli de la vida és per a la ciutat dels homes: és per a tothom (101)

a)
L'Evangeli de la vida és un bé que cal comunicar a tothom

b)
No podem tenir plena alegria si no el comuniquem als altres

VIII.
APROXIMACIÓ PSEUDOARGUMENTATIVA: CRITICA DE LES (PSEUDO)RAONS PER A JUSTIFICAR L'EUTANÀSIA I REQUISITS PER A GARANTIR-LA

Els atemptats, relatius a la vida naixent i terminal, presenten trets nous respecte al passat i sus​citen problemes de singular gravetat, pel fet que tendeixen a perdre, en la consciència col·lectiva, el caràcter de delicte i a assumir paradoxalment el de dret, fins al punt de pretendre d'aquesta manera un veritable i propi reconeixement legal per part de l'Estat i la successiva execució mit​jançant la intervenció gratuïta dels mateixos agents sanitaris. Aquests atemptats colpegen la vida humana en situacions de màxima precarietat, quan es troba privada de tota capacitat de defensa. Més greu encara és el fet que, en una gran mesura, es produeixin precisament dins la família i per obra d'ella, que constitutivament és cridada a ser, tanmateix, santuari de la vida.
Segons s'entengui la dignitat humana 
, s'entendrà el sentit de la mort, i es confegiran les argumentacions pro o contra eutanàsiques. Tota argumentació recolza, doncs, en una determinada comprensió de l'home i en una concreta forma de comprendre la racionalitat pràctica. 

A.
(PSEUDO) RAONS PER A JUSTIFICAR L'EUTANÀSIA

1.

És un fet de compassió
2.

Es tracta d'una vida merament vegetativa
3.

Es tracta d'un fet de solidaritat social

4.

Perseguir l'eutanàsia com a delicte equival a imposar la pròpia moral o la pròpia religió

5.

Un consens majoritàriament favorable fa admissible la pràctica de l'eutanàsia


6.

Cal ponderar cada situació: el proporcionalisme
7.

Jo, amb la meva vida, faig el que vull: el decisionisme
8.

Cal evitar l'augment de pràctiques il·legals
9.

Sostenir una llei no aplicable soscava l'autoritat 

10.
És una exigència de la modernitat i el pluralisme
1.
«És un fet de compassió»

a) Dimensió subjectiva i objectiva

+
Des del punt de vista purament subjectiu, pot ser així: algú –metge, familiar– pot estar conven​çut que fa un bé a un altre procurant-li la mort. 

+
Però si convertíem la sensibilitat personal, els sentiments subjectius, en font de moralitat dels propis actes, es podria arribar a conclusions objectivament inhumanes. 


+
Il·lustració



–
Un príncep europeu medieval podia creure sincerament que aplicant turment al reu se li faria un bé, ja que d'aquesta manera diria la veritat i salvaria així la seva ànima del patíbul 



–
Un nord-americà del segle xviii podia pensar que tenir esclaus era una forma d'ajudar-los a sobreviure 



–
Un pare de família de finals d'aquest segle pot pensar que matar un fill acabat de néixer subnormal és ajudar-lo a evitar sofriments futurs 



–
Resum: Els sentiments del príncep medieval, de l'americà del segle xviii i del pare de família contemporani al·ludits poden ser subjectivament bondadosos, però són objectivament inhumans. 


+
Aplicació a qui practica l'eutanàsia



–
El mateix passa respecte a l'eutanàsia: el qui decideix practicar-la o ajuda a fer que es practiqui pot actuar creient que beneficia aquell a qui dóna mort, però objectivament la seva acció és repudiable, ja que s'arroga el dret de decidir què és bo o dolent per a l'altre. 



–
Si la convivència social hagués de fonamentar-se en els sentiments subjectius, amb oblit de les realitats morals objectives, no hi hauria possibilitat d'establir normes generals de comportament i estaríem en la selva, on imperaria la llei del més fort, ja que per definició tota acció voluntària és vista pel seu autor com un bé. 

b)
Consideració sobre el fi i els mitjans


+
Tendim a justificar els mitjans amb vista a fins bons



–
L'egoisme sota aparença de pietat: L'egoisme sota aparença de pietat és perfectament possible, perquè els homes tendim amb molta facilitat a justificar qualsevol mitjà quan el fi ens sembla bo 

(
Si es tracta de la família, aquests suposats motius poden ser

(
el desig d'heretar, 

(
l'alleugeriment de les càrregues de tot gènere que els proporciona, 

(
acabar com més aviat, no amb el dolor aliè, sinó amb el que proporciona la vista del dolençós 

(
Si la practica el metge 

(
l'experimentació científica, 

(
l'alleugeriment de preocupacions professionals, 

(
la conveniència de llits lliures per a malalts que esperen hospitalització



–
Il·lustració




(
En aquest segle hem vist rellevants intel·lectuals tancant els ulls davant els crims estalinistes, o àdhuc justificant-los, perquè compartien el fi «progressista» que ells suposaven en la política de Stalin 




(
o els qui han justificat atemptats als drets humans perpetrats per certs règims de Sud-Amèrica, perquè compartien el proclamat fi anticomunista d'aquestes dictadures. 


+
Exemples en d'altres camps



–
Afirmació: En el camp del dret a la vida i a la integritat física aquest fenomen ja es produeix: com que és bo tenir fills i el desig de tenir-los és natural, 



–
Il·lustració




(
hi ha matrimonis que creuen positiu tenir fills per mitjà de les tècniques de reproducció assistida, encara que aquestes comportin inevitablement la destrucció d'embrions 




(
pares bons i pietosos que sol·liciten per a llurs fills subnormals l'esterilització, perquè amb això miren d'evitar l'embaràs de la incapaç 




(
mares a les quals es diagnostica la greu deficiència de l'infant que creix al seu si i que avorten per evitar-li una vida desgraciada



–
En tots aquests casos el fi –considerat bo subjectivament– duu a cometre gravíssims mals objectius. 


+
Zona de principis i zona de la vida pràctica: constatació



En principi, tothom afirma que el fi no justifica els mitjans, però en la vida pràctica i concreta –en el cas particular que preocupa a cadascú– per desgràcia no es guarda coherència entre el principi i la conducta. Per això moltes persones bones defensen idees i comportaments que, si no els afectessin personalment, els semblarien inadmissibles. 


+
Aplicació en el camp de l'eutanàsia: Amb l'eutanàsia es produeix un fenomen com el descrit: algunes persones que s'horroritzen sols de pensar que algú pugui matar el seu pare, la seva esposa o el seu fill, comprenen l'eutanàsia sota la pressió de la imatge del dolor, la malaltia o la degradació física, sense ser conseqüents amb la realitat que l'eutanàsia implica matar, per molts eufemismes amb què es disfressi aquesta acció. 

2.
«Es tracta d'una vida merament vegetativa»

a)
Descripció de l'objecció


+
Constatació: Hi ha persones que pensen, àdhuc de bona fe, que hi ha situacions en les quals la vida humana està tan deteriorada que no pot dir-se que sigui pròpiament humana, és a dir, pròpia d'éssers racionals i lliures. 


+
Il·lustració



–
un malalt amb una lesió cerebral irreversible, en estat d'inconsciència, connectat a un respirador, pot mantenir-se així molt de temps, però viu una vida purament vegetativa, és com un vegetal; la seva vida no pot dir-se que sigui pròpiament humana 



–
un deficient profund, incapaç d'expressar-se i àdhuc de conèixer, immers irreversiblement en les tenebres de la seva ment perjudicada, sols amb sarcasme pot dir-se que porti una vida humana. 


+
El que pensen: Per als qui raonen així, mantenir aquestes persones amb vida és, més que un acte de protecció i de respecte, una forma de tortura disfressada d'humanitarisme. 


+
El que conclouen: Cal, doncs –conclouen–, plantejar-se seriosament la legalització de l'eutanàsia per a aquests casos extrems i definitius, per dolorós que sigui, perquè una vida així no mereix ser viscuda. 

b)
L'objecció és inacceptable per tres raons


1.
Perquè el dret a la vida deriva directament de la dignitat de la persona



–
Sí, a la dignitat de la persona: Aquesta objecció és inacceptable perquè el dret a la vida deriva directament de la dignitat de la persona, i tots els éssers humans, per malalts que estiguin

(
ni deixen de ser humans

(
ni la seva vida deixa de merèixer el màxim respecte 



–
No a la mera qualitat de vida: Oblidar aquest principi per la visió dramàtica de disminucions profundes duu inexorablement a fer dependre el dret a la vida de la qualitat d'aquesta, cosa que obre la possibilitat de col·locar la frontera del dret a la vida d'acord amb «controls de qualitat» cada vegada més exigents, segons el grau d'egoisme o de comoditat que imperi en la societat. 

NB.- 1) Aquest procés es dugué a l'extrem amb els programes eutanàsics a gran escala de l'època nazi, que s'iniciaren també amb un cas límit de «mort per compassió», el d'un nen cec i subnormal amb només dues extremitats, internat a finals de 1938 a la clínica pediàtrica de la Universitat de Leipzig; l'àvia d'aquest nen demanà a Hitler que li garantís la «mort per compassió», cosa que ocorregué seguidament. A partir d'aleshores, Hitler ordenà posar en marxa un programa que apliqués els mateixos criteris de «misericòrdia» a casos similars. El 18 d'agost de 1939 es disposà l'obligació de declarar tots els nadons amb defectes físics. 

2) L'experiència del nazisme no és de la remota antigor o d'un poble salvatge o primitiu, sinó de mitjan segle xx i d'un dels pobles més tecnificats i cultes de la seva època. Tampoc no es refereix a un poble senyaladament sanguinari i inhumà, sinó a un poble normal, en el qual sols uns 350 del 90.000 metges alemanys acceptaren la realització d'aquests crims, amb els resultats esfereïdors que després s'han conegut. I tot això fou possible perquè s'acceptà la teoria de les «vides humanes sense valor vital», és a dir, les vides que, per la seva precarietat, no mereixen ser viscudes. 


2.
Perquè el cos no és un objecte de l'esperit


–
Un greu error




(
Aquest argument a favor de l'eutanàsia recolza també en un altre error greu, que és el de concebre el cos humà com un objecte, contraposat al mateix home com a subjecte; segons això, l'home seria el subjecte, que «té» un cos que pot utilitzar, manipular, àdhuc suprimir, en bé de la dignitat d'aquest subjecte personal 




(
Aquest error profund nega la realitat humana, en negar que l'ésser humà és cos i esperit, cos i ment, i que ambdós elements constitueixen l'ésser humà d'una manera indissociable 



–
Afirmacions antropològiques bàsiques




(
La persona humana no és el mer esperit, al qual convindrien les qualitats de la persona com a subjecte: llibertat, responsabilitat, valor moral, etc., mentre que el cos seria un mer objecte, pertanyent a l'ordre de les coses, i per tant mancat de valor moral i de dignitat mereixedora de respecte 




(
Si s'incorre en aquest error antropològic, és inevitable acabar defensant l'eliminació d'aquells éssers humans als quals la presó de llurs cossos defectuosos impedeix el desenvolupament ple de la humanitat 




(
Però la persona humana no és un subjecte pensant i lliure que s'hagi instal·lat en un cos; la persona humana és (també) cos, i per això el respecte a la dignitat de la persona és absolutament incompatible amb la falta de respecte radical al cos, fins al punt de suprimir-lo perquè és greument deficient. 


3.
Perquè la vida humana, per malmesa que estigui, continua essent una vida humana


Cal discernir i criticar dues expressions



–
«vida vegetativa»: L'expressió «vida vegetativa», que és un tecnicisme que expressa la realització de determinades funcions vitals, evoca la noció de «vegetal», amb la qual cosa es trivialitza la mort d'un ésser humà deficient, en assimilar-lo vagament a una espècie de planta 



–
«vida veritablement humana»




(
Ús metafòric en si: D'altra banda, l'expressió «vida veritablement humana», aplicada a aquests casos, s'empra metafòricament, en el sentit que és una vida humana plenament assolida, en possessió de totes les seves possibilitats, en contrast amb una vida disminuïda de fet 




(
Ús metafòric mortal: Però és evident que la vida d'un ésser humà, per deteriorada que estigui, no pot deixar de ser una vida humana. I mitjançant aquesta metàfora es pretén justificar una conseqüència –la mort física– que res no té de metafòrica 

3.
«Es tracta d'un fet de solidaritat social»

a)
Descripció de l'objecció


+
Vides sense sentit, inútils i sèriament costoses: Els defensors de l'eutanàsia així ho exposen conforme a la següent argumentació: la malaltia, la invalidesa o la vellesa d'algunes persones ha arribat a extrems que converteixen aquestes vides en vides sense sentit, inútils i àdhuc seriosament costoses


–
no sols per als familiars i els parents



–
sinó també per a les arques públiques, que han de suportar despeses abundants en prestacions sanitàries de la Seguretat Social i subsidis de diverses menes, amb la càrrega que això suposa per als contribuents. 


+
Especial insistència en la gravositat econòmica



–
Aquestes situacions es prolonguen, a més, gràcies als avanços de la investigació científica que ha arribat a allargar considerablement les expectatives de vida de la població 



–
Per consegüent, l'Estat té el dret, i àdhuc el deure, de no fer que pesi sobre la col·lectivitat la càrrega del sosteniment d'aquestes vides sense sentit. L'efecte d'aquesta acció redundarà en benefici del conjunt de la col·lectivitat, cosa que no deixa de ser una manifestació de solidaritat social. 


+
Observació sobre l'argument de les «vides improductives»: L'argument de les «vides improductives», per raons fàcils de comprendre, mai no es planteja als inicis del debat social sobre l'eutanàsia, però tampoc no falten els qui, en fòrums restringits o en ambients acadèmics, esmenten les «vides sense sentit» com a candidates a l'eutanàsia per raons socioeconòmiques. 

b)
Resposta a l'objecció


+
Una manifestació de totalitarisme



–
El sacrifici d'éssers humans malalts, ancians o impedits perquè no resultin onerosos als familiars, o per millorar les condicions econòmiques de la col·lectivitat, és una manifestació de totalitarisme, és a dir, de prevalença de la col·lectivitat sobre els individus fins a l'extrem de menysprear el dret d'aquests àdhuc a viure si són un destorb per a aquella 



–
Per dur que resulti, cal recordar el que passà en el règim hitlerià, on sota el nom d'eutanàsia s'acabà fent el genocidi dels considerats «paràsits inútils», és a dir, «vides sense sentit», segons l'eufemisme dels qui propugnen l'eutanàsia per raons socioeconòmiques


+
Una perversió profunda: De nou apareix aquí la perversió profunda dels valors humans i socials, i queda emmascarada sota una presumpta «solidaritat social» la manifestació més atroç d'insolidaritat, que consisteix en l'eliminació física dels conciutadans onerosos, molestos o inútils. No ens trobem, doncs, aquí solament davant una tergiversació del sentit de les paraules, sinó davant el seu capgirament total. 

+
Quan més dèbil i necessitat és una persona, major solidaritat requesta de tots: aquest és un principi moral, la negació del qual comporta un creixent procés de deshumanització. 

4.
«Perseguir l'eutanàsia com a delicte equival a imposar la pròpia moral o la pròpia religió»


+
Fi primigeni de la societat i de l'Estat: La defensa de la dignitat de la persona i dels seus drets, inclòs el primer d'ells, que és el dret a la vida, ha de ser fi primigeni de la societat i de l'Estat, ja que altrament la institucionalització per la societat del poder públic i dels seus instruments, com el Dret, no serien més que expressió de violència al servei de la pura força. 


+
Una postura humanista: Defensar la vida enfront de l'eutanàsia (com enfront de l'avortament provocat) no és una postura religiosa, sinó humanista, encara que puguin ajudar-hi motius religiosos en el cas dels creients. 


+
Obligació de les societats i de l'Estat



–
Primer paral·lelisme



Les societats i els Estats




(
tenen obligació de posar els mitjans, també jurídics, perquè no es mati éssers humans i, per tant, també perquè no es practiqui l'eutanàsia, que és una forma de matar




(
de la mateixa manera que tenen obligació de posar els mitjans perquè no s'assassini, es violi o es robi 



–
Segon paral·lelisme



Quan l'estat prohibeix i sanciona la violació



(
no defensa la moral catòlica d'una forma intransigent enfront d'altres opinions




(
encara que coincideixi amb la moral catòlica en el fet que la violació ha de ser rebutjada




(
el mateix passa respecte a l'eutanàsia. 

5.
«Un consens majoritàriament favorable fa admissible la pràctica de l'eutanàsia»


+
L'únic que, de fet, passaria: L'única cosa que passaria és que els poders públics no perseguirien ni castigarien els qui matessin altres persones en els supòsits eutanàsics, perquè haurien admès la legitimitat de la violència i la pura força com el criteri regulador de la relació entre particulars 


+
L'eutanàsia continuaria essent el que és



–
en aquest cas, l'eutanàsia continuaria essent el que realment és: l'acte pel qual un ésser humà dóna mort a un altre 



–
i aquest acte –encara que es faci amb el beneplàcit de les lleis– és intrínsecament i essencialment reprovable, com ho és discriminar la dona respecte a l'home a l'Iraq, o torturar i matar jueus, o anticomunistes, o comunistes a l'Alemanya nazi, la Cambodja Jmer o certes dictadures hispanoamericanes recents, respectivament. 


+
Contraposició: Que les lleis i els poders públics emparin conductes contràries a la dignitat humana no fa lícites aquestes conductes, sinó rebutjables i il·legítimes, per inhumanes, aquestes lleis. 

6.
«Cal ponderar la situació: el proporcionalisme»

a)
Síntesi de les tesis proporcionalistes o conseqüencialistes


1.
Distinció entre el pla transcendental i el categorial

+ pla transcendental: pla on se situen les intencions generals, les actituds personals i els com​portaments que comprometen la totalitat de la persona i la vida quant a Déu, Crist i el pro​ïsme

+
pla categorial: inclou els actes concrets. Aquest és l'àmbit propi de la racionalitat pràctica


2.
Distinció entre el pla moral i el no moral (o òntic, premoral o físic)

+
el pla moral rau en aquelles qualitats específiques de l'acte de llibertat o d'autodeterminació i fa referència a les intencions últimes del subjecte (l'amor a Déu, al proïsme, la justícia, etc.), alhora que la determinació de la voluntat humana pel que fa a la realització d'un acte jutjat com a bo en l'àmbit òntic

+
el pla òntic: consisteix en la relació de l'acte amb el conjunt de circumstàncies atès el fi propo​sat. Aquest àmbit suposa la commensuració de tot bé amb qualsevol altre i la no ab​solutesa de cap bé. Tot és ponderable en funció del fi que hom cerca. Les realitats, doncs, posseeixen una dimensió òntica ponderable. Per exemple, la vida del no nascut o del feble és un bé relatiu que s'ha de comparar i sospesar amb altres béns.


3.
La forma d'argumentació moral: hom realitza el judici moral de l'acte segons el balanç de les conseqüències que se'n deriven, ponderades ònticament (conseqüèncialisme), de forma pro​porcional (proporcionalisme).



+
cal, tanmateix, assegurar-ne la neutralitat i la universalitat: les conseqüències han d'esti​mar-se a llarg termini i en total; alhora que els béns, com per exemple, la vida, tenen el mateix valor per a tots.


4.
Distinció correcte-incorrecte en el judici moral: Quan hom constata que el balanç dels efectes de l'acte ònticament considerats és positiu, l'acte es judica com a correcte. En cas negatiu, l'acte ha estat incorrecte. Hom pot, doncs, realitzar actes bons moralment (en l'àmbit de les actituds: té bona intenció) que són, alhora, incorrectes.


b)
Critica 


No en fem, d'aquest sistema moral, un judici crític extens de tots els seus fonaments erronis –tasca que hom pot trobar, per exemple, en l'encíclica Veritatis splendor–, sinó mostrar algunes de les incoherències del sistema:


+
Aquesta forma d'argumentar pot comportar el deure de contravenir el deure, és a dir, cal fer allò que és correcte a la claror de la ponderació de béns i mals òntics, malgrat objectivament fem un mal. 


+
La moral així argumentada considera l'acte humà des d'un punt de vista extern, neutre, sense cap valoració pròpiament moral fins a la posterior constatació de conseqüències. És una moral de la tercera persona, deutora de Hume, Kant, i els utilitaristes.


+
Portant a la coherència extrema la racionalitat pràctica conseqüencialista, davant el cas de dos pacients que requereixen, el primer, un cor nou, i el segon, un pulmó, per a sobreviure, i mancant d'òrgans disponibles per al trasplantament, fóra correcte matar una persona sana, perquè atès el valor de la vida, se salvarien dues vides alhora que es perdria una. Dues vi​des contra una: un càlcul clar al servei de la vida. John Harris, que ha introduït aquest cas en la discussió filosòfica, argumenta a més que, al cap i a la fi, l'elecció de la víctima exigi​ria, per descomptat, un procediment imparcial i equitatiu. El que Harris proposa ha entrat en la discussió especialitzada sota el nom de loteria de la supervivència.
7.
«Jo amb la meva vida, faig el que vull»: el decisionisme

Només qui es troba davant d'una tal situació pot ponderar els béns que estan en joc, només ell pot jutjar la moralitat de la seva decisió. L'Estat hauria de respectar aquesta decisió, admetent fins i tot l'avortament i l'eutanàsia. 


Pel que fa a la crítica d'aquesta postura, vegeu pp. 44-48, sobre la tesi de l'autonomia de la persona.

8.
«Cal evitar l'augment de pràctiques il·legals»

La prohibició i el càstig de l'avortament i de l'eutanàsia comportaria l'augment de les pràctiques il·legals, clandestines, sense control social ni seguretat mèdica. Estudiarem aquesta objecció en les pp. 49-50.
9.
«Sostenir una llei no aplicable soscava l'autoritat» 

Sostenir una llei no aplicable –diuen qui argumenten així–, desfalca en darrer terme l'autoritat de la resta de les lleis.
10.
«És una exigència de la modernitat i el pluralisme»


Una societat moderna i pluralista ha de reconèixer l'autonomia de cada persona per a disposar de la pròpia vida i de la de qui encara no ha nascut. La llei no pot elegir una entre les diverses opci​ons morals, ni, encara menys, imposar-la. 


Veure, per a respondre a aquesta objecció, la resposta IV de la pàgina 47.

B.
(PSEUDO)REQUISITS PER A GARANTIR L'EXERCICI CORRECTE DE L'EUTANÀ​SIA
1.

El consentiment del pacient

2.

La incurabilitat del malalt

3.

El diagnòstic mèdic favorable

4.

El dolor insofrible

5.

El mòbil compassiu (suprimir aquest dolor).

1.
Consentiment del pacient 

+
Tot i que alguns 
 estimen que el consentiment del pacient no és un requisit consubstancial de l'eutanàsia, l'opinió general l'estima imprescindible. Partint d'aquest punt de vista, el propòsit de legalització de l'eutanàsia recorre als vells aforismes romans, segons els quals volenti non fit iniuria i nulla iniuria est, quae in volentem fiat. 

+
Per a respondre a aquesta qüestió veure pp. 44-48 sobre la tesi de l'autonomia
2.
Incurabilitat 

+
El requisit d'incurabilitat com inherent a l'eutanàsia resta discutible quant a 

–
la seva certesa 

(
hi ha un consens molt generalitzat sobre el caràcter no absolut de la incurabilitat

(
l'experiència ens ensenya que el que sembla incurable amb un tractament pot guarir-se amb un altre, i que allò que ahir no tenia cura, avui la té o pot tenir-la demà. Penseu en la ràbia, la sífilis, la tuberculosi o la diabetis, per exemple.

–
la persona que ha de declarar-la, donant-ne fe

(
no hi ha dubte que el diagnòstic sobre la incurabilitat no pot donar-lo el pacient, 

(
no només per la seva possible incompetència professional en la majoria dels casos,

(
sinó perquè no es pot ser al mateix temps jutge i part, perquè com a pacient, seria un jutge detestable per a jutjar de la incurabilitat del seu estat.

(
Només pot diagnosticar-ho el metge, la qual cosa ens duu a l'apartat següent

3.
Diagnòstic mèdic favorable

+
Pel que fa a la seva certesa, malgrat els progressos, el diagnòstic és encara un art insegur i difícil sobre el qual els metges moltes vegades no estan d'acord; la millor opinió i el diagnòstic més segur varien àmpliament de metge a metge

+
Es pot procedir lícitament amb aquesta incertesa sobre el diagnòstic a una eutanàsia activa o passivament occisiva? Només la falta d'escrúpols morals de metges com ara Binding i Hoche va poder fer-los exclamar: "si hi ha error en el diagnòstic i s'elimina a un home, hi haurà un home de menys, la vida del qual hagués estat probablement d'escàs valor, encara que arribés a sobreviure"

4.
Dolor insofrible del pacient 

Aquest requisit de l'eutanàsia ofereix a l'estudiós o a l'observador facetes variades i connectades entre si: 

+
Quin significat té el dolor? 

+
A quin tipus de dolor es fa referència? 

+
Hi ha dolors insofribles? 

+
Existeix una teràpia antidolorosa que eviti el recurs al dolor per a justificar l'eutanàsia? 

Heus ací algunes respostes a considerar: 

+
El dolor té un aspecte inicial positiu i que, 

–
biològicament, actua com un senyal d'alarma, com un despertador, per a posar en la malal​tia nostra atenció

–
Moralment, el dolor, com a prova, ens fortifica; és a dir, pot donar-nos la fortalesa espiritual. Veure el sentit del dolor en el capítol II. 

+
El dolor greu que podria justificar l'eutanàsia pot ser físic, psíquic o moral, però sempre hom haurà de distingir entre el dolor objectiu i el dolor subjectiu, que pot ser atroç, tanmateix moltes vegades no és indici de malaltia mortal 

+ Els dolors, per grans que siguin, poden mitigar-se i àdhuc suprimir-se amb la teràpia antidolo​rosa que avui proporciona la ciència; talment que, ara per ara, mantenir els malalts en la fase terminal sense dolor i en una situació confortable és un assumpte de pura competència pro​fessional

5.
Mòbil compassiu del subjecte agent 


Ja ho hem estudiat en l'apartat A.1, p. 77, d'aquest mateix capítol.

� ACEB, Raons del «no» a l’eutanàsia, Barcelona 2001.


� Seguint la definició del nostre text, l'eutanàsia activa, mercy killing en la terminologia anglosaxona, es caracteritza per un facere del subjecte agent sobre el subjecte pacient, essent precisa una intervenció adequada del primer, que utilitzant determinats mitjans, generalment drogues, accelera i produeix la mort del segon. L'eutanàsia passiva, letting die en la terminologia anglosaxona, es caracteritza per un non facere, és a dir, per la privació voluntària de les cures precises d'una teràpia normal, provocant així, per omissió, la mort del malalt o lesionat. En l'un i l'altre cas s'actua per compassió, requisit essencial en l'eutanàsia. En el primer, no obstant això, es mata per misericòrdia, mentre que en el segon per misericòrdia no s'impedeix la mort. Doncs bé, tant l'eutanàsia activa com passiva s'ordenen intencionalment a produir la mort. Per això, suposin o no, segons els casos, una directa occisio, són, en l'un i l'altre supòsit, occisives, i la seva il·licitud resta evident. 


L'Organització Mèdica Col·legial Espanyola, en la seva Assemblea de gener de 1993, rebutjà formalment la distinció eutanàsia activa-passiva per estimar-la confusa i mancada de base científica. 


� Arquebisbe Javier Lozano Barragán, president del Consell Pontifici per a la Pastoral de la Salut, intervenció pronunciada davant la II Assemblea mundial sobre l'Ancià organitzada per les Nacions Unides, Madrid, 8 abril 1999. 


� SÉNECA, Cartes: «El savi se separarà de la vida per motius bé fundats: per a salvar la pàtria o els amics, però igualment quan estigui atabalat per dolors massa cruels, en casos de mutilacions o d'una malaltia incurable»; «no es donarà mort si es tracta d'una malaltia que no pot ser guarida i no danya l'ànima; no es matarà pels dolors, sinó quan el dolor impedeixi tot allò pel que es viu»; «prefereixo matar-me a veure com es perden les forces i com s'està mort en vida».


� AVERROES: «Els metges han de separar del cos aquells membres que estan necrosats i l'eficàcia dels quals serà nul·la, com els dits gangrenats i les dents amb càries. De la mateixa manera, si deixéssim individus semblants a aquests membres malalts en una societat model, possiblement causarien el naixement d'altres deficients [...]. Quant als deficients que poden viure malgrat ser incurables, però que de cap manera poden ser útils a la societat, uns opinen que deuen ser eliminats i uns altres que podrien ser tolerats; però no s'escau l'afirmació dels qui volen carregar el seu manteniment sobre els ciutadans». Textos citats per J. Gafo en La Eutanasia. El derecho a una muerte humana, ed. Temas de hoy, Madrid 1989, p. 119 i 121.


� Heus ací la següent història d'un metge: "Una nit d'hivern, en començar els anys 50, vaig ser cridat per a atendre d'urgència una dona de 85 anys. Com vaig comprovar, havia sofert un greu atac estenocardíac. La senyora vivia en unes condicions socials catastròfiques, en un petit habitacle amb la família del seu nét, amb dos nens petits. La jove esposa tenia cura de l'àvia, i per això no podia anar a treballar. El seu marit, camioner suplent, guanyava el mínim. La pacient duia ja diverses setmanes sense plena consciència i abandonada a la seva sort. Realment vegetava des de feia temps i calia estar pendent d'ella regularment, doncs a conseqüència d'atacs ocasionals, intentava abandonar el jaç presa d'inquietud, la qual cosa ocasionava situacions de perill al seu voltant. La jove dona estava completament saturada i al límit de les seves possibilitats físiques i psíquiques. Tota la família es trobava severament deteriorada com a conseqüència de les cures que exigia l'àvia. Per altra banda, en aquella època no era possible sol·licitar per a un cas com aquest un expedient d'atenció clínica". 


El metge es plantejà les solucions alternatives que, ponderades degudament, veia per al cas: 


a) no fer res i deixar que la dona mori a conseqüència dels seus greus i dolorosos atacs; 


b) atendre la pacient en els seus atacs amb la teràpia disponible en aquella època; 


c) escurçar la vida de la pacient aplicant-li una dosi major d'un preparat de morfina.


Què cal fer?


� L'article 10 del Reial Decret 426/1980 determina així la mort cerebral: cal basar-se en la constatació i concurrència, durant 30 minuts, si més no, i la persistència 6 hores després del començament del coma, dels següents signes:


1. Mancança de resposta cerebral, amb pèrdua de consciència


2. Carència de respiració espontània


3. Mancança de reflexes cefàlics, amb hipotonia muscular –disminució de la tonicitat del múscul per interrupció de l’arc reflex espinal– i midriasi –dilatació permanent i anormal de la pupil·la– 


4. Electroefalograma pla, demostratiu d'inactivitat bioelèctrica cerebral


Aquests signes no seran suficients davant situacions d'hipotèrmia induïda artificialment o d'administració de drogues depressores del sistema nerviós central.


� Hom ha argumentat mitjançant un experiment mental hipotètic, d'extreure el cervell del cos i mantenir ambdós, el cervell i el cos sense cervell, mitjançant tecnologia mèdica. I així com la persona roman conscient a través del cervell, el cos (de la persona) (en el sentit tècnic de matèria informada per l'ànima de la persona) en aquest escenari hipotètic haurà de ser el cervell. El cos sense cervell no és ja el cos d'una persona i com no és informat per l'ànima, no deu ser realment cos en absolut, estrictament parlant. En veurem la crítica. 


� E. Kübler Ross, Sobre la muerte y los moribundos, ed. Grijalbo, 1989.


� Abans de néixer, el Senyor em va cridar, va pronunciar el meu nom quan era a les entranyes de la mare. [...] Ara ha parlat el Senyor, ell que m'ha format des del si de la mare perquè fos el seu servent, perquè fes tornar cap a ell el poble de Jacob i aplegués Israel al seu voltant. Als ulls del Senyor jo sóc preciós; el meu Déu és la meva força». I el mateix expressa Jeremies: «Abans de formar-te en les entranyes de la mare, jo et coneixia; abans que sortissis del seu ventre et vaig consagrar profeta destinat a les nacions»


� «Les teves mans m'han format, m'han afaiçonat amb tot detall: ¿i ara em voldries destruir? Recorda que m'has modelat com l'argila: ¿i ara em tornes a la pols? M'has fet rajar com la llet i quallar com el formatge. M'has vestit de pell i carn, m'has teixit d'ossos i nervis. M'has infós vida i amor, vetlles pel meu alè»


� «Jo no sé com heu vingut a l'existència en les meves entranyes; no sóc jo qui us ha donat l'esperit i la vida, ni he organitzat tampoc els elements del vostre cos. Sapigueu que és el creador del món, ell que modela l'home des de la seva concepció i totes les coses des del seu origen, el qui us retornarà misericordiosament l'esperit i la vida, ja que ara no us planyeu a vosaltres mateixos per amor a les seves lleis. [...] T'ho demano, fill meu, mira cap al cel i cap a la terra. Fixa't en tot el que s'hi troba i reconeix que Déu ho ha creat del no-res, i que el llinatge humà ha estat fet de la mateixa manera»


� Tan és així que hom ha pogut escriure: «Qui tingués forces de gegant per a sofrir! ¡Que bé es viu sofrint! Només l'insensat que no adori la Passió de Crist, la Creu de Crist, pot desesperar-se dels seus propis dolors» (fray Maria Rafael, Via Crucis).


� Per exemple, Peter Singer pensa que el valor de la vida humana i el de la de qualsevol altre animal no es diferencien substancialment. Això li duu a denunciar la pretensió d'una categoria especial per a l'home com un tipus particular d'egoisme que ell denomina especieisme. Amb aquest egoisme, l'home discrimina els animals de la mateixa forma que ho fan els racistes respecte als individus d'altra raça. Així, la vida d'un ximpanzé adult i sa té, segons ell, més valor que la d'un nen nounat, la d'alguns malalts mentals o en coma irreversible, perquè en tot cas mostraria més autoconsciència. Dit més clarament: així s'anul·len tots els drets humans.


� Per exemple, Del Rosal, Dret penal espanyol, part especial, Madrid 1962.

